Ammatee dhookollumun isthiunaafah, Gaazee ah PG ge bahuge hamalaa eh | Mihaaru\nޚަބަރު / ސީ ލައިފް ގްލޯބަލް\nއަންމަޓީ ދޫކޮށްލުމުން އިސްތިއުނާފަށް، ގާޒީއަށް ޕީޖީގެ ބަހުގެ ހަމަލާއެއް\n21 އޮކްޓޯބަރ 2021 - 10:48\nހުޅުމާލޭގައި ފްލެޓް އިމާރާތްކޮށްދޭނެ ކަމަށް ބުނެ އެތައް ބައެއްގެ އަތުން ގިނަ އަދަދެއްގެ ފައިސާ އަތުލި މައްސަލާގައި ހިޔާނާތުގެ އެތައް ދައުވާއެއް ލިބޭ އަހުމަދު މޫސާ (އައްމަޓީ) ކަފާލާތުގެ ދަށުން ދޫކޮށްލަން ކްރިމިނަލް ކޯޓުން ކުރި އަމުރު އިސްތިއުނާފްކުރަން ނިންމައިފި އެވެ.\nކަފާލާތު ދޭން ނިންމުމުން އެކަން އިސްތިއުނާފުކުރަން ނިންމާފައި ވާއިރު ޕްރޮސެކިއުޓާ ޖެނަރަލް ހުސެން ޝަމީމް މިއަދު ކުރެއްވި ޓްވީޓެއްގައި ވަނީ އަންމަޓީގެ މައްސަލަ ކްރިމިނަލް ކޯޓުން ބައްލަވާ ގާޒީއަށް ވެސް ބަހުގެ ހަމަލާއެއް ދެއްވައިފަ އެވެ. ޖިންސީ ކުށުގެ ސީރިއަސް ދައުވާތަކެއް އޮތް ކުރީގެ ޓޫރިޒަމް މިނިސްޓަރު އަލީ ވަހީދަށް މީހަކު ޖާމިނުކޮށް އޭނާ ރާއްޖޭން ބޭރަށް ދާން ވެސް ހުއްދަ ދެއްވީ ވެސް އަންމަޓީގެ މައްސަލަ ބައްލަވާ ގާޒީ އެވެ.\nޝަމީމްގެ ޓްވީޓްގައި ވަނީ "ދަށު ކޯޓުގެ ހަމަ އެންމެ ފަނޑިޔާރަކަށް" ޖާމިނުކުރެވޭނެ ގޮތް ސާފުވެވަޑައިގެންފައި ނެތުމަކީ އެންމެންގެ ވަގުތު ގެއްލޭ ކަމަކަށް ވެއްޖެ ކަމަށެވެ. އެ ޓްވީޓްގައި ޝަމީމް ވިދާޅުވީ ކަފާލާތުގެ ދަށުން މީހަކު ދޫކޮށްލާއިރު ޖާމިނުކުރާނެ ވަކި ގޮތްތަކެއް ގާނޫނުގައި އޮއްވައި އެ ނޫން ގޮތް ގޮތަށް ދަށުކޯޓުން މައްސަލަ ނިންމާފައި އޮތުމުން ހައިކޯޓަށް ދާނެ ކަމަށެވެ.\nޖާމިނުވުމުގެ މަފްހޫމް ފަނޑިޔާރަށް ކިޔައިދެވޭތޯ ދައުލަތުން ތަފާތު ދެ މައްސަލައެއްގައި ލައްކަ މަސައްކަތް ކޮށްފައިވާ ކަމަށާއި އަދި މިހާތަނަށް އެކަން ކާމިޔާބުވެފައި ނުވާ ކަމަށް ޝަމީމްގެ އެހެން ޓްވީޓެއްގައި ވިދާޅުވެފައިވެ އެވެ.\nޕީޖީ އޮފީހުން ވަނީ އަންމަޓީ ދޫކޮށްލި މައްސަލަ އަންނަ ހަފްތާގައި އިސްތިއުނާފުކުރާނެ ކަމަށް ބުނެފަ އެވެ.\nތަހުގީގަށް ހާޒިރު ނުވެ، "ފިލައިގެން" ރާއްޖޭން ބޭރުގައި ގިނަ ދުވަސްތަކެއް ވަންދެން އުޅުނު އަންމަޓީ އިއްޔެ ދޫކޮށްލާފައި ވަނީ ރަށުން ބޭރަށް ނުދިއުމަށާއި، ކޮންމެ ދުވަހަކު ހެނދުނު 9:30 އަށް ކަރެކްޝަންސަށް ހާޒިރުވުމާއި އަދި ހެކިންނަށް ނުފޫޒު ނުފޯރުވަން އޭނާ އަށް ޝަރުތުކޮށްފަ އެވެ.\nހުޅުމާލޭގައި 3،000 ފްލެޓް އަޅައިދޭނެ ކަމަށް ބުނެ އެތައް ބައެއްގެ އަތުން ބުކިން ފީގެ ގޮތުގައި ފައިސާ ނެގުމަށް ފަހު، ފައިސާ އަނބުރާ ނުދީ އަންމަޓީ ފިލައިގެން އުޅެނިކޮށް އޭނާ ރާއްޖެ ގެނެސް 42 ދައުވާއެއް އުފުލައި އޭނާ ބަންދުކުރީ އެ މައްސަލަތަކުގެ ޝަރީއަތް ނިމެންދެންނެވެ. އެކަމަކު އިއްޔެ އަންމަޓީ ދޫކޮށްލީ އަންހެން ކޮއްކޮއަކާއި ދައްތައެއް ޖާމިނުކޮށްފަ އެވެ.\nDhahtha akaai kokko aku jaaminukoh Ammati dhookollaifi\nޖިނާއީ އިޖުރާއަތުގެ ގާނުނުގެ ދަށުން ޝަރީއަތް ނިމެންދެން ބަންދުކުރާ މީހުންގެ ބަންދު ކޮންމެ 30 ދުވަހަކުން މުރާޖައާކުރަން ޖެހޭތީ އެންމެ ފަހުން ބޭއްވި އަންމަޓީގެ ބަންދު އަޑުއެހުމުގައި އޭނާ އެދިފައި ވަނީ ނުފިލާނެކަން ކަށަވަރު ކުރެވޭ ފިޔަވަޅުތަކެއް އަޅާފައި ދޫކޮށްލާށެވެ. ނަމަވެސް، އޭނާ ފިލާފާނެ ކަމަށް ގަބޫލު ކުރެވޭތީ އެކަމަށް ދައުލަތުން ދެކޮޅު ހެދި އެވެ.\nއަހުމަދު މޫސާ (އައްމަޓީ) ސީ ލައިފް ގްލޯބަލް ޕްރޮސެކިއުޓާ ޖެނެރަލް ހުސައިން ޝަމީމް (ޕީޖީ)\n15 ކޮމެންޓް, 8 ރިއެކްޝަންސް\nއައްމަޓީ އެޗްޑީސީގައި ސިކިއުރިޓީ ޑިޕޮޒިޓްގެ ގޮތުގައި އެތަށްމިލިއަން ޑޮލަރެއް ބެހެއްޓި. އެފައިސާއިން ތިމީހުންނަށް ފައިސާދެއްކެންނެތީތޯ?\nތިޔަ ބުނާމީހަކު ޖަލުގައި ހުރެގެން އޭނަޔަށް ކާންދީ ބަލަހައްޓަން ކުރާ ހޭދަ ކުރަނީ ރައްޔިތުންގެ ބަޖެޓުން. މުޖުތަމައަށް އޮތް ބިރަކީ ކޮބައި؟ މިނޫނީ ނޯންނާނެ ދަށު ކޯޓު ފަނޑިޔާރާ ދިމާލަށް ބޭނުން އެއްޗެއް ކިޔޭ ގައުމެއް. މަތީ ކޯޓަށް އެއްޗެހި ކިޔަން ނުކެރީ ކީއްވެކަން ނޫސްވެރިން ބަލަންވީނު. އަނެއްކާ މިކަހަލަ ހަބަރެއްގަ ދެކޮޅެއްވެސް ނޯވޭ! އޮންނަނީ އެއްކޮޅު. އެއީ ޓުވީޓު ކުރާ މީހާ ބުނާއެތި، ދެން ރައްދު ދިނީމަ ހަދާނީ ރައްދު ޓުވީޓު. ޓުވީޓުން ހަބަރު!\nހާއި ގާޟީ ! ?\nކޯޓުތަކުން ކަންކުރާ ގޮތުން 2012 އަލުން ރިޕީޓްވާހެން ހީވަނީ، އަންނިގެ ވެރިކަން ވެއްޓެންވެސް ދިމާވީ ކޯޓުން، އޭރު ބޮޑަތި އޮޕަރޭޝަން ތަކުގައި ފުލުހުން ހޯދާހާ ޑްރަގު ބޮޑުންތައް ކޯޓުތަކުން ދިޔައީ ދޫކުރަމުން، އެންމެފަހުން ކެތްތެރިކަން ކޮޅުންލައި، ގާނޫނުގެ ބޭރުން ޢަބްދުﷲ ޤާޟީ ހައްޔަރުކުރެވުން. އިދިކޮޅުސިޔާސީޕާޓީތައް އޭރުމަސައްކަތް ކުރަމުންދިޔައީ (ސަރުކާރުން މަސްތުވާއެއްޗިސްއެތެރެވާ ދޮރުތައް ބަންދުކުރަން މަސައްކަތް ކުރާތީ ރުޅިއައިއްސަތިބި) ގޭންގްތަކާއެކު.\nއައްމަޓީ ހުރީ "ވާނުވާޖަހާފަ" ކަން ޕީޖީ ހަދުމަފުޅު ނެތީތޯ؟ ޑްރަގް ލޯޑެއްގެ ނުވަތަ މީހަކު މަރައިފި ގޭންގަކަށް ނިސްބަތްވާ ނޭބަހޫޑް ކުއްޖެ ވާނުވާޖަހައިފިއްޔާ ޕީޖީވެސް މަޖލިސްވެސް ހީވާނީ ފަޔަށް ލޮލޮށް ކަށިހިނި އަރާތީ އުޅޭހެން. ވާނުވާއަކީ އޮންނަ އެއްޗެއްނޫނޭ އެކަން ނައްތާލަންޖެހެއޭ ކޯޓުތަކުގެ ފަނޑިޔާރުން ތަނެއް ދޮރެއް ނުދަނެއޭ ކިޔައި ހީވާނީ ރަށް ފަޅާލަފަާނެހެން. ކޮބާ މިއަދު ވާނުވާ؟؟ ގާނޫނުގަ އޮތް އެއްޗެއް އޮޅުވާލަން އުޅޭތީ ލިބޭ ކެހި.\nޖާމީނު ވާގޮތް ނޭނގިގެނެއް ނޫން. ތިމީހުން ޖާމީނު ކުރުވާގޮތް އަހަރުމެން އެންމެންނަށް އެނގޭ.\nފަތިސް ޕީޕަލްގެ ކަމަކީ ނުފޫޒްފޯރުވައި މީހުންނާއި ޖައްސާލާ ޒާތީވުން. އެ ވަރިހަމަ ތިމާގެ މައްސޫލިޔަތު އަދާނުކުރެވިގެން، ނާގާބިލްކަމުން އެތައްކަމެއް ގޯހުން ގޯހަށް ހިނގިޔަސް. ޝަރުއީދާއިރާގައި އުޅޭ މީހުމްނާއި ދިމާލައަށް އިނގިލި ދިއްކުރުމުގެކުރިން ފުރަތަމަ ތިމާ މީހާ އިސްލާހުވެބަލަ!\nފައިސާ، ފައިސާ! ފަނޑިޔާރުން މަހުޖަނުންނަށް ވާ ފޯރމިއުލާ!\nކަފާލާތު ނުދަންނަނީ ހަމައެކަނި ޔާމިނު މައްސަލަ ޖާމިނު ނުކުރެވެނީ ހަމައެކަނި ރ ޔާމިނަށް ކޮބާ ސޯލިހުގެ އިސްލާހުކުރި ފަޑިޔާރުގެ މިރާއްޖޭގެ ފަޑިޔާރުންނަށް ޤާނޫނު އަސާސީ އާއި ގާނޫނުތައް ކޮންޓިނިއުކޮށް ކިޔަވަދޭންޖެހޭ ސިފައިންގެ ބުންވަރު ޓެސްޓްފަދައިން ގާޞީންނަށް ޤާނޫނުގެ ޓެސްޓެއް ކޮން6މަހަކުން އެއްފަހަރުނަމަވެސް ދޭންފެނޭ\nދިވެހިރާއްޖޭގެ ފަނޑިޔާރުގެ އިސްލާހު ކުރަން ކެރޭވަރު ސަރުކާރެއް ހަމަ ނެތީބާ؟ އިންސާފު ނުލިބި ކިތައް މީހުން ގަތުލުވެފާ ވެއްޖެ؟ ކޮބާ އަފްރާޝިމް ، ރިލްވާން، ޔާމިން، ގެ ގާތިލުން؟ މި އުޅެވެނީ ކޮންތާކު އަހަރެމެނަށް. މަތި ފަޑިގަ ތިބި އެންމެނާ ސުވާލުވެވޭނެ ދުވަހެއް އަދި އެބަ އޮތްކަން ހިތުގަ ބަހައްޓައިގެން އުޅެ.\nމިއީ އާކަމެއްނޫން. ރާއްޖޭގައި އޮތީ ތިކަހަލަ ބޭއިންސާފު ސަޤާފަތެއް. ފައިސާފޮއްޗެއް ލިބިއްޖެނަމަ "ހަލާލެއް ޙަރާމެއް ބެލުމެއްނެތި" އޭގެ ބޭނުން ކުރުމަކީ އާދައެއް. # ފަހަކަށް އައިސް "ކޯޓް ތެރެއިން" މިފަދަ ވަގުންނަށް ފުރުސަތު ހަނިވެގެން ދިޔައިރު ދެން ފެންނާންފެށީ މިފަދަ ކަންކަން ތަޙްޤީގު ކުރުމުގައި "ފުލުހުން ހަދާފައިވާ ގޯސް ތަކުގެ ސަބަބުން" ކުށްވެރިޔާ ސަލާމަތް ވާތަން. ވިސްނާ ބަޔަކަށް މިކަންކަން ވަމުންދާގޮތް ވަޒަންކުރުމަކީ ދަތިކަމެއްނޫން.\nތިކަން ކަން ހިންގާގޮތް ވަރަށް ސާފު.


Vaccine nujahaa nama covid faruvaa ah agu nagaane\nއިންޑިއާގައި ކޮވިޑް މެނޭޖްކުރަނީ -- އާވައްތަރުތައް ފެތުރިގެންފާނެ ކަމަށް ތައްޔާރުވާން ޖެހޭ\nއިންޑިއާގެ ދެކުނު ކެރެލާ ސްޓޭޓްގެ ޗީފް މިނިސްޓަރު، ކޮވިޑް ވެކްސިން ޖަހަން ބޭނުން ނުވާ މީހުންނަށް ގޮތެއް ނިންމައި ދެއްވައިފި އެވެ.\nއޭނާ ވިދާޅުވީ ވެކްސިން ނުޖަހާ ނަމަ ތަކުލީފު އުފުލަން ޖެހޭނީ އެމީހުން ކަމަށާއި، އެއިން މީހަކަށް ކޮވިޑް ޖެހުނަސް ހިލޭ ދޭނެ ފަރުވާއެއް ނެތް ކަމަށެވެ.\nއޭނާ ވިދާޅުވީ ކޮވިޑް ވެކްސިން ނުޖަހާ ސަބަބު، ސައްހަ ލިޔުމަކުން ހުށަނާޅާ ކޮންމެ މީހަކާ މެދު އަމަލުކުރެވޭނީ އެއް އުސޫލަކުންނެވެ. ސިއްހީ ސަބަބެއް އޮވެގެން ވެކްސިން ނުޖަހާ ނަމަ ކަމާ ގުޅޭ އިދާރާއަކުން ލިޔުމެއް ހުށަހެޅުމުން ބަލައިގަންނާނެ ކަމަށް ވެސް ވިދާޅުވި އެވެ.\nތައުލީމީ ދާއިރާގައި މުދައްރިސުންނާއި އެހެނިހެން މުވައްޒަފުން ވެސް ވެކްސިން ނުޖަހާނަމަ ސަރުކާރުން ހުއްދަކުރާ ޑޮކްޓަރު ސެޓްފިކެޓެއް ގެންޖަން ޖެހޭނެ ކަމަށް ވެސް އޭނާ ވިދާޅުވި އެވެ.\nބަލިމަޑުކަމެއް ނުވަތަ އެލާޖީއެއްގެ ސަބަބުން ވެކްސިން ޖެހެން ނެތް ނަމަ، އެންމެ ރަނގަޅަށް އެކަން އެނގޭނެ ބަޔަކީ ޑޮކްޓަރުން ކަމަށް އޭނާ ވިދާޅުވި އެވެ.\nއިންޑިއާ އަކީ ކޮވިޑްގައި ވަރަށް ވަރުވި ގައުމެކެވެ. ދުނިޔެއަށް ކޮވިޑް ފެތުރިގަތް ދުވަސްވަރު، ސަލާމަތުން އޮތް އިންޑިއާ، ބަސްނޭހުމުގެ ސަބަބުން ވަނީ އޮޔަށް ދަމައިގަނެފަ އެވެ.\nއިންޑިއާގައި ތިބި ގާބިލު ޑޮކްޓަރުންނާއި ތަޖުރިބާކާރުންގެ ވިސްނުމާއެކު އިންޑިއާއަށް މިހާރު ކިރިޔާ ކޮޅަށް ތެދުވެވެނީ އެވެ. އަނެއްކޮޅުން ކޮވިޑްގެ އާވައްތަރުތަކާ އެކު އިންޑިއާގައި ބިރުވެރިކަން މިހާރު ވެސް ވަނީ އުފެދިފަ އެވެ.\nސައުތު އެފްރިކާއިން ފެނިގެން އުޅޭ އޮމިކްރޯން އިންޑިއާގައި އުޅޭ ޚަބަރުތަކެއް ވެސް މިހާރު ވަނީ އާންމުވެފަ އެވެ. އިންޑިއާ އަކީ ސަރަހައްދީ އެކުވެރި ގައުމުތަކުން ވަރަށް ބަރޯސާކުރާ ގައުމަކަށް ވާއިރު، އިންޑިއާ ތެރެއިން އެހެން ގައުމުތަކަށް ފެތުރުުމަކީ ވެސް ގާތް ކަމެކެވެ.\nއިންޑިއާ ޑަބްލިޔޫއެޗްއޯ ކޮވިޑް-19 + ކޮވިޑް ވެކްސިން


Supreme court ge hukum ah Nasheed faadu vidhaalhu vejje\nރައީސް ނަޝީދު، އުއްތަމަ ފަނޑިޔާރާއެކު: ހުކުމަށް ފާޑުވިދާޅުވި --\nޕްރައިމަރީގައި ބަލިވިޔަސް އިންތިހާބުގައި ވާދަ ކުރެވޭނެ ގޮތަށް މިއަދު ސުޕްރީމް ކޯޓުން ކުރި ހުކުމަށް ކުރީގެ ރައީސް މުހައްމަދު ނަޝީދު ފާޑުވިދާޅުވެއްޖެ އެވެ.\nއިންތިހާބަށް ކުރިމަތިލުމުގެ މުއްދަތު މިހާރު ވަނީ ހަމަވެފަ އެވެ. އެކަމަކު ސުޕްރީމް ކޯޓުން މިއަދު ވަނީ ޕްރައިމަރީތަކުގައި ނާކާމިޔާބުވާ ކެންޑިޑޭޓުންނަށް ވެސް ވާދަ ކުރެވޭނެ ގޮތް ހަދައި، އަންނަ މަހުގެ ހަތަރު ވަނަ ދުވަހާ ހަމައަށް އެ ކެންޑިޑޭޓުންނަށް ފުރުސަތު ހުޅުވާލުމަށް ވަނީ އަމުރުކޮށްފަ އެވެ.\nއެކަމާ ގުޅިގެން ރައީސް ނަޝީދު ކުރެއްވި ޓްވީޓެއްގައި ވިދާޅުވީ ރާއްޖޭގެ ކޯޓުތަކުގެ އަގު ވެއްޓި އިތުބާރު ގެއްލިގެންދާ އެންމެ ބޮޑު ސަބަބަކީ ކޯޓުތަކުން އިންތިހާބުތަކަށް ނުފޫޒު ފޯރުވުން ކަމަށެވެ. މަޖިލިސް އިންތިހާބަށް ކުރިމަތިލުމުގެ މުއްދަތު އިތުރު ކުރުމަކީ ސުޕްރީމް ކޯޓަށް ކުރެވޭނެ ކަމެއް ނޫން ކަމަށް އެމަނިކުފާނު ވިދާޅުވި އެވެ.\nމީގެކުރިން ލޯކަލް ކައުންސިލް އިންތިހާބު ވެސް ކޯޓުން ފަސްކޮށްފައިވެ އެވެ. އަދި 2013 ވަނަ އަހަރުގެ ރިޔާސީ އިންތިހާބު ބާތިލް ވެސް ކޮށްފައިވެ އެވެ.\nސުޕްރީމް ކޯޓުގެ ފަސް ފަނޑިޔާރުންގެ އިއްތިފާގުން މިއަދު ކުރި ހުކުމްގައި ބުނީ، ޕްރައިމަރީއެއްގައި ވާދަކޮށް ބަލިވާ މީހުންނަށް އެއްވެސް ހައިސިއްޔަތަކުން އިންތިހާބުގައި ވާދަ ނުކުރެވޭ ގޮތަށް އޮތުމަކީ ގާނޫނު އަސާސީއިން ކަށަވަރުކޮށްދޭ އިންތިހާބުތަކުގައި ވާދަ ކުރުމުގެ އަސާސީ ހައްގުން މަހުރޫމްވާ ކަމެއް ކަމަށެވެ. އެކަމަކީ ގާނޫނު އަސާސީގެ ސިފައެއް ނޫން ކަމަށެވެ.\nއެކަމާ ގުޅިގެން އިލެކްޝަން ކޮމިޝަންގެ ރައީސް އަހުމަދު ޝަރީފް މިއަދު ވިދާޅުވީ ޕްރައިމަރީއިން ބަލިވި ކެންޑިޑޭޓުންނަށް މާޗް މަހުގެ ހަތަރު ވަނަ ދުވަހާ ހަމައަށް ފުރުސަތު ހުޅުވާލިޔަސް ޝެޑިއުލްކޮށްފައިވާ ތާރީހަށް އިންތިހާބު ބާއްވާނެ ކަމަށެވެ.\nއެ މައްސަލަ ސުޕްރީމް ކޯޓަށް ހުށަހެޅުއްވީ އެމްޑީޕީގެ ޕްރައިމަރީގައި، ނާކާމިޔާބުވި މަޝްހޫރު ވިޔަފާރިވެރިޔާ އަދި ކާށިދޫ ދާއިރާގެ ކުރީގެ މެންބަރު އަބްދުﷲ ޖާބިރެވެ. ޖާބިރާއެކު އެ މައްސަލަ ހުށަހެޅުމުގައި ގާނޫނީ ވަކީލް އަބްދުލްމާނިއު ހުސެއިން ވެސް ބައިވެރިވި އެވެ. އެ ދެ ބޭފުޅުންގެ އިތުރުން އައްޑޫ ސިޓީ ހިތަދޫ، ގުލްހަޒާރުގޭ، އަހުމަދު މުހައްމަދު ވެސް ހަމަ އެ މައްސަލަ ވަނީ ސުޕްރީމް ކޯޓަށް ހުށަހެޅި އެވެ.\nހުކުމާ ގުޅިގެން އެމްޑީޕީގެ ޕްރައިމަރީގައި ވާދަކޮށް ނާކާމިޔާބުވި ބައެއް ކެންޑިޑޭޓުން އިންތިހާބުގައި އަމިއްލަ ގޮތުން ވާދަ ކުރާނެ ކަމަށް ބެލެވެ އެވެ. އެއީ އިންތިހާބުގައި އެމްޑީޕީއަށް ލިބޭނެ ގެއްލުމަކަށް ވެދާނެ އެވެ.\nޕްރައިމަރީގައި ވާދަކޮށް ބަލިވާ ކެންޑިޑޭޓުންނަށް އިންތިހާބުގައި ވާދަ ނުކުރެވޭ ގޮތަށް ސިޔާސީ ޕާޓީތަކުގެ ގާނޫނުގެ 10 ވަނަ މާއްދާއަށް އިސްލާހު ގެނައީ އެންމެ ފަހުން ބޭއްވި ލޯކަލް ކައުންސިލް އިންތިހާބާ ދިމާކޮށް ޕީޕީއެމްއިން އިސްވެ އޮވެ އެވެ. އެ މާއްދާ ބާތިލް ކުރަން މިހާރު ވެސް މަޖިލީހަށް ވަނީ ބިލެއް ވަނީ ވައްދާފަ އެވެ.\nރައީސް މުހައްމަދު ނަޝީދު ސުޕްރީމް ކޯޓް އިލެކްޝަންސް ކޮމިޝަން + އެމްޑީޕީގެ ރިޔާސީ ޕްރައިމަރީ


United States of America - Hali News\nމިޝިގަން މިލީޝިއާ ތަމްރީންގައި\nއެމެރިކާގައި ހަނގުރާމަވެރި ޖަމާއަތްތަކުގެ ނުފޫޒު\nމިޝިގަންގެ ގަވަރްނަރު ވަގަށް ނަގަން އުޅުނު، ހަނގުރާމަވެރި ޖަމާއަތުން ސްޓޭޓްގެ ގާނޫނު ހަދާ މަޖިލިސް މެންބަރުންނާއެކު އަންދާލުމަށް ރާވާފައި އޮތްކަމަށް ޕްރޮސެކިއުޓަރުން ބުނެފިއެވެ.\nމިޝިގަން މިލީޝިއާ މީހުން ސްޓޭތްގެ ގާނޫނުހަދާ މަޖިލީހުގައި މުޒާހަރާ ކުރަނީ ހަތިޔާރާއެކު:\nއެމެރިކާގެ މިޝިގަން ސްޓޭޓުން ކޮވިޑް19އާ ގުޅިގެން ފުރަބަންދު ކުރުމަށް ނިންމުމުން އެކަމާ ދެކޮޅަށް ހަތިޔާރު އެޅި މިޝިގަން މިލީޝިއާ ހަނގުރާމަވެރި ޖަމާއަތުން ރޭވީ ސްޓޭޓްގެ ގަވަރުނަރު ވަގަށް ނަގާށެވެ. އެފްބީއައިން އެޅި ފިޔަވަޅުތަކުން މިމީހުންނަށް މިކަން ކާމިޔާބެއް ނުކުރެވުނެވެ.\nމިޝިގަން މިލީޝިއާ މީހުން ގަވަރްނަރްގެ ކާޓޫނު ކުރަހައިގެން\nމިމައްސަލާގައި ތުހުމަތު ކުރެވިފައިވާ މީހުންގެ ޝަރީއަތް ދަނީ ކުރެވެމުންނެވެ.\nމިޝިގަން މިލީޝިއާއަކީ ހުއްދަނަގައިގެން ހަތިޔާރު ހިފައިގެން އޮޕަރޭޓް ކުރާ ހަނގުރާމަވެރި ޖަމާއަތެކެވެ. މިމީހުންގެ ހަރަކާތްތައް ފަށާފައި ވަނީ 1990ގައެވެ.\nމިޝިގަން މިލީޝިއާ މީހުން ގަވަރްނަރްގެ އޮފީސް ބޭރުގައި ހަތިޔާރު އަޅައިގެން\nމިދިޔަ މަހު އެފްބީއައިއަށް ލިބުނު ޖާސޫސީ މަޢްލޫމާތުން އެނގިފައި ވަނީ މިޝިގަން މިލީޝިއާއިން ސްޓޭޓްގެ ގަވަރުނަރު ވަގަށް ނަގައި، އޭނާ ސްޓޭޓަށް ޚިޔާނާތްތެރިވީ ކަމަށް ކަނޑައަޅައި އޭނާ ދަންޖައްސަން ރާވާފައިވާ ކަމަށެވެ.\nމިމައްސަލާގައި ހައްޔަރުކޮށްފައިވާ 14 މީހުންގެ ޝަރީއަތުގައި ސްޓޭޓްގެ ޕްރޮސެކިއުޓަރުން ބުނެފައިވަނީ މި މީހުންގެ ރޭވުންތައް އޮތީ މިވަރުން ފުއްދާލާ ގޮތަކަށެއް ނޫނެވެ.\nމިޝިގަން މިލީޝިއާ މީހުން ގެ އިސްފާދިރީ ފުލްކިޓްގައި\nމިމީހުން ރާވާފައި އޮތީ އިތުރު މަސްއޫލުވެރިންތަކެއް ވަގަށް ނަގައިގެން އެމީހުންވެސް ކޮންމެ ދުވާލަކަށް މީހެއް މަގުން ހަފްތާއެއްގެ ތެރޭގައި ލައިވް ޓީވީގައި އެންމެން ދަންޖައްސާ ގޮތަށެވެ. އަދި އެރޭވުން ފެއިލް ވެއްޖެނަމަ، ސްޓޭޓްގެ ގާނޫނު ހަދާ މަޖިލީހުގެ ހުރިހައި މެންބަރުންނާއެކު އެތާނގައި ތަޅު އަޅުވައި އިމާރާތް އެއްކޮށް އަންދާލާ ގޮތަށެވެ.\nމި ހަނގުރާމަވެރި، ޖަމާއަތުގެ 200 މީހުން މިކަމުގައި ބައިވެރިވާކަމަށް ވެއެވެ.\nމިޝިގަން މިލީޝިއާ މީހުން ސައިބޮއެގެން މުޒާހަރާއަށް ނިކުމެފައި\nމީގެ އިތުރުން ވަރޖީނިއާގެ ގަވަރްނަރުވެސް ވަގަށް ނެގުމަށް މިމީހުން ރާވާފައި އޮތެވެ. އަދި އިލިނޮއި ސްޓޭޓްގެ ގަވަރުނަރު މިދިޔަ ހަފްތާގައި މީޑިއާއަށް ވިދާޅުވެފައިވަނީ އޭނާއަށް އަދިވެސް މި ޖަމާއަތުން މަރުގެ އިންޒާރު ދެމުން ގެންދާ ކަމަށެވެ. މިއިންޒާރުތަކާ ގުޅިގެން ހައްޔަރު ކުރި ބައެއް މީހުން މިހާރު ދޫކޮށްލާފައިވާތީ އޭނާ ނުތަނަވަސްވެ ވަޑައިގަންނަވާ ކަމަށްވެސް ގަވަރްނަރް ވިދާޅުވިއެވެ.\nކޮވިޑް19 އާގުޅޭ ގޮތުން މިޝިގަން ސްޓޭޓްގެ ގާނޫނުހަދާ މަޖިލީހުގައި ބަހުސް ކުރަމުން ދިޔައިރު މިޝިގަން މިލީޝިއާއިން ވަނީ އެމީހުންގެ ދިދަ ހިފައިގެން މަޖިލީހުގެ ބޭރުގައި މުޒާހަރާ ކޮށްފައެވެ. އަދި އެއް ހާދިސާއެއްގައި ހަތިޔާރު އަޅައިގެން ސްޓޭޓްގެ ގާނޫނުހަދާ މަޖިލީހަށް ވަދެ ބިރު ދައްކާފައި ވެސް ވެއެވެ.\nމިޝިގަން މިލީޝިއާ މީހުން ގާނޫނު ހަދާ މަޖިލީހުގެ ބޭރުގައި ދިދަ ހިފައިގެން ޚިޔާލުފާޅުކޮށްލަނީ\nހުދު ދަރިކޮޅުގެ ކްރިސްޓިއަން މީހުން ބައިވެރިވާ މި ޖަމާއަތާ ދެކޮޅަށް މިހާދިސާތަކުގައިވެސް ޓެރަރިޒަމް ދައުވާ ކޮށްފައެއް ނުވެއެވެ. އަދި މިއީ މަނާ ޓެރަރިސްޓް ޖަމާއަތެއް ކަމަށް ކަނޑައަޅާކަށްވެސް މަސައްކަތެއް ނުކުރެއެވެ.\nއިތުރު ލިޔުންތައް އެމެރިކާ ޓެރަރިޒަމް


MDP Manifesto Ge Eh Amaazkee Zuvaanun Muni Foohi Filuvumaai Majalugai Beythihbun - Nasheed - Vaguthu\nއެމްޑީޕީ މެނިފެސްޓޯގެ އެއް އަމާޒަކީ ޒުވާނުން މުނި ފޫހި ފިލުވުމާއި މަޖަލުގައި ބޭތިއްބުން - ނަޝީދު\nއެމްޑީޕީގެ މެނިފެސްޓޯގެ އެއް އަމާޒަކީ ޒުވާނުން މުނި ފޫހި ފިލުވުމާއި މަޖަލުގައި ބޭތިއްބުން ކަމަށް ކުރީގެ ރައީސް ނަޝީދު ވިދާޅުވެއްޖެއެވެ.\nނަޝީދު މިހެން ވިދާޅުވީ މިއަދު އޯޑިއޯ މެސެޖް އަކާއި އެކު ކުރި ޓުވީޓް އެއްގައި އެވެ. ނަޝީދު ވިދާޅުވީ މަދަރުސީ ތައުލީމު ނިންމައި ކައިވެނިކޮށްގެން ދަރިއަކު ހޯދާފައިވާ ޒުވާނެއްގެ ވާހަކަ ދައްކަވަމުން ނަޝީދު ވިދާޅުވީ، ޒަމާނީ ފެޝަނަށް ލޯބިކުރާ އެ ޒުވާނާ އާމްދަނީ ހޯދުމަށް ގަދައަޅާ މަސައްކަތް ކުރި ނަމަވެސް، އޭނާއަށް ގޮންޖެހުމެއް ކުރިމަތިވެފައިވާ ކަމަށެވެ.\nއެމްޑީޕީގެ މެނިފެސްޓޯ ހެދުމުގެ މަސައްކަތް ފަށާފައިވާކަން ފާހަގަ ކުރައްވައި، ރައީސް ނަޝީދު ވިދާޅުވީ ޕާޓީގެ މެނިފެސްޓޯގެ، އެއް އަމާޒަކަށް ވާންޖެހޭނީ ހުރިހާ އެންމެންނަށް ވެސް އަމާންކަމާއެކު އެކުވެރިކަމާއި އުފަލުގައި އުޅެވޭނެ މާހައުލެއް އުފެއްދުން ކަމަށެވެ.\nއެ މީހަކު އެދޭ ގޮތަށް އެ މީހެއްގެ އާއިލާއާއެކު ރާއްޖޭގައި ދިރިއުޅެވެން ޖެހޭނެ ކަމަށާއި ބުރުގާ އެޅި ކުދިންނަށް ވެސް އަދި ބުރުގާ ނާޅާ ކުދިންނަށް ވެސް އުފުލާއި ރައްކާތެރިކަމާއެކު ރާއްޖޭގައި އުޅެވެންޖެހޭނެ ކަމަށެވެ. އަދި ހަމަޖެހޭ އުފާވެރި ދިރިއުޅުމެއްގެ އުންމީދުގައި ދައްކާ ކޮންމެ ވާހަކައަކީ ލާދީނީ ވާހަކައެއްގެ ގޮތުގައި މަރުކާޖެހިދާނެ ކަމުގެ ބިރުގައި ސިޔާސީ ލީޑަރުން ފަހަތަށް ޖެހިވަޑައިގެން ނުވާނެ ކަމަށް އެމަނިކުފާނު ވިދާޅުވިއެވެ.\nކުރިއަށް އޮތް ރިޔާސީ އިންތިހާބުގައި ވާދަކުރައްވާނެ ކަމަށް ނަޝީދު ވިދާޅުވެފައިވީ ނަމަވެސް، ނަޝީދުގެ މައްޗަށް އިއްވާފައިވާ 13 އަހަރުގެ ޖަލު ހުކުމާ ގުޅިގެން، އިންތިހާބުގައި ވާދަކުރެއްވުމުގެ ގާނޫނީ ހުރިހާ ފުރުސަތުތަކެއް އެމަނިކުފާނަށް ވަނީ ބަންދުވެފަ އެވެ.\nމީގެ ކުރިން 2013 ވަނަ އަހަރު ވެސް އެމްޑީޕީގެ 'ބިރަކާއިނުލައި މަޖާކުރުން' ސިޔާސަތު ހިމެނިއެވެ. އެ ސިޔާސަތަށް އޭރު އިދިކޮޅު ފަރާތް ތަކުން ދިޔައީ ވަރަށް ބޮޑަށް ފާޑު ވިދާޅުވަމުންނެއެވެ. އެގޮތުން ޖުމްހޫރީ ޕާޓީގެ ލީޑަރު ޤާސިމް އިބްރާހިމްވެސް ވަނީ އެމްޑީޕީގެ 'ބިރަކާއިނުލައި މަޖާކުރުން' ސިޔާސަތަށް ފާޑުކިޔާފައެވެ.\nބިރަކާނުލާ ފޫހިފިލުވުން ނަމުގައި އެމްޑީޕީން ސިޔާސަތަށް އިޝާރާތް ކުރައްވައި، ގާސިމް ވިދާޅުވީ "ބަލަ ގާނޫނެއް އޮތަސް އެއަށް ބަލާލުމެއް ނެތް، ދެން މިކަހަލަ މީހަކު ބުނެފާނެ ނޫންތޯ އިމެއް މިނެތް ނެތި ތިމަންނާމެން އުފާފާޅުކުރަން ފުރުސަތު ދޭނަމޭ. ބަލަ އެއީ އިންސާނުންނަށް މާތް ﷲ ދެއްވާފައި އޮތް ކަމެއް ނޫނޭ،" ނަޝީދަށް ފާޑުވިދާޅުވަމުން ގާސިމް ވިދާޅުވި އެވެ.\nއޭޕްރީލް 9, 2018 15:44\nޥެރިކަން ލިބި ގިނަވެ ނިމިފަ ތިހުރީ\nއޭޕްރީލް 9, 2018 15:47\nއޭޕްރީލް 9, 2018 15:49\nތީރާއްޖެއަށް ބިންހެލުމާ މުސީބާތްތަށް ޖެހޭނެކަމެއް\nއޭޕްރީލް 9, 2018 15:50\nބޮވެންޖެހޭނެ ! ބޯން އެބަޖެހޭ! މިވަހަކަ ލޔެލަންވާނެ!\nއޭޕްރީލް 9, 2018 15:55\nހެޔޮނުވާނެ ތި މޮޔަމީހާގެ ވާހަކަ ނުލިޔެފަނަންތަ\nއޭޕްރީލް 9, 2018 16:11\nލިޔަންވާނެ ،، ދޮންމީހުން އުޅޭގޮތަށް އުޅުނީމައޭ ސަލާމަތްވާނީ .. އަދި ތިމަންނާއަށްވެސް ކިޔަނީ މުހައްމަދެކޭ .... ގަންޖާބޯ !!!!!!!\nއޭޕްރީލް 9, 2018 16:50\nސަދޫމްގެ މީހުންވެސް ބުނި އެމީހުން ގެ ދީނަކީ އުފާ ކުރުމާ މަނާކުރުމާ& ×××!\nމިސަރުކަރުން ޒުވަަނުންގެ ކުރިއެރުމަށް މިކުރި މަސައްކަތުގެ %1 އެމް.ޑީ.ޕީ ސަރުކަަރުގަަ ނޮކޮށް ދައުލަތުގެ މާލިއްޔަތު ހަފުސ އަރުވާލާ ދައުލަތު ކުންފުނިތަކާއި އެއަރ ޕޯޓް ވިއްކާލާ އެވަރުންވެސް ފެބުރުވަރީ 2012 އިގެ މުސަަރަ ދެވޭނެ ފަދަ ނެތުނީމާ ިސްތިއުފާ ދިންމީހަކު މިހާރު ކޮން ހަޑިއެއް ތިހާވަނީ މަމެން ބަލައެއް ނުވަނނަން ތިއެއް\nއޭޕްރީލް 9, 2018 18:15\nމިކަލޭގެމައްޝޫރުކުރަން ތީކޮންކަމެއް ބޮޑުކަމުދިޔަސް ލިޔާނެ\nއޭޕްރީލް 9, 2018 19:04\nއޭޕްރީލް 9, 2018 19:16\nސާބަސް މިގައުގެ ކުރިމަގު ނާޗަރަންގީ ކުރަން އުޅޭ އަދުއްވެއް ތިއީ\nއޭޕްރީލް 9, 2018 19:45\nމަސްހޫރު ފިލި ނަސިއްކޮ ......\nއޭޕްރީލް 9, 2018 20:32\nމިގައުމު ފަސާދަ ކުރަން އުޅޭ ޔަހޫދީޢެއް ތިއީ..އޭނަ ދައްކާ ވާހަކަ އަޑުނާހާ... ދީނުންބޭރުވެފަ ނަަރަަކަ އަށް ދާނީ\nއޭޕްރީލް 9, 2018 21:03\nއެ ޒުވާނަކުނަކު އުޅެން ބޭނުންވާ ދީނެއްގާ ހިތް އުފާކުރަންބޭނުންވާ ޖިންސެއްގެ މީހަކާއެކު ވިލާތު ސަރުބަތުގާ އުޅުމުގެ ވާހަކަ.\nއޭޕްރީލް 9, 2018 21:13\nމި ކަނޑުކޮހުގެ ދޮގުވެރި މަކަރުވެރި ހީލަތްތެރި މަޅިތަކުން މިޤައުމު ސަލާމަތް ކުރައްވާށި.\nއޭޕްރީލް 9, 2018 23:13\nތިޔަހެން ކުރިންވެސް މެނިފެސްޓޯއެއް ހެދި އެކަމަކު ވެރިކަން ލިބުމުން އެއްކަލަ މެނިފެސްޓޯ ވީތަނެއްވެސް ނޭނގުނު. ވެރިކަމަށް ކެންޕޭނު ކުރަމުން، ސަރުކާރު މުވައްޒަފުންގެ މުސާރަ މިހާރުހުރި ވަރަށްވުރެ ކުޑަވެގެން ނުދާނެ ކަމަށްބުނިބުނުން ވެރިކަން ލިބުމުން ހަނދާންވެސް ނެތް. ސަރުކާރު މުވައްޒަފުންގެ މުސާރައިން ބައެއްކަނޑާލާފައި މަސައްކަތްކުރާ ވަގުތު ދިގުކުރުމުން މުވައްޒަފުންނަށް ޕްރައިވެޓް ތަނަކުން ވަޒީފާއެއް އަދާކުރުމުގެ ފުރުސަތު ގެއްލުނީއެވެ. މިއީ ގަސްތުގައި ގަންޖާބޯ ސަރުކާރު މުވައްޒަފުންނަށް ދިން ބޮޑު ނިކަމެތިކަމެކެވެ. އެހެން ކަމުން މިކަލޭގެ ކިބައިން ބަރީއަވެ ސަލާމަތްވެ ތިބުމަކީ މުހިއްމު ކަމެކެވެ.\nއޭޕްރީލް 9, 2018 23:15\nއެމްޑީޕީން މެނިފެސްޓޯއެއް ހެދިޔަސް އެއީ ފޭކު އެއްޗެކެވެ.\nއޭޕްރީލް 10, 2018 04:58\nއޭޕްރީލް 10, 2018 06:05\nމިއީ މީހުން ދިރިއުޅޭ ހިސާބުގައި އެމީހެއްގެ ވާހަކަ ވެސް ދައްކަން ހެޔޮނުވާވަރު މީހެއްގެ ވާހަކަ\nއެ މަޖަލުގެ ތެރޭގައި ކަރުދިގު ކުލަކުލާގެ ފުޅިވެސް ހިމެނޭނޫންތޯއެވެ.\nއޭޕްރީލް 10, 2018 13:06\nބޭނުމީ ދީންވެރި އިޙްލާސްތެރި، ތެދުވެރި، އޯގާތެރި، އިސްލާމީ ޝަރީޢަތަށް އަމަލުކުރާ، ވެރިއެއް،


Hotel Asia: BBM stall gai 76 akah vure gina brand\nހޮޓެލް އޭޝިއާ: ބީބީއެމް ސްޓޯލުގައި 76 އަށް ގިނަ ބްރޭންޑް\nރާއްޖޭގައި ވިއްކާ މުދަލުގެ ތެރެއިން އެންމެ ކޮލިޓީ ބާވަތްތައް ވިއްކާ އެއް ތަނަކަށް ބެސްޓް ބައި މޯލްޑިވްސް ވާނެ އެވެ. ނަމަވެސް މި ކުންފުނިން ވިއްކާ ބްރޭންޑުތައް އެއް ތަނަކުން ނުފެންނާތީ ގިނަ ބަޔަކު ޝަކުވާ ކުރެ އެވެ. އެހެންވެ، އެ ކުންފުނިން މިވަނީ މި ޕްރޮޑަކްޓްތައް އެއް ތަނަކުން ދައްކައިލުމަށްޓަކައި މިހާރު ދަރުބާރުގޭގައި ކުރި އަށް ދާ "ހޮޓެލް އޭޝިއާ" ފެއާގައި ބައިވެރިވެފަ އެވެ.\nމި އަހަރުގެ ފެއާ ކުރިއަށްދާ ދަރުބާރުގޭގެ ފާށަނާ މާލަމްގައި ހުރި ބީބީއެމްގެ ޕެވިލިއަންގައި އެ ކުންފުނިން ރާއްޖޭގައި ވިއްކާ 76 އަށްވުރެ ގިނަ ބްރޭންޑު ދައްކާލަން ބަހައްޓާފައިވެ އެވެ. މީގެތެރޭގައި އެ ކުންފުނިން ރިސޯޓު މާކެޓާއި ލޯކަލް ބާޒާރަށް ހާއްސަކޮށް ތައާރަފުކޮށްފައިވާ ކޮލިޓީ ބާވަތްތައް ހިމެނެ އެވެ.\n"އަޅުގަނޑުމެން މި ފެއާގައި ޑިސްޕްލޭ މިކޮށްލަނީ ފުލްރޭންޖް. ފެއާގެ ތެރޭގައި އަޅުގަނޑުމެން އެތެރެކޮށް ވިއްކާ ބާވަތްތަކުގެ ސާމާނު ބޭނުންކޮށްގެން ތައްޔާރު ކޮށްލެވޭނެ އުފެއްދުންތައް ވެސް ހުންނާނެ،" ބީބީއެމްގެ ހެޑް އޮފް މާކެޓިން އަލީ އަފްރާހު ހަސަން ވިދާޅުވި އެވެ.\n"ޔުނިލިވާ" ފަދަ މަޝްހޫރު ގިނަ ބްރޭންޑުތަކެއްގެ ބާވަތްތައް ރާއްޖެއަށް އެތެރެކޮށް ވިއްކާ ބީބީއެމްގެ ސްޓޯލުގައި އެ ކުންފުނިން ތެރެކޮށް ވިއްކާ ބާވަތްތަކުން ވަގުތުން ކާތަކެތި ތައްޔާރު ކުރަމުންދެ އެވެ. އަދި ބޮޑު މި ސްޓޯލް ފަރުމާކޮށްފައިވަނީ ގިނަ ބަޔަކު އެއް ފަހަރާ ގޮސް އެ ތަކެތި ރަހަ ބެލޭ ގޮތަށް ޖާގަ ލިބޭ ގޮތަށެވެ.\nބީބީއެމް-ބެސްޓް ބައި މޯލްޑިވްސް ހޮޓެލް އޭޝިއާ\nމެދުއިރުމަތީގެ އެންމެ ބޮޑު ކެއްކުމުގެ މުބާރާތުގައި ދެ ދިވެހިން ވާދަކުރަނީ\nކަލިނަރީ ޗެލެންޖުގެ މޮޅު ޝެފަކަށް ބަރޮސްގެ ނާތިފް\nކާމިޔާބުކަމާއެކު ހޮޓެލް އޭޝިއާ ފެއާ ނިންމާލައިފި\nވިޔަފާރީގެ ފަހި ފުރުސަތުތަކާއެކު ހޮޓެލް އޭޝިއާ ހުޅުވައިފި


Kuriah othee "Hahdhu" ge vadhaaee5show | Mihaaru\n"ހައްދު" ގެ އައިޓަމް ލަވަ "ގިރިޓީ ލޯބިން" އިން ފެނިގެންދާ ބަތަލާ ނުޒޫ.\n18 ސެޕްޓެމްބަރ 2017 - 06:33 15 comments\nމި މަހުގެ ހަ ވަނަ ދުވަހުން ފެށިގެން އޮލިމްޕަހާއި މާލެ އާއި ހުޅުމާލޭގެ ޝްވެކް ސިނަމާގައި ދައްކަމުން އަންނަ ފިލްމް "ހައްދު" ގެ ކުރިއަށް އޮތީ ވަދާއީ ފަސް ޝޯ ކަމަށް ޑައިރެކްޓަރު އަދި ޕްރޮޑިއުސަރު އަބްދުލް ފައްތާހް ބުނެފި އެވެ.\nއޭނާ ބުނީ މާލެ ސަރަހައްދުން ފިލްމަށް ލިބޭ ތަރުހީބު ވަރަށް ބޮޑު ކަމަށާއި ވަރަށް ހިތްހަމަޖެހިފައި ހުރި ކަމަށެވެ.\n"މި ރެއިން ފެށިގެން ކުރިއަށް މިއޮތީ ހައްދުގެ ވަދާއީ ފަސް ޝޯ. އެހެންވީމާ ގްރޭޓާ މާލެ ސަރަހައްދުން ފިލްމް ނުބަލައި ތިބި މީހުންނަށާއި އަދި އިތުރަށް ބަލާލަން ބޭނުންވާ މީހުންނަށް ވެސް އޮތް ފަހުގެ ފުރުސަތަކަށް ވަނީ މި ފަސް ޝޯ،" ފައްތާހް ބުންޏެވެ. "އަހަރެން މިހީރި ފިލްމަށް ލިބޭ ތަރުހީބާ ދޭތެރޭ ވަރަށް ބޮޑަށް ހިތްހަމަޖެހި، ވަރަށް އުފަލުން."\nފައްތާހްގެ 12 ވަނަ ފީޗާ ފިލްމް ރަށްރަށާއި ރިސޯޓްތަކުގައި ވެސް ދައްކަން ފަށާފައިވާ އިރު، "ހައްދު" އަކީ އޭނާ މިހާތަނަށް ޕްރޮޑިއުސްކޮށް، ޑައިރެކްޓް ކުރި ފިލްމްތަކުގެ ތެރެއިން ވިޔަފާރީގެ ގޮތުން އެންމެ ކާމިޔާބު ފިލްމެވެ.\nފައްތާހް: "ހައްދު" އަކީ ވިޔަފާރީގެ ގޮތުން އޭނާގެ އެންމެ ކާމިޔާބު ފިލްމް.\nފައްތާހް ބުނީ ވިޔަފާރީގެ ގޮތުން ކުރިން އެންމެ ކާމިޔާބު ފިލްމަކީ "ޖިންނި" ކަމަށެވެ.\n"އެހެން ނަމަވެސް އެ ފިލްމުގެ ރެކޯޑް ވެސް ހައްދުން މުގުރާލެވިއްޖެ. މިހާތަނަށް ދެއްކި ރަށްރަށުން ވެސް ފިލްމަށް ލިބެމުން އަންނަނީ އުންމީދު ކުރި ވަރަށް ވުރެ މާ ބޮޑު ތަރުހީބެއް،" ފައްތާހް ބުންޏެވެ.\nއޭނާ ބުނީ ދެން އެންމެ އަވަހަށް ފިލްމް އަޅުވާ އަތޮޅުތަކުގެ ތެރޭގައި ލ. ވ. އަދި މ. އަތޮޅު ހިމެނޭ ކަމަށެވެ.\n"މި ފަހަރު އަހަރެމެން ފިލްމް އަޅުވަމުން އަންނަ އިރު، ވަރަށް ޒަމާން ވަންދެން އެއްގޮތަކަށް ވެސް ފިލްމްތައް ނާޅުވައި ހުރި ބައެއް ރަށްރަށުގައި ވެސް މިހާރު ފިލްމް ދެއްކިއްޖެ. އެ ވެސް އަސްލު ވަރަށް ބޮޑު ކާމީޔާބީއެއް ކަންނޭނގޭ." ފައްތާހް ބުންޏެވެ. "އެހެންވެ ޓާގެޓަކީ ރާއްޖޭގެ މީހުން ދިރިއުޅޭ ހަމަ ހުރިހާ ރަށެއްގައި މި ފަހަރު ފިލްމް އަޅުވައި، ވީހާ ވެސް ގިނަ ބަޔަކަށް ހައްދު ދައްކާލުން. މިއީ ކޮންމެހެން ވެސް ބަލަލާން ޖެހޭ ކަހަލަ ފިލްމެއް."\n"ހައްދު" މިހާތަނަށް ތިން ރިސޯޓެއްގައި އަޅުވާފައިވާ އިރު، މިރޭ ވަރަށް ކުލަގަދަކޮށް ބަނޑޮސް އައިލެންޑް ރިސޯޓްގައި ފިލްމް އަޅުވާނެ އެވެ. އެގޮތުން "ހައްދު" ގެ ޓީމް އެ އިވެންޓްގައި ބައިވެރި ވާނެ އެވެ.\n"ރަށްރަށުގެ އިތުރުން ވީހާ ވެސް ގިނަ ރިސޯޓްތަކެއްގައި ފިލްމް ދައްކާނަން." ފައްތާހް ބުންޏެވެ.\nމަހުދީ އަހުމަދުގެ ސްކްރީންޕްލޭއަކަށް ހަދާފައިވާ "ހައްދު" ގެ ލީޑް ރޯލް ކުޅެފައި ވަނީ އަލަށް ތައާރަފުވި އަހުމަދު ޝިބާންއާ އެކު މަރިޔަމް އައްޒަ އާއި އައިމިނަތު ރިޝްފާ އެވެ.\nއިތުރު ލިޔުންތައް ފައްތާހު ދިވެހި ފިލްމް އިންޑަސްޓްރީ އޮލިމްޕަސް ސިނަމާ ޝްވެކް ސިނަމާ


Aa. Rasdhoo | Mihaaru\nރަސްދު އިން ކިނބުލެއް ފެނިއްޖެ\nއއ. ރަސްދު އަށް މިރޭ އެރި ކިނބުލެއް ހިފައި، ފުލުހުންނާ ހަވާލުކޮށްފި އެވެ.\nސްނޯކްލިން އަށް ގޮސް އުޅުނު ޒުވާނަކު މަރުވެއްޖެ\nއއ. މަޑިވަރު ކައިރިއަށް ސްނޯކްލިން އަށް ގޮސް އުޅުނު ޒުވާނަކު މިއަދު މަރުވެއްޖެ އެވެ.\nOctober 05, 2018 16\nރަސްދޫ މިސްކިތުގެ މުންނާރެއް ވެއްޓިއްޖެ\nމޫސުން ގޯސްވެ، ވައިގަދަވުމުގެ ސަބަބުން އއ. ރަސްދޫ ހުކުރު މިސްކިތުގެ ދެ މުންނާރުގެ ތެރެއިން މުންނާރެއް މިއަދު ވެއްޓިއްޖެ އެވެ.\nމިނިވަން އިންސާފުވެރި އިންތިޚާބަކަށް ހުރި އެންމެ ބޮޑު ހުރަހަކީ ރައީސް އަބްދުﷲ ޔާމީން ކަމަށް އެމްޑީޕީގެ ޕާލަމެންޓްރީ ގުރޫޕްގެ ލީޑަރު އަދި ހިންނަވަރު ދާއިރާގެ މެމްބަރު އިބްރާހިމް...\nރަސްދޫން ހަތަރު ފުލުހަކު ހައްޔަރުކޮށްފި\nއއ. ރަސްދޫން ހަތަރު ފުލުހަކު މިއަދު ހައްޔަރުކޮށްފައިވާ ކަން "މިހާރު" އަށް އެނގިއްޖެ އެވެ.\nރަސްދޫ ޑައިވިން ސެންޓަރެއް އަނދައި ބޮޑު ގެއްލުމެއް\nއއ. ރަސްދޫގައި ހިންގާ ޑައިވިން ސެންޓަރެއް އަނދައި 1.5 މިލިއަން ރުފިޔާގެ ބޮޑު ގެއްލުމެއް ލިބިއްޖެ އެވެ.\nރަސްދޫގެ ތިން ތަނެއްގަ ރޯވެ މިލިޔަން ރުފިޔާގެ ގެއްލުން\nރަސްދޫގައި ހިންގާ ޑައިވިން ސެންޓަރަކާއި ސުވެނިއާ ފިހާރަ އަކާއި ގިނަ އަދަދެއްގެ މުދާ ބަހައްޓާފައި ހުރި ތަނެއްގައި ރޯވެ، އަނދައި އިއްޔެ ހުލިވެއްޖެ އެވެ.\nJanuary 30, 2017 52\nމޫނުބުރުގާ އެޅި ރަސްދޫ ޓީޗަރަކު ވަޒީފާ އިން ވަކިކޮށްފި


Fuvahmulaku city gai fiyaa, aluvi adhi bis vikkamun dhany "STO rate" in, meehakah5kilo adhi bis tray eh! – adduLIVE\nފުވައްމުލަކަށް އެސްޓީއޯ ރޭޓުން ފިޔާ، އަލުވި، ބިސް ވިއްކަނީ\nMay 05, 2019, 12:17 އަހުމަދު ނަސޫހް\nރަމަޟާން މަހަށް ތައްޔާރުވުމުގެ ގޮތުން ފުވައްމުލަކުގައި "އެސްޓީއޯ ރޭޓުން" ފިޔާ، އަލުވި އަދި ބިސް ވިއްކަން ފަށައިފިއެވެ. އެގޮތުން ފިޔާ އަދި އަލުވި ކިލޯއެއް ވިއްކަނީ ކޮންމެ މީހަކަށް ފަސް ކިލޯގެ މަގުންނެވެ. އަދި ބިސް ވިއްކަނީ ކޮންމެ މީހަކަށް، ބިސް ޓްރޭއެއްގެ މަގުންނެވެ.\nއެސްޓީއޯ އިން ބުނީ ފުވައްމުލަކަށް ފިޔާ، އަލުވި އަދި ބިހުގެ އާ ޝިޕްމެންޓު ގެނެވޭވަރު ވާނީ ރޯދަމަހުގެ ފުރަތަމަ ހަފްތާ ތެރޭގައެވެ. އަދި ޝިޕްމެންޓު އައުމުގެ ކުރިން ހުސްނުވާނެ ގޮތެއް ހެދުމުގެ ގޮތުން ލިމިޓްކޮށް ފިޔާ އަލުވި އަދި ބިސް ވިއްކަމުން ދާނެ ކަމަށް މައުލޫމާތު ދީފައިވެއެވެ.\nރަމަޟާން މަހަށް އެސްޓީއޯއިން ފުވައްމުލަކު ސިޓީއަށް އެދެވޭ ގޮތެއްގައި ތައްޔާރުވެވިފައިނުވާ ކަމަށް ބުނެ ކާޑާއި ބިހާއި ފިޔާ އަދި އަލުވި ގަންނަން ކިޔޫގައި ޖެހިފައި ތިބި ފަރާތްތަކުން ވަނީ ބުނެ، ނުރުހުން ފާޅުކޮށްފައެވެ.\n"އައްޑޫލައިވް" އާއި ވާހަކަ ދައްކަމުން ފުވައްމުލަކު ރައްޔިތުން ބުނެފައިވަނީ "އެސްޓީއޯ ރޭޓުން" ފިޔަޔާ އަލުވި އަދި ބިސް ވިއްކުމަކީ ގަބޫލުކުރެވޭ ކަމެއް ނޫން ކަމަށެވެ. އަދި މިއީ އެއްކިލޯ ސަރުކާރެއް ކަމަށް ބުނެ އެސްޓީއޯއަށް ބައެއް މީހުން ވަނީ ފާޑުކިޔާފައެވެ.


Koimalaa - ދަރިފުޅު ހެޑް ބޭންގް ކުރާތީ ކަންބޮޑުވޭތަ؟\nދަރިފުޅު ހެޑް ބޭންގް ކުރާތީ ކަންބޮޑުވޭތަ؟\nބައެއް ކުޑަކުދިން ގަސްތުގައިވެސް ތަންތަނުގައި ބޯތަޅައި ހަދައެވެ. މިއީ ބައެއް މައިންބަފައިން ކަންބޮޑުވުން ފާޅުކުރާކަމެކެވެ. ދޮރު، މޭޒު، ތަޅުންގަނޑު ފަދަ ތަންތަނުގައި ބޯ ޖެހުމަކީ ކުޑަކުދިން އާންމުކޮށް ކޮށްއުޅޭ ކަމެކެވެ.\nދިރާސާތަކުން ދައްކާ ގޮތުގައި6ހަމަހުން ފެށިގެން2އަހަރާ ދެމެދު ކުޑަކުދިން ހެޑްބޭންގް ކުރުމަކީ ނޯމަލް ބިހޭވިއާއެއް ކަމަށް ދައްކައެވެ.\nހެޑްބޭންގް ކުރަނީކީއްވެ؟ އެކަމަށް ތަފާތުސަބަބުތަކެއްވެއެވެ.\nވާހަކަ ރަންގަޅަށް ނުދެއްކޭކުދިން ތަންތަނުގައި ބޯތަޅަނަމަ އޭގެއިން ދޭހަކަކޮށްދެނީ މައިންބަފައިންގެ ސަމާލުކަމެއް ހޯދުމަށް ކުރާ ކަމެއްގެ ގޮތުގައެވެ. އެގޮތުން ހެޑްބޭންގް ކުރުމުން މައިންބަފައިންގެ ސަމާލުކަން ދަރިފުޅަށް ލިބޭކަން އެގޭނަމަ އަނެއްކާވެސް ސަމާލުކަންހޯދުމަށް އެކަން ތަކުރާރު ކޮށްހަދައެވެ.\nމިކަން ހުއްޓުވުމަށް ދަރިފުޅު ހެޑްބޭންގް ކުރާތަނުން ދުރުކުރުން ނުވަތަ އެކަން ނުކުރުމަށް ދަރިފުޅުކައިރީގައި ބުނުން ނުވަތަ އެކަމުގެ ސަމާލުކަން ގެއްލުވާލެވޭނެ ފަދަ ކަމެއް ދަރިފުޅަށް ދެއްކިދާނެއެވެ. މިސާލަކަށް ގޭމް ކުޅުން ނުވަތަ ދަރިފުޅާ ސަމާސަކޮށްލުމުންވެސް ބައެއްފަހަރު މިކަން ހުއްޓުވިދާނެއެވެ.\nބައެއް ކުދިން ނިދި އައުމުންވެސް ހެޑް ބޭންގް ކުރެއެވެ. ޑޮކްޓަރުން ބުނާގޮތުގައި ނިދާގަޑީގައި ނުވަތަ ނިދިއައުމުން ދަރިފުޅު ހެޑްބޭންގ ކުރުމަކީ އާންމުކަމެކެވެ. އެކަނި ނިދާ ކުއްޖެއްނަމަ ދަރިފުޅު ހެޑްބޭންގ ކުރާ އަޑު އިވުމުން ކޮޓަރިއަށް ނުވަނުމަށްވެސް ދިރާސާތަކުން ބުނެއެވެ.ސަބަބަކީ އެއީ ނޯމަލް ބިހޭވިއާއަކަށްވެފައި އިރުއިރުކޮޅާ ކޮޓަރިއަށްވަންނަނަމަ ދަރިފުޅަށް ނިދަންއުދަގޫވާ ކަމަށެވެ. އެހެންނަމަވެސް އެކަމުގައި މައިންބަފައިން ކަންބޮޑުވާނަމަ ބޭބީ މޮނިޓަރ އެއް ބޭނުން ކުރެވިދާނެއެވެ.\nކުރަންބޭނުންވާކަމެއް ނުވަތަ އިހްސާސްތައް އަމިއްލައަށް ކިޔާނުދެވޭ ނުވަތަ ވާހަކަ ނުދެއްކޭ ކުއްޖެއްނަމަ ކުރަންބޭނުންވާ ކަމެއް ނުވުމުން އެކަމާ ހިތްހަމަނުޖެހިވެސް ދަރިފުޅު ބޯ ތަންތަނުގައި ތަޅައެވެ. ދަރިފުޅަށް ކުރަން އުދަގޫވަނީ ކޮންކަމެއްކަން މައިންބަފައިންނަށް އެގޭނަމަ އަދި އެކަން ކުރުމުން ދަރިފުޅު ހިތްހަމަނުޖެހޭނެކަން އެގޭނަމަ ދަރިފުޅު ހެޑްބޭންގ ކުރުމުގެ ކުރިން އެކަންހުއްޓުވިދާނެއެވެ.\nހެޑްބޭންގް ކުރުމުގައި ތަދުވާގޮތަށް ނުވަތަ އަނިޔާއެއްވާގޮތަށް އެކަން ކުރާނަމަ ލަސްނުކޮށް އަވަހަށް ޑޮކްޓަރަކަށް ދައްކަވާށެވެ. ފަހަރުގައި މިކަމަކީ ކަންފަތުގައި އިންފެކްޝަން ހެދުން، ނުވަތަ ވާހަކަ ދައްކަން ބޭނުންވެ އެކަމަށް އުދަގޫވެގެން ކުރާކަމަކަށްވެސް ވެދާނެއެވެ.\nދިރާސާތަކުން ދައްކާ ގޮތުގައި ހަ މަހާއި ދެ އަހަރާއި ދެމެދުގެ ކުދިން ހެޑް ބޭންގް ކުރުމަކީ މައިލްސްޓޯން އެއްގެ ގޮތުގަޔާއި މޮޓޯ ސްކިލް އެއްގެ ގޮތުގައި ފާހަގަ ކުރެވޭ ކަމެކެވެ. އެހެންކަމުން6މަހާއި2އަހަރާ ދޭތެރޭގައި މިކަން ދަރިފުޅުގެ ފަރާތުން ނުފެންނަނަމަ ޑޮކްޓަރަކަށް ދެއްކުމަށްވެސް ދިރާސާތަކުން ބުނެއެވެ.


ވަފާތެރި އަޢުރާބީ – Ilm\nޤުތައިބާ ބަޔާންކުރައްވާފައިވެއެވެ. ތިމަން އެ އަޢުރާބީ ގޮވައިގެން ގެއާ ދިމާއަށް މިޞްރާބުޖެހީމެވެ. ގެއަށް ދިޔަ މަގުމަތީގައި އޭނާ ވަރަށް އާދޭހާއެކު ތިމަންނާއަށް ބުންޏެވެ. [ޤުތައިބާއެވެ! ތިބާގެ ކިބައިގައި ހެޔޮކަމުގެ ކުނޑިފުކެއްވެސް ބާކީވާނަމަ އަހަރެން ވާހަކައެއް ބުނަންހެއްޔެވެ؟] ތިމަން ބުނީމެވެ. [އާނއެކެވެ! ބުނެބަލާށެވެ! ކިހިނެއްވީ ހެއްޔެވެ؟] އޭނާ ބުންޏެވެ. [އަހަރެންގެ އަތުގައި މީސްތަކުންގެ އަމާނާތްތަކެއްވެއެވެ. ޙައްޖާޖު މާދަމާ އަހަރެން ޤަތުލުުކުރާނެއެވެ. މީސްތަކުންގެ އަމާނާތްތައް އެމީހުންނަށް ރައްދުކޮށް، ޙައްޤުވެރީންނަށް އެމީހުންގެ ޙައްޤުއަދާކޮށް އަދި އަހަރެންގެ މައްޗަށްވާ ލޭންދޭނުގެ މުޢާމަލާތްތަކުގެ މަޢުލޫމާތު އަހަރެންގެ ވާރިޘުންނަށް ބުނެދީފައި އައުމަށް އަހަރެން ގެއަށް ދިއުމުގެ ހުއްދަ ތިބާއަށް ދެވިދާނެ ހެއްޔެވެ؟ ތިމަން ޢިއްޒަތްވަންތަ ރައްބު ޖާމިނުކޮށް ތިބާއަށް ވަޢުދުވަމެވެ! ތިމަން މާދަމާ އަންނާނަމެވެ.


Mohamed Siruhan: ސީޓުބެލްޓު އަޅާށެވެ\nކެބިންކުރޫ ކޮފީ ގެނައުމުން ޖޯޑުގެ މެދާހަމައަށް ކޮފީފޮދެއް އަޅައިގެން ވަރަށް ފުން ފިކުރެއްގެ މަތީގައި ކޮފީ ބޯން އިންދާ ކުއްލިޔަކަށް އެ އިވުނީ ޝީޓުބެލްޓު އަޅަން އިޢުލާންކުރި އަޑެވެ. ވަރުގަދަ ކޮޅިގަނޑަކަށް ފުލައިޓު ވަންނަނީ ކަމަށް ބުނެބުނެ އޮއްވާ ފުލައިޓަށް ގޮތްގޮތް ވާން ފަށައިފިއެވެ. ފުލައިޓުގައި ތިބި ޕަސެންޖަރުންނަށް ބޭއިޚްތިޔާރުގައި ހަޅޭވެސް ލެވުނެވެ. ކޮޅިގަނޑު އޮތީ ކުރިއަށެވެ.\nޖައްވުގެ ތެރިން ތިރިވެ ކަނޑުމަތީ ހާލުބަލާލި އިރު ހަމައެފަދައެވެ. ކޮޅިގަނޑުގެ ސަބަބުން ކަނޑުގަދަވެ، ފަޅުވެރިން ލައިފް ޖެކެޓު އެޅުމަށް ކެޕްޓަނުން ނަސޭހަތް ތެރިވަނީއެވެ. ޚަބަރަތަކުން ބައެއް އުޅަނދު ފަހަރު ބިނދިގެން ދާ ޚަބަރުވެސް ގޮވަމުން ދެއެވެ.\nކަނޑުގެ ބިޔަ ބާނިތަކުން ރަށުތެރެއަށް ބަލާލި އިރު ކަމަކުދާކަށް ނެތެވެ. މީސްތަކުން ބިރުން ގޭތެރެއަށް ވަދެ ދޮރުތަންޑު އަޅުވައިގެން ތިބީ ޤައުމަށް މިކުރިމަތިވި ކޮޅިގަނޑުގައި ރާއްޖެއަށް ލިބެމުންދާ ގެއްލުމުގެ ޚަބަރުތައް ބެލުމަށެވެ. މަޖީދީ މަގުން މީހުންތައް މަރުވެގެންވެއްޓެނީއެވެ. މަރާލެވޭއިރުވެސް ކައިރިވާކަށް ނުކެރެއެވެ. ލޭގެ ކޯރުތައް ދެމިގެންދަނީއެވެ. އަންހެންތަކުންގެ ޢިއްފަތް ގަދަކަމުން ފޭރިގަނެވެނީ އެވެ. އިސްލާމްދީންދެކެ ޅަދަރީން ފޫހިކުރުވުމުގެ ތަފާތު ޕްރޮގްރާމްތައް ހިންގެނީއެވެ. އިސްލާމް މާއްދާ ދެކެ ޅަދަރީން ފޫހިކޮށް ކިޔަވާހިތް ނުވާމާއްދާއަކަށް ބަދަލު ކުރުވުމުގެ ތަފާތު ޕްރޮޕެގެންޑާތައްވެސް ކުރިއަށް ގެންދަނީއެވެ. އެޑިއުކޭޝަން މިނިސްޓަރު ފޫގަޅާލާފައި ހުރީ ސްކޫލުތަކުގައި އިސްލާމް ދިވެހި އިޚްތިޔާރީ މާއްދާތަކަށް ހެދުމަށެވެ. އިސްލާމް ދީން ނުކިޔަވަން އިޚްތިޔާރު ކޮށް އެދީން ނުކިޔަވާ ފަރަންޖީންގެ ގޮތް ކިޔަވައިގެން އައިސް މި އަމަން އަމާން އިސްލާމީ ދިވެހި ރާއްޖެއަށް ފަރަންޖީންގެ މުޑުދާރު ގޮތްތަކާއި އަޤީދާތައް ފެތުރުމަށް މަރުދަން ޖެހެނީއެވެ. 18 އަހަރުން ދަށުގެ ކުދީން ތުއްތުކުދީންނަށް ހަދާ އެތުއްތު ކުދީންނަށް ރަނގަޅު ނުރަނގަޅު ވަކިކުރަން ނޭންގޭއިރު އިޚްތިޔާރު ކުރުމުގެ މިނިވަންކަން ދިނީމާ ކާބަފައިންނަކީ ވަލު ޖަނަވާރުންކަމަށް އެތުއްތު ކުދީން އިޚްތިޔާރު ކުރަނީއެވެ. އެތުއްތު ކުދީން ނަހަލާލަށް ބަނޑު ބޮޑުވެދާނެތީ ހުރަސްތައް ކުރިމަތީ ލަމުން ދެއެވެ.\nއަހަރެމެންގެ ލޮބުވެތި ކާބަފައިން ބަތަލުން ކަމުގައި ދެކުނީ އިސްލާމްދީނާއި ޤައުމަށް ޓަކައި ޖިހާދުކޮށް ޝަހީދުވި ފަރާތްތަކާ ނަސްރު ހޯދި ފަރާތްތަކެވެ. ނަމަވެސް، ނަމަވެސް،( އަދިވެސް އެއްފަހަރު އެލަފްޒު ކިޔާލާށެވެ.) މިހާރުގެ ބަތަލުންނަށް ވަނީ ޤައުމީވަންތަކަމާ، އިސްލާމްދީނަށް ފުރައްސާރަކުރާ، ދީނާއި ޤައުމު ހަލާކުކުރާ، ފަރާތް ތަކެވެ. އަދި އެފަދަ ފަރާތްތަކަށް ޢިއްޒަތްދީ ވެރީންނަށް ޢައްޔަން ކުރެވެމުންދަނީއެވެ. އިސްލާމްދީން މިދިވެހި ޤައުމުން ފޮހެވިދާނެތީވެ ކާބަފައިން އޮހޮރުވި ކަރުނައިގެ ބަދަލުގައި އަހަރެމެން މިހާރު މި އޮހޮރުވަނީ އިސްލާމް ދީން މިދިވެހި ބިމުން ފޮހެވިގެން ދާތީ އުފަލުން އޮހޮރުވާ ފިނިކަރުނަތެކެވެ. މިދާވަރުން ދަނީނަމަ ޤައުމު ހަލަބޮލިވެ ހަލާކުވެ ހަށިތަކުން ލޭ އޮހޮރުވުން ވަރަށް ގާތެވެ. ހޭއަރާކަށް ނުވޭހެއްޔެވެ؟\nޚަބަރު ބަލަން ނުތިބެ، މި ކުރިމަތި ވަމުންދާ ހަލަބޮލިކަމުން މި ދިވެހި ޤައުމު ސަލާމަތް ކުރުމަށްޓަކައި ކުލަކުލައިގެ ޖޯޒީ ބާލާ އެންމެން އެކަތި ގަނޑަކަށްވެ އަތުގުޅާލަމާހެއްޔެވެ.\nސީޓްބެލްޓްނާޅާ އިންދާ ކުއްލިއަކަށް ޖެހުނު ޝޮކުގައި މުޅިގަޔަށް ކޮފީތަށި ބަންޑުން ވެއްޖެއެވެ. ދެން އެކަމަކު ސާފުކުރެވޭނީ ސަލާމަތާއެކު ލޭންޑު ކުރެވުނީމަތާއެވެ. ސަލާމަތާއެކު ލޭންޑް ކުރުމަށް ބޭނުންވަނީ ކުޅަދާނަ ޕައިލެޓެކެވެ. ވާގިއެދި ދުޢާކުރަނީ ﷲ ގެ ހަޟްރަތުންނެވެ.\nPosted by Mohamed Siruhan at 3:14 PM\nAnonymous May 15, 2010 at 1:54 AM\nIslamic studies the way it is taught now needs lots of revisions. Currently the text books on is very bare and dry of real islamic knowledge which needs change soon. For example there are lots of emphasis on the children learning certain dates, on which date which happened. However what will be more important than the text ofadate will be the context of the issue. What happened where rather than when. Also the books focuses more on the early military campaigns and the specifics of figh rather than on islamic belief, which is more important than either history or fiqh...\nAnonymous May 15, 2010 at 2:50 AM


BML ge midhiya aharuge saafu faidhaa 60% vure dhashah hingajje | MBS NEWS\nބޭންކް އޮފް މޯލްޑިވްސްގެ މައި އިމާރާތް: އެ ބޭންކަށް މިދިޔަ އަހަރު ބޮޑު ގެއްލުމެއް ލިބިފައިވޭ. ފޮޓޯ: ބީއެމްއެލް\nބީއެމްއެލްގެ މިދިޔަ އަހަރުގެ ފައިދާ 60 ޕަސެންޓަށް ވުރެ ދަށަށް ހިނގައްޖެ\nބީއެމްއެލްއަށް މިދިޔަ ކުއާޓަރުގައި 326.4 މިލިއަން ރުފިޔާގެ ގެއްލުމެއް\nބޭންކް އޮފް މޯލްޑިވްސް (ބީއެމްއެލް)ގެ މިދިޔަ އަހަރުގެ ސާފު ފައިދާ 60 ޕަސެންޓަށް ވުރެ ދަށަށް ހިނގައްޖެ އެވެ.\nއެ ބޭންކުން ބުނިގޮތުގައި އޮޑިޓް ނުކުރާ މާލީ ހިސާބުތައް ދައްކާ ގޮތުން މުޅި އަހަރު ސާފު ފައިދާގެ ގޮތުގައި ލިބިފައި ވަނީ 329.6 މިލިއަން ރުފިޔާ ކަމަށެވެ. އެއީ 2019 ވަނަ އަހަރާ އަޅާބަލާއިރު 60 ޕަސެންޓަށް ވުރެ ދަށް އަދަދެއް ކަމަށެވެ.\nއެ ހިސާބުތައް ދައްކާ ގޮތުން އެ ބޭންކަށް މިދިޔަ އަހަރު ޖުމްލަ އާމްދަނީގެ ގޮތުގައި ލިބިފައި ވަނީ 2.6 ބިލިއަން ރުފިޔާ އެވެ. އޭގެ ތެރެއިން އެންމެ ބޮޑު އާމްދަނީއެއް ލިބުނީ އިންޓަރެސްޓުންނެވެ. އެގޮތުން އިންޓަރެސްޓް އިންކަމްގެ ގޮތުގައި 1.8 ބިލިއަން ރުފިޔާ އަދި ފީ އާއި ކޮމިޝަންގެ ގޮތުގައި 680.4 މިލިއަން ރުފިޔާ ލިބިފައިވެ އެވެ.\nބީއެމްއެލް އިން ބުނީ މިދިޔަ އަހަރު އެ ބޭންކަށް އެހާ ބޮޑު ގެއްލުމަކާ ކުރިމަތިވީ ކޮވިޑާ ގުޅިގެން ވިޔަފާރިއަށް ދިމާވި ގޮންޖެހުންތަކާ ގުޅިގެން ކަމަށެވެ.\nމިދިޔަ އަހަރުގެ ސާފު ފައިދާ ދަށަށް ދިޔައިރު، ޕްރޮވިޝަންގެ ގޮތުގައި 1.1 ބިލިއަން ރުފިޔާ އުނިކޮށްފައިވެ އެވެ.\nބީއެމްއެލް އިން ބުނީ ކޮވިޑްގެ ދަތި ހާލަތުގައި އެ ބޭންކުން ބޭންކުގެ ހިދުމަތް ދެމުން ގެންދިޔަ ކަމަށާއި ލޯންތައް ދެއްކުން ފަސްކުރުމަށް މޮރޮޓޯރިއަމްދީ، ވިޔަފާރިތަކަށް ވެސް އެހީތެރިވި ކަމަށެވެ. މިގޮތުން ޔޫރަޕިއަން އިންވެސްޓްމަންޓް ބޭންކް (އީއައިބީ) އަދި އިންޓަނޭޝަނަލް ފައިނޭންސް ކޯޕަރޭޝަން (އައިއެފްސީ) ގެ އެހީގައި ކޮވިޑް 19 ލޯން ސްކީމްގެ ހިންގައި، ކޮވިޑް ރިކަވަރީ ލޯން ސްކީމާއެކު ތިން ބިލިއަނަށް ވުރެ ގިނަ ރުފިޔާގެ ލޯނު ދޫކޮށްފައިވާ ކަމަށް ވެސް އެ ބޭންކުން ބުންޏެވެ.\nމީގެ އިތުރުން ކޮވިޑް-19 ރިކަވަރީ ލޯން ސްކީމްގެ ދަށުން މިހާތަނަށް 585.9 މިލިއަން ރުފިޔާ ދޫކޮށްފައިވެ އެވެ.\nފަހު ކުއާޓަރުގައި ވެސް 326.4 މިލިއަން ރުފިޔާގެ ގެއްލުމެއް\nބީއެމްއެލްއަށް މިދިޔަ ކުއާޓަރުގައި 326.4 މިލިއަން ރުފިޔާގެ ގެއްލުމެއް ލިބިފައިވެ އެވެ.\nރާއްޖޭގެ އެންމެ ބޮޑު ބޭންކުން މިއަދު އާއްމުކުރި މިދިޔަ އަހަރުގެ ފަހު ކުއާޓަރުގެ މާލީ ހިސާބުތައް ދައްކާ ގޮތުން އެ ބޭންކަށް އާމްދަނީގެ ގޮތުގައި 728.5 މިލިއަން ރުފިޔާގެ އާމްދަނީއެއް ލިބިފައިވެ އެވެ. މިގޮތުން އިންޓަރެސްޓުން އާމްދަނީގެ ގޮތުގައި 488.8 މިލިއަން ރުފިޔާ ލިބިފައިވެ އެވެ. އަދި ފީތަކާއި ކޮމިޝަންތަކުން 219.5 މިލިއަން ރުފިޔާ އާމްދަނީގެ ގޮތުގައި ލިބިފައިވެ އެވެ.\nއެ ހިސާބުތައް ދައްކާ ގޮތުން ޕްރޮވިޝަނަށް ކެނޑުމުގެ ކުރިން ފައިދާގެ ގޮތުގައި 376.9 މިލިއަން ރުފިޔާ ލިބިފައިވެ އެވެ. ނަމަވެސް ޕްރޮވިޝަނަށް 824.4 މިލިއަން ރުފިޔާ ކަނޑާފައިވެ އެވެ. އަދި އިންކަމް ޓެކްސްގެ ގޮތުގައި ވެސް 121 މިލިއަން ރުފިޔާ ދައްކާފައިވެ އެވެ.\nހިއްސާދާރުން ބޭންކުތައް ބޭންކް އޮފް މޯލްޑިވްސް (ބީއެމްއެލް) ވިޔަފާރި


އަނިޔާ.. 06 ވަނަ ބައި… – Esfiya\nއެވަގުތު އެމީހާ އެތެރޭގައި ހުރި ކޮޓަރިއަކަށް ދިޔައެވެ. ދިޔަތާ މާގިނަ އިރެއްނުވެ އެކޮޓަރިން ދަމާފައި ނެރުނީ ބަނދެފައި އިން މީހެކެވެ. އޭނަގެ ލޯމަތީގައި ވަނީ ފޮތިގަނޑަކުން ބަދެފައެވެ. އަނގަމަތީގައި ޓޭޕްގަނޑެއް އަޅާފައެވެ. އަތްވަނީ ފުރަގަހަށް ވާގޮތަށް ވާގަނޑަކުން އައްސާފައެވެ. އެމީހާގެ މޫނު މަތިން އެމީހާއަށް އަނިޔާ ކޮށްފައި ހުރިކަން ރަނގަޅަށް އެގެއެވެ. އެމީހާ ދަމާފައި ގެނެސް ފުއާދު ކުރިމަތީގައި ބޭންދިއެވެ.\nއެމީހާ ފެނުމާއި އެކު އަހަރެން ސިހިގެންދިޔައެވެ. އަނެއްކާ އަހަރެންނާއި ޖައްސަށް އެއުޅެނީ ކޮންކަހަލަ ކަމެއްބާއޭ ހިތަށް އެރިއެވެ. އެވަގުތު މާޒިން އާއި ދިމާލަށް އަހަރެން ބަލާލީމެވެ. މާޒިން އިސްޖަހާލީ ސޮރީއޭ ބުނާކަހަލަ ގޮތަކަށެވެ. “ޝާމް” ފުއާދު ބަރުއަޑަށް ސިހިފައި އަހަރެން ފުއާދުއާއި ދިމާލަށް ބަލާލީމެވެ. އަހަރެން ބަލާލުމާއި އެކު ފުއާދު އެމީހާއި ދިމާލަށް އަތްދިއްކޮށްލަމުން އެއީ އަހަރެންގެ މަސައްކަތޭ ބުންޏެވެ. އަހަރެންނަށް ފުއާދު ބުނި އެއްޗެއް ނޭގުނެވެ. ސުވާލުން ފުރިގެންވާ ނަޒަރަކުން ފުއާދު އާއި ދިމާލަށް ބަލާލީމެވެ. “އެއީ ޝާމްގެ މަސައްކަތަކީ… އޭނަ މަރާލަންވީ” ފުއާދު ބުނެލިއެވެ. “ވަޓް” ސިހިގެންދިޔަ ވަރުން އަހަރެންނަށް އެހެން ބުނެވުނީ ވަރަށް ބާރަށެވެ. އަހަރެން ފުއާދު އާއި ދިމާލަށް ބަލާލީމެވެ. “އާ އޭނަ މަރާލަންވީ.. އެއީ ޝާމްގެ މަސައްކަތަކީ… ޔޫ ހޭވްޓް ކިލް ހިމް” އިނގިރޭސިން އެހެންބުނުމާއި އެކު އެމީހާ ތެޅިގަތެވެ. އެތަނުން ތެދުވެގެން ދާ މަސައްކަތް ކުރަންފެށިއެވެ. އެވަގުތު އޭނަގެ ފުރަގަހުގައި ހުރި މީހަކު އޭނަގެ ގައިގައި ވަރުގަދަ ބޮޑިއެއް އަޅާ އެމީހާ ތަޅުންގަނޑު މައްޗަށް ވައްޓާލިއެވެ. އަހަރެންނަށް ހުރެވުނީ ފުއާދު އާއި ދިމާލަށް ބަލަހައްޓައިގެންނެވެ. އެއްފަހަރު ފުއާދުއަށް އަނެއްފަހަރު މާޒިންއަށް އަދި އަނެއްފަހަރު އެމީހާއާއި ދިމާލަށް އަހަރެން ބަލާލީމެވެ. މާޒިންގެ މޫނަށް އަހަރެން ބަލާލީ ރުޅިވެރިކަމާއި އެކުގައެވެ. ނަމަވެސް މާޒިން އޭރުވެސް ހުރީ އިސްޖަހައިގެންނެވެ. އޭނައަށް އަހަރެންނާއި ހަތަރުކަޅި ހަމަކުރަން ނުކެރުނީއެވެ.\n“ތިކަމަކީ އަހަރެން ކުރާނެ ކަމެއް ނޫން. އަހަންނަށް ހީވަނީ މާޒިންވެސް އެވާހަކަ ބުނެފަހެން އޮންނާނީ” އަހަރެން ރުޅި ވެރިކަމާއި އެކުގައި ބުނެލީމެވެ. އެވަގުތު ފުއާދު ނުލަފާ ގޮތަކަށް ހީގަތެވެ. އަހަރެންގެ ރުޅި އަހަރެން ބަލަމުންދިޔައީ ކޮންޓްރޯލް ކުރެވޭތޯއެވެ. “އާ ބުނެފަ އޮތީ.. އެކަމަކު ސަބަބެއް ނުބުނޭ… މާޒިން ބުނި ގްރޫޕްގެ ފަރާތުން ހިންގޭ އެއްވެސް މާރާމާރިއެއް އެއްގައި ޝާމް ބައިވެރި ނުވާ ވާހަކަ… އަދި އެކަހަލަ ކަމެއް ނުކުރާނެ ކަމަށް ޝާމް ބުނެފައި އޮތް ވާހަކަ… ކޮބާތަ މައްސަލައަކީ…ކޭން ޔޫ ޓެލް މީ ދަ ރީސަން” ފުއާދުގެ މޫނަށް ބަލާލުމުންވެސް އަހަރެންގެ ރުޅި ހީވަނީ ކޮންޓްރޯލްއިން ނައްޓަފާނެ ހެންނެވެ. އެހެންވެ އަހަރެން މަސައްކަތްކުރީ ފުއާދުގެ މޫނަށް ނުބަލާ ވޭތޯއެވެ. “ޔޫ ޑޯންޓް ހޭވްޓް ނޯ ދެޓް” އަހަރެއް ބުނެލީމެވެ. “އައި ނޯ… އެކަމަކު ހަމަ ކިއުރިއަސް ވީމަ އަހާލީ… އެން ބައިދަވޭ ޕޮލިހުން ކަޑާލީވެސް މާރާމާރީގެ މައްސަލައެއްގައެއް ނުން… ސޯ” ފުއާދު އަހަރެންނާއި ދިމާލަށް ބަލާލަމުން ބުނެލިއެވެ. “އާ އަހަރެންގެ ވަޒީފާ އަހަރެންނަށް ގެއްލުނީ އެކަމާއި ހުރެ… އެހެންވެ އަހަރެން އެކަހަލަ ކަންތަކަށް ނަފްރަތު ކުރަން… އަހަރެންނަށް އޭގެން ފުރަތަމަވެސް ވަނީ ގެއްލުންވެފައި…. ސޯ އައި ޑޯންޓް ވޯންޓް” އަހަރެން ބުނެލީމެވެ. “އޯހް އައި ސީ… އެހެންވީމަ ޝާމް އެކަމެއް ނުކުރާނަމޭތަ ތިބުނަނީ” އަނެއްކާވެސް ފުއާދު އަހާލިއެވެ. އަހަރެން ފުއާދު މޫނަށް ބަލާލީމެވެ. އެމޫނުމަތީގައި ވަނީ ނުލަފާ ހިނިތުންވުމެވެ. އަހަރެންނަށް އަތްމުއްކަވާލެވުނީ ވަރަށް ބާރަށެވެ. “އާ.. އާ… އާ… އަހަރެން ނުކުރާނަން” އަހަރެން ރުޅިވެރިކަމާއި އެކު ބުނެލީމެވެ.\nއަހަރެންގެ ރުޅި ކޮންޓްރޯލް ނެއްޓުމުގެ ކުރިން އަހަރެން ބޭނުންވީ އަވަހަށް އެތަނުންދާށެވެ. ފުއާދުގެ ކުރިމަތިން ދާށެވެ. ނޫނީ އެމީހާގެ ބަދަލުގައި އަހަރެންނަށް މަރާލެވޭނީ ފުއާދު ކަންނޭގެއެވެ. އަހަރެން އެކަންތަށް ނުކުރާނަމޭ ބުނުމުން ފުއާދު މަލާމާތް ކުރާގޮތަށް ހީގަތެވެ. އަދި ކުރިން ގެންގުޅު ފައިލް ހިފައިގެން ބޮޑާގޮތަކަށް ގޮޑީގައި ދެމިލިއެވެ. ” އަހަރެން ކުރިންވެސް ބުނީމެން ނުން މިހާހިސާބަކަށް އަންނާކަށް އެހާ ފަސޭހައެއް ނުވާނެއޭ… އަދި އަނބުރާ ދާކަންވެސް… އަންނާނީ އެމީހެއްގެ އިހްތިޔާރުގަ… ނަމަވެސް ދާންޖެހޭނީ އަހަރެންގެ އިހްތިޔާރުގަ” ފުއާދު ވާހަކަ ދެއްކިއެވެ. ” ހޫމް ކުރިން ބުނި ކަންތަކުގެ އިތުރަށް އަދިވެސް ވަރަށް އިންޓްރެސްޓިން ކަމެއްވެސް އިބައޮތޭދޯ” އެހެންބުނުމާއި އެކު އަހަރެންނަށް ފުއާދު އާއި ދިމާލަށް ބަލާލެވުނެވެ. އެވަގުތު ފުއާދު ފައިލްތެރެއިން ނެގީ ފޮޓޮއެކެވެ. “ލޯބި ބިޓެއް އިގޭ ޝާމްގެ ކޮއްކޮއަކީ” ފުއާދު އަހަރެންނާއި ދިމާލަށް ބަލާލަމުން އެފޮޓޯ ދައްކާލިއެވެ. އަހަރެންނަށް ހުރެވުނުތަންވެސް ނޭގުނެވެ. ރުޅި ކޮންޓްރޯލްއިން ނެއްޓީ ވަގުތުންނެވެ.\nއަހަރެން ފުއާދު އާއި ދިމާލަށް ފުއްމައިގަތީމެވެ. ނަމަވެސް ފުއާދުގެ ގައިގައި އަތްޖެހުމުގެ ކުރިން އެތަނުގައި ތިބި ދެތިން މީހަކު އަހަރެން ހިފެހެއްޓިއެވެ. އަދި އަހަރެންގެ މޫނުމަތީގައި ވަރުގަދަ ބޮޑިއެއް އަހަރެން އަތުގައި ހިފެހެއްޓި މީހަކު ޖަހައިފިއެވެ. “ކަމޯން ޝާމް ޔޫ ނޯ ޔޫ ކާންޓް ޓަޗްމީ”ފުއާދު ބޮޑާ ގޮތަކަށް އަހަރެންގެ ކުރިމަތީގައި ހުއްޓެލިއެވެ. “އަހަރެން ކަލޭގެ ދުވަސް ދުއްވާލާނަން. އަހަރެންގެ އާއިލާއާއި ދިމާކުރުން އެއީ ކަލެއަށް ކުރެވުނު އެންމެ މޮޔަ ކަންތަށް. އެކަން ހަނދާން ކުރާތި” އަހަރެން އައި ރުޅީގައި ކިޔޭ ނުކިޔޭ އެއްޗެއް ނޭގުނެވެ. އަހަރެންނަށް އެވަގުތު ފުއާދުގެ ގައިގައި އަތްޖެހުނުނަމަ އޭނަ ކުދިކުދި ކޮށް ނޮޅާލީމުހެވެ. “ހެހެހެ… އަހަރެން ކުރަން ބޭނުންކަމެއް ކުރަން ބޭނުންގޮތަކަށް އަހަރެން ކުރާނަން. ޝާމް ތީ މިހާރު އަހަރެންގެ އަމުރަށް ބޯލަބަންޖެހޭ މީހެއް. އެހެންވީމަ އަހަރެން ބުނާ ކަމެއް ކުރަންޖެހޭނެ… ނޫނީ ރަނގަޅު ނަތީޖާއެއް ނުނިކުންނާނެ” ފުއާދު އޭނަގެ ހަރުކަށިކަމާއި އެކު ވާހަކަ ދެއްކިއެވެ. އަހަރެން އިސްޖެހީމެވެ. އަހަރެންގެ ލޮލުން ކަރުނަ ހިލުނެވެ. މިނުބައި މީހުންތެރޭގައި އަހަރެންގެ ބަލިކަށިކަން ހިތަށް އެރުމުން މީހާގެ ގައިން ބާރު ހުސްވިއެވެ. ” އަހަރެން ބުނާ ކަންތަށް ނުކުރާ މީހުން މިތަނުން ނިކުމެގެންދަނީ ހިގާފައެއް ނޫން. އެމީހަކު ނެރެންޖެހެނީ މިތާ މިތިބި މީހުންގެ އަތްދަނޑި މަތީގައި… އެމީހެއްގެ އަދަބަކީ މަރު… އަހަރެންގެ އަތުން… އަދި އޭގެ ފަހުން އެމީހެއްގެ އާއިލާވެސް” “އަހަރެންގެ އާއިލާއެއް އެއްވެސް ކަމެއް ކޮށްގެނެއް ނުވާނެ… އެމީހުން އެކަނި ދޫކޮއްލާ” އަހަރެން ކަރުނައިން ފުރިފައިވާ ލޮލަކުން ފުއާދުއާއި ދިމާލަށް ބަލާލީމެވެ. “އެއީ ޝާމްއަށް ކުރެވޭނެ ކަމެއް… އަހަރެން ނޫޅެއް ޝާމްގެ އާއިލާއާއި ދިމާކުރާކަން.. އެކަމަކު ޝާމް އަހަރެން ބުނާކަމެއް ނުކޮއްފިނަމަ އެމީހުންވެސް ޖެހޭނީ” އެހާ ހިސާބަށް ފުއާދު ބުނެފައި ހުއްޓާލިއެވެ. އަދި އަހަރެންނާއި ދިމާލަށް ބަލާލީ ވިސްނިއްޖެހޭ ބުނާކަހަލަ ގޮތަކަށެވެ. އަހަރެން ވަގުތުން އިސްޖަހާލީމެވެ. އެވަގުތު އަހަރެންގެ އަތުގައި ހިފަހައްޓައިގެން ތިބި މީހުން އަހަރެން ދޫކޮއްލުމަށްފަހު ދުރައްޖެހިލިއެވެ.\nއަހަރެންނަށް ހަދާނެ ގޮތެއް ނޭގުނެވެ. ނަމަވެސް ކުށެއް ނެތް މީހަކު އަހަރެން މަރާލާނީ ކިހިނެއްހެއްޔެވެ. އެމީހާއަށްވުރެއް އެތަނުގައި ތިބި މީހުން މެރުން އަހަރެންނަށް މާރަނގަޅެވެ. އަހަރެން ދެއަތުން ބޮލުގައި ހިފަހައްޓާލީމެވެ. ދެތިން މިނެޓް އެހެން އިނުމަށްފަހު އަހަރެން ތެދުވީމެވެ. އަދި ފުއާދު އާއި ދިމާލަށް ބަލާލީމެވެ. “ކޮބާ ރީޒަންއަކީ އޭނަ މަރާލަން ބޭނުންވާ” އަހަރެން ފުއާދު ކައިރީގައި މަޑުމައިތިރި ކަމާއި އެކު އަހާލީމެވެ. ފުއާދު މޫނުމަތީގައި ކުޅެލީ ކާމިޔާބީގެ ހިނިތުންވުމެވެ. “އޭނައަކީ ކުރިން އަހަރުމެންނަށް މަސައްކަތް ކޮށްދިން މީހެއް. އެއާޕޯޓްގައި… އަހަރުމެންގެ ސްޓަފް އޭނަ ތުރޫކޮށް ރާއްޖެ ފޮނުވަނީ… ކުރިން ވަރަށް ރަނގަޅަށް މަސައްކަތް ކުރި… ދެންނޭނގޭ ކޮން ބައްޔެއް ޖެހިގެންކަމެއް… އޭނަ އަހަރުމެންނަށް ޗީޓް ކުރަންފެށީ… އޭނަގެ އެހީގައި އެއާޕޯޓްގެ ސިފައިން އަހަރުމެންގެ އެއްޗެއްހި އަތުލައިގަންނަން ފެށީ” ފުއާދު ކިޔައިދިނެވެ. އަހަރެންނަށް އޭގެއިން އޭނަގެ މައްސަލައެއް ނުފެނުނެވެ. “ދެން މައްސަލައަކީ” އަހަރެންނަށް އަހާލެވުނެވެ. އެވަގުތު ފުއާދު ޝައްކުގެ ނަޒަރަކުން އަހަރެންނާއި ދިމާލަށް ބަލާލިއެވެ. “އޭނައާއި ހެދި އަހަރުމެންނަށް އެތަށް ޑޮލަރެއްގެ ގެއްލުންވީ… އޭނައާއި ހެދި އަހަރުމެންގެ ތެރެއިން އެތަށް ބައެއް ބަސްޓްވީ… އަދިވެސް އޭނަގެ މައްސަލައެއް ނުފެނޭތަ” ފުއާދުގެ އަޑު ގުގުމައިގެން ދިޔައައެވެ. އަހަރެންނަށް ކުރެވުނީ ރަނގަޅު ސުވާލެއް ނޫންކަށް އަހަރެންނަށް އެނގުނީ އެވަގުތުއެވެ.\n“އޭނަ ފެމިލީއެއް އުޅޭތަ” އަހަރެން އަހާލީމެވެ. އެވަގުތު ފުއާދު އަނެއްކާވެސް އަހަރެންނާއި ދިމާލަށް ކުރިން ބަލާލި ގޮތަށް ބަލާލިއެވެ. “އަހަރެން ކަމެއް ކުރުމުގެ ކުރިން އެއީ ކޮންކަހަލަ ކަމެއްތޯ ވަރަށް ރަނގަޅަށް ބަލަން… އެހެން ނޫނަސް މިކަމަކީ މިކަމުގެ ގޮތުން އަހަރެންނަށް މިހުރިހާ ސުވާލެއްގެ ޖަވާބު ލިބުން މުހިއްމު ކަމެއް.. އަހަރެން ލައްވާ އެމީހާ މަރަން ބޭނުންވާ ކަމަށްވަންޏާމު އަހަރެންގެ ކުރާ ސުވާލަށް ޖަވާބު ދީ” އަހަރެން އަމުރުވެރި ރާގެއްގައި ބުނެލީމެވެ. “އާ އޭނަގެ އަތްބެއް އަދި ކުޑަ އަންހެއް ކުއްޖެއް ހުރޭ” ފުއާދު އެބަލަން ހުރި ގޮތަށް ހުރެ އަހަރެންނަށް ޖަވާބު ދިނެވެ. އަދި އެތަނުގައި ހުރި މީހަކަށް ފުއާދު ބަލާލިއެވެ. އެވަގުތު އެމީހާ ކުރިން ވަން ކޮޓަރިއަށް ވަދެ ބައިވަރު ތޫނު ހަތިޔާރު ތަކެއް ހިފައިގެން އައިސް ކުޑަ މޭޒުމަތީގައި ބެހެއްޓިއެވެ. އޭގެން ކޮންމެ އެއްޗެއް ފެނުމުންވެސް އަހަރެންނަށް ފަހަތަށް ފިޔަވަޅެއް އަޅާލެވެއެވެ. ފުރަތަމަ ބޭއްވީ ކަނޑިއެކެވެ. ދެން ކަތިވަޅިއެކެވެ. ބޮޑު މަސް ކަނޑާ ކަހަލަ ވަޅިއެކެވެ. އޭގެ ފަހުގައި ކުޑަ ވަޅިއެވެ. ދެން ފިސްތޯލައެކެވެ. “މީގެން ކޮންމެ އެއްޗެއް ބޭނުން ކުރިޔަސް އެންމެ ރަނގަޅު” ފުއާދު އަތުން އެއެއްޗެހި ދައްކާލަމުން ބުނެލިއެވެ. އަހަރެން ފުއާދު އާއި ދިމާލަށް ބަލީމެވެ. “އަހަރެންނަށް ކުޑަ ވަގުތުކޮޅެއް ލިބިދާނެތަ” އަހަރެން ވަރަށް މަޑުން ބުނެލީމެވެ. “އެންމެ ރަނގަޅު” ފުއާދު ބޯ ޖަހާލިއެވެ.\nއަހަރެން މާޒިންއާއި ދިމާލަށް ބަލާލީމެވެ. އަދި މަޑުމަޑުން ހިގާފައި ގޮސް އެތަނުގައި ހުރި ކޮޓަރިއަކަށް ވަދެއްޖައީމެވެ. ކޮޓަރިއަށް ވަދުން ގޮތަށް ދޮރުލައްޕާ ތަޅުލީމެވެ. އަދި އަވަސް އަވަހަށް ކޮޓަރީގައި އެއްވެސް ކަހަލަ ކެމެރާއެއް ނޫނީ އަޑު ބޭރަށް އިވޭހަކަ އެއްވެސް އެއްޗެއް ހުރިތޯ ބަލާލީމެވެ. އަދި ފޯނު ނަގާ ފާރިޝްއަށް ގުޅާލީމެވެ. ނަސީބަކުން ފާރިޝް ރާއްޖެއިން ބޭރަށް އަންނަ ކޮންމެ ފަހަރެއްގައި ގެންގުޅެނީ އެންމެ ނަމްބަރެކެވެ. ފޯނު ރިންގު އަޑު އިވޭ ކޮންމެ ފަހަރެއްގައި އަހަރެންގެ ހިތުގެ ތެޅުން ބާރު ވެއެވެ. ހަތަރުފަހަރު ރިންގު ވިތަނާ ފޯނު ނަގައިފިއެވެ. “ކަލެއަށް އެއްފަހަރު ފޯނު ރިންގުވީމަ ނަގާކަށް ނޭގޭތަ. ކަލޭ ފޯނު ގެންގުޅެނީ މީހުންގުޅީމަ ނަގާކަން ނޫންތަ. މީހަކަށް ކިތައްމެ ވަރެއްވިޔަސް ކަލޭމެންނަށް ކީއްދޯ.. ކަލޭގެ އުފާވެރި ދިރިއުޅުން އެބަ އުޅެވޭ ވިއްޔަ” އަހަރެން އެއްނޭވާ މަތިން ހުރިހާ އެއްޗެއް ގޮވާލީމެވެ. އެކޮޅުން ވާހަކަ ދައްކަން އެއްވެސް ޗާންސްއެއް ނުދެމެވެ. “އޭ ހަމަޖެހިބަލަ ކިހިނެއްވީތަ” ފާރިޝްގެ އަޑުގައިވަނީ ހައިރާންކަމެވެ. “ކިހިނެއްވީހޭ… ކީއްނުވަނީ.. ކިހިނެއްތަ މިވަރު ވީމަ އަހަރެން ހަމަޖެހޭނީ… އަހަރެން ކިހިނެއްތަ އޭނަ މަރާލާނީ.. އަހަރެންނަށް މިކަމެއް ނުކުރެވޭނެއޭ ބުނީމަވެސް ފާރިޝްމެންނަށް އަހަރެންގެ ބަސް ގަބޫލެއް ނުކުރެވުނު… ކުރިންވެސް އަހަރެންނަށް އެނގޭ އަހަރެންނަށް މިކަހަލަ ކަމެއްވާނެކަން…” އަހަރެން އަނެއްކާވެސް ހަޅޭލަވައިގަތީމެވެ. އަހަރެންގެ އެތެރޭގައި ހުރި ރުޅި ހީވަނީ އަހަރެން ފަޅާލާފައި ނިކުންނަން އުޅޭހެންނެވެ. މުޅި ކޮޓަރީގައި ހިގަމުން އަހަރެން ވާހަކަ ދެއްކީމެވެ.\n“އޭ ޝާމް ކީކޭތަ ތި ކިޔަނީ… ކޮންތާކު ތިހުރީ… ކާކު މަރާ ވާހަކައެއް ތި ދައްކަނީ” ފާރިޝް ކުރީ ސުވާލު ތަކެކެވެ. އަހަރެންގެ ކައިރިއަށް އައިސްފައިވާ ރުޅި މަޑުވާގޮތެއް ނުވެއެވެ. “ހަދާންނެތުނީތަ… ކަލޭމެން ބުނެގެން އަހަރެން މަސައްކަތެއް ކުރާ ހަނދާން… ބަލަ އަދި މިއުޅެނީ އެންމެ ފަހުން ދިމާވިތާ ސައުވީސް ގަޑިއިރުވެސް ނުވަގެން”އަހަރެންނަށް ތަންކޮޅެއް ބާރަށް ބުނެވުނެވެ. “އޯކޭ. ކޮންމެ ތަނެއްގަ ހުއްޓަސް ރުޅި މައިތިރި ކޮށްބަލަ… ހަމަޖެހިބަލަ… ތަންކޮޅެއް މަޑުން ވާހަކަ ދައްކަބަލަ… ކިހިނެއްވީތަ… ވީގޮތް ކިޔައިދީބަލަ” ފާރިޝްއަށް އަހަރެންގެ ހާލު ދެނެގަނެވުނުކަހަލައެވެ. އަހަރެން ދެތިންފަހަރު ފުންކޮށް ނޭވައެއް ލީމެވެ. މީހާ ހަމައަކަށް އެޅޭތޯ މަސައްކަތް ކުރަމުން އަހަރެން ވާހަކަ ދެއްކީމެވެ. “އަހަރެން މިހުރީ ބޮސްމެންގެއަށް އައިސް” “ވަޓް. ތިތަނުގަ ހުރެ އަހަރެންނަށް ގުޅައިގެން ތި އުޅެނީ” ފާރިޝް ކަންބޮޑުވީ މީހަކަށް އެގިދާނެތީއެވެ. “ދެން އަހަރެން ގުޅާނެ މީހެއް ބުނެބަލަ… އަހަރެން ނުލާހިކު އެކަނި ވެއްޖެ… އޭނަ ބޭނުންވަނީ އަހަރެން ލައްވާ މީހަކު މަރަން” އަހަރެންގެ ލޮލުން އަނެއްކާވެސް ކަރުނަ ހިލުނެވެ. “ޝާމް އެކަމަކު” “އަހަރެންނަށް އެގޭ.. އެކަމަކު އަހަރެން އެމީހަކު ނުމަރައިފިނަމަ އޭނަ އަހަރެން މަރާލާފަ އަހަރެންގެ ފެމެލީއާއި ދިމާކުރާނެ… ފާރިޝް އަހަރެން މިކަން ކުރަންޖެހޭނެ.. އޭނައަށް އަހަރެންގެ ކޮއްކޮ އެނގޭ… ވަރަށް ބައިވަރު އެއްޗެހި އެނގޭ” އަހަރެންނަށް ހަމަރަނގަޅަށްވެސް ރޮވުނެވެ. އަހަރެންނަކީ ކިހާ ފިޑިމީހެއްކަން އަހަރެންނަށް އެވަގުތު އެގިގެންދިޔައެވެ. “އެމީހަކީ މީހަކާ އިދެގެން އުޅޭ ދަރިއެއް ހުރި މީހެއް.. އަހަރެންނަށް އިހްސާސް ކުރެވޭ އާއިލާ މީހުންނާއި ދުރުގަ އުޅެންވީމަ ވާނެގޮތް… އަހަރެން ކިހިނެއް އެމީހާ މަރާނީ” އަހަރެން ބޭނުންވީ ފާރިޝްގެ ފަރާތުން ލަފައެކެވެ. “ދެން ކިހިނެއް ހަދާނީ” ފާރިޝްވެސް ކޮއްލީ ސުވާލެކެވެ. އަހަރެން މަޑުމަޑުން ނޭވާއެއްލީމެވެ. “އަހަރެން ޖެހެނީ އެމީހާ މަރަށް… އަހަރެންގެ އާއިލާ ސަލާމަތް ކުރަން… ތެންކްސް ފާރިޝް.. ޔޫ އާ ސޯ ގްރޭޓް” އަހަރެންގެ މޫނު މައްޗަށް ހިނިތުންވުމެއް ވެރިވިއެވެ. އަހަރެންގެ ނަފްސަށް ކުއްލިއަކަށް ބާރެއް އައި ކަހަލައެވެ. ފާރިޝްއަށް އެއްޗެއް އެއްޗެއް ނުބުނެވެނީސް އަހަރެން ފޯނު ކަނޑާލީމެވެ. އަދި އަވަހަށް ދޮރު ހުޅުވާފައި ބޭރަށް ނިކުތީމެވެ.\nއަހަރެން ފެނުމާއި އެކު އެންމެންގެ މޫނުމަތިންވެސް ފެނިގެންދިޔައީ ސުވާލު މާކްތަކެކެވެ. ސަބަބަކީ އަހަރެންގެ ހަމަޖެހިފައިވާ މޫނު އެމީހުންނަށް ފެނުމެވެ. އަހަރެން މަޑުޖެހުމެއްނެތި ފުއާދުގެ ކުރިމައްޗަށް ހުއްޓުނީމެވެ.\nAahaa im first. story kiyaafa cmnt kohlaanan\nAlheyy. So saaaad. Innocent eh ge life nagaalanejehuny dww, E fuadh haadha goahey. Huh. Curious to know what’s next. And thanks fanatsy ehaa avahah upload kohdhinyma. I just lurrrvv ur stories. This part vs hama habeyyss\nthnks luvna… v happy vejje ehaa avahah kiyaalafa adhi ehaa lobi comment eh kohleema 🙂\nkeekurany dhoo.. sharm ah ithuru gotheh nethy dhoo luvna…\nmibaives kamudhaane kamah heekuran.. hurihaa kudinge comment thakah maruhabaa 🙂\nvaahaka vrah reethi. aneh bayah inthixaaru kuran. fantasy thee firihen kujjeh dhow age kihaavare tha?\nthnks lyn v bodah 🙂 heheh fantasy mee girl ekey dear 🙂\nVaahaka kuriah dhaagoeh varah kamudhey. Aneh part thankolheh dhigukoh maadhamaa up kohdhehchey…\nthnks sanu 🙂 dhigu koh genes dheyveytho balaanan igey 🙂\nHaadha vahtharey hindhi film wanted ge story aa mi story dhaa goi… Bt varah interesting Hama mi story vx… Best of luck fantasy???\nthnks aishaa .. 🙂 ekam mi story thafaathu vaane igey 🙂\nStory is v unique n awesome..waiting for the next part..\nthnks princess sajix 🙂\nhey fantasy…..Wowwwww varaaah rythi…. mi part vs hama habeys…. luvin it 😀 🙂\nmibai vx varah reeeeeethi ekam mi oh vy kameh dhw.. 🙁 innocent life eh hama maraalan thaeulheny?? 😮\nanyways varah varah reethi 😀\nނޭނގޭހެ ހާދަ ލޯބިވޭ 21\nހިތް ވިންދާނުލައި.. (2)


Biruveri Sifa Akah Oeh Biya Maheh Lagaifi - Vaguthu\nބިރުވެރި ސިފައަކަށް އޮތް ބިޔަ މަހެއް ލައްގައިފި\n1 އަހަރު ކުރިން ( މާޗް 21, 2019 )\nއާދަޔާ ހިލާފަށް ބޮޑު މަހެއް އޮސްޓްރޭލިއާގެ ގޮނޑުދޮށަށް ލައްގައިފިއެވެ.\nބިރުވެރި ސިފައެއްގައި އޮތް މި މަސް ފެނުނީ އޮސްޓްރޭލިއާގެ ދެކުނުގައިވާ ކޫރޮންގް ނެޝަނަލް ޕާކްގެ އައްސޭރި ފަށުންނެެވެ.\nލައްގާފައި އޮތް މިމަސް ފެނުނީ އެ ސަރަހައްދަށް ގޮސް އުޅުނު ދެ މަސްވެރިއަކަށެވެ. މިވައްތަރުގެ މަހަށް "ސަންފިޝް" ނުވަތަ "މޯލާމޯލާ" އާވެސް ކިޔައެވެ. މި މަހަށް ސަންފިޝްގެ ނަން ދީފައިވަނީ މި ވައްތަރުގެ މަހަކީ އިރުގެ އަތްވާއި ވަރަށް ގަޔާވާ އެއްޗަކަށް ވާތީއެވެ.\nމި މަހަކީ ކަނޑުތަކުގައި ދަތުރުކުރާ ބޯޓުތަކަށް ނުރައްކާތެރި އެއްޗެކެވެ. މި ވައްތަރުގެ މަހާއި ގުޅޭ ގޮތުން ސައިންސްވެރިންނަށް އަދި މިހާތަނަށް ހޯދިފައިވަނީ ވަރަށް މަދު މައުލޫމާތެކެވެ.\nކުރިން ބެލެވިިފައި އޮތް ގޮތުގައި މިއީ ދުނިޔޭގެ ދެކުނު ތަނޑީގެ ސަރަހައްދުގައި ދިރިއުޅޭ މަހެއްކެވެ. ނަމަވެސް ސަންފިޝް އަކީ އޮސްޓްރޭލިޔާ އާއި ނިއު ޒީލޭންޑްގެ މޫދުގައި ދިރިއުޅޭ މަހެކެވެ. މި ވައްތަރުގެ މަސް، ދެކުނު އެފްރިކާ އާއި ޗިލީ އާއި ހިސާބުންވެސް ވަނީ ފެނިފައެވެ.\nއޮސްޓްރޭލިއާގެ ގޮނޑުދޮށުން ފެނުނު މަސް މަރުވި ސަބަބު އަދި ދެނެގަނެވިފައެއް ނުވެއެވެ. މިމަހުގެ ބޮޑު މިނަކީ 1.8 މީޓަރެވެ. މި މަސް ކާނާއެއްގެ ގޮތުގައި އާންމުކޮށް ބޭނުންކުރަނީ "ޖެލީ ފިޝް"އެވެ.\nސަންފިޝް އެންމެ ވައްތަރީ ބުރިކޮށްލާފައިވާ މަހަކާ އެވެ. ސަބަބަކީ އެ މަހުގައި އިންނަނީ ހަމައެކަނި ބޮލަކާއި ދެ ކޮތަރިފަތެވެ. މި މަހަކީ އޭގެ އުފެދުމުގައި ނިގޫ ނެތް މަހެކެވެ.\nދާދިފަހުން އެމެރިކާގެ ކެލިފޯނިއާގެ ގޮނޑުދޮށުންވެސް މިފަދަ މަހެއް މަރުވެގެން ލައްވެފައި އޮއްވާ ވަނީ ފެނިފައެވެ. މި މަހަކީ ދުނިޔޭން އެއްްކޮށް ނެތި ގޮސްފައިވާ މޫދުގައި ދިރިއުޅޭ މަހުގެ އާއިލާއަށް ނިސްބަތްވާ ބިޔަ މަހެކެވެ.\nމާޗް 23, 2019 08:32\nހާދަހާ މައުލޫމާތު ނެތޭދޯ މިމަސް ރާއްޖޭގަ ވެސް އުޅޭ ވަރައް ބޭ ރުގަ އާމުކޮއްމިމަސް އުޅެނީ ތިރީސް މީޓަރުގަ ނަގޫވެސް އިދޭ އިންނަނީ ބިއްލޫރި ކޮޅެއް ހެން ވަރައް ހުޅުބުވެސް ތޫނުވާނެ


ޝެއިޚު އަލްބާނީ ރަޙިމަހުﷲގެ ހަޔާތްޕުޅުން ސަފުޙާތަކެއް 2\nފުރަތަމަ ޞަފްޙާBiographyޝެއިޚު އަލްބާނީ ރަޙިމަހުﷲގެ ހަޔާތްޕުޅުން ސަފުޙާތަކެއް 2\nAruzam 9:42 AM\nެއެކަލޭގެފާނު ދައުވަތުގެ ކުރީކޮޅު ކަންތައްކުރެއްވިގޮތާއި އަދި އުއްމަތަށް އެކަމުން ކުރި އަސަރުއެއެ\nއެކަލޭގެފާނު ލިޔުއްވުމާއި ފޮތްތައް އެކަށައެޅުމުގައި އެކަލޭގެފާނުގެ ދިރިއުޅުއްވުމުގެ ދެވަނަ މަރުހަލާގައި ފެއްޓެވިއެވެ. (ދެބައި އުމުރަށް ދިޔުމުން) އެކަލޭގެފާނު އެންމެ ފުރަތަމަ ލިޔުއްވި ފިޤުހު ފޮތަކީ ދަލީލުތަކާއި އަދި ފިޤުހު އަޅާކިޔުމާއި ބެހޭފޮތެއްކަމަށްވާ ތަހުޛީރުއް ސާޖިދު މިން އިއްތިހާދުލް ޤުބޫރު މަސާޖިދު" (މިސްކިތްތަކުގައި ޤަބުރަށް އަޅުކަންކުރާ މީހުންނާއި ދެކޮޅަށް ދެވޭ އިންޒާރު)އެވެ.\nމިފޮތްވަނީ އެތައްފަހަރަކު ޗާޕުކުރެވިފައެވެ. އަދި އެކަލޭގެފާނުގެ ފޮތެއްގައި ފޮތުގައިވާ ޙަދީޘްތަކުގެ މަޞްދަރު ފުރަތަމަ ޗެކުކޮށްފައިވާ ފޮތަކީ "އައް ރައުޟުއް ނަޟީރު ފިއް ތަރުތީބު ވައް ތަޚުރީޖުއް މުޢުޖަމުއް ޠަބަރާނީ އައް ޞަޣީރެވެ. (ރައުޟުއް ނަޟީރު: މުޢުޖަމުއް ޞަޣީރުއް ތަބަރާނީގެ މަސްދަރުތަކާއި އަދި ތަރުތީބު). މިފޮތް އަދިވަނީ ޗާޕުނުކުރެވިއެވެ.\nޝެއިޚަށްވަނީ އިސްލާމީ އެތައް ޔުނިވަރސިޓީތަކަކާއި އަދި ޖަމްއިއްޔާތަކުން ބޮޑެތި މަޤާމުތަކާއި ވަޒީފާތައް ހުށައަޅައި ދަޢުވަތު ދީފައެވެ. ނަމަވެސް ޢިލްމުގެ މައިދާނުގައި އެކަލޭގެފާނުގެ މަޝްޣޫލުވުމުގެ ސަބަބުން ޝެއިޚުވަނީ މިފަދަ ގިނަ ފުރުޞަތުތަކެއް ދޫކޮށްލައްވާފައެވެ.\nމަދީނާގެ އިސްލާމީ ޔުނިވަރސިޓީގައި ކުއްލިއްޔަތުލް ހަދީޘްގައި އެކަލޭގެފާނު،3އަހަރުވަންދެން ރަސޫލުﷲ ޞައްލަﷲ ޢަލައިހި ވަސައްލަމަގެ ހަދީޘް ކިޔަވައިދިނުމުގެ އިސް އުސްތާޛެއްގެ ދައުރު އަދާކުރެއްވިއެވެ. އެއީ ހިޖުރީ ސަނަތުން 1381 ވަނަ އަހަރުން ފެށިގެންނެވެ. މިކަމުގެ ސަބަބުން ޙަދީޘް ޢިލްމުގައި އެކަލޭގެފާނުގެ ޚިދުމަތުގެ ނުފޫޒު ވަރަށް ގިނަބަޔަކަށް ފޯރާ ދުނިޔޭގެ އެކިތަންތަނުގެ އެތައްދަރިވަރުންނަށް ފައިދާކުރިއެވެ. އަދި ޙަދީޘް ޢީލްމު ކިޔެވުމަށްޓަކައި ވަރަށް ގިނަކުދިން ޙަދީޘް ޢިލްމަށް ޙާއްޞަވަމުން ދިޔައެވެ. އަދި މިކަމުގެ ސަބަބުން ޝެއިޚުގެ އަސަރު ވަރަށް ބޮޑަށް ފޯރިއެވެ.\nމިކަމުގެ އެންމެ ބޮޑު ހެއްކަކީ ވަރަށް ގިނަ ޢަދަދެއްގެ ޙަދީޘް ފޮތްތަކުގެ ހަދީޘްތައް ރިވާކުރެވިފައިވާ ސަނަދުތައް ޞައްޙަތޯ ނުވަތަ ނޫންތޯ ބެލި އަދި ޙަދީޘްތަކުގެ ފިހުރިސްތު މިއަދު އެކުލަވާލެވިފައިވުމެވެ. ގިނަ ފޮތްތަކަކީ މީގެކުރިން އެނގިފައިވާ ފޮތްތަކެއްވެސް ނޫނެވެ. މިކަމުގެ ސާފުކަން ބޮޑުކަމުން މިކަމާއި އެއްވެސް ފަރާތަކުން ދެކޮޅު ނުހެދޭނެއެވެ. އަދި ޝެއިޚު ގެންގުޅުއްވި ގޮތާއި ދެކޮޅު ހެދި ފަރާތްތަކަށްވެސް މެއެވެ.


Yoga aai hingumuge faidhaa music show akun | Mihaaru\nބަޔަކު މިއުޒިކް ޝޯއެއް ބަލަނީ.\n03 އެޕްރީލް 2018 - 06:41\nލޯ ތަރަތަރަޖަހައިގެންދާ ވަރުގެ އަލިތަކުގެ ތެރެއަށާއި އެތައް ބައެއްގެ އަޑުފަށްގަނޑުން ގުގުމާލާފައި އޮންނަ ތަނަކަށް ދިއުމަކީ ބައެއް މީހުން އެހާ ގަޔާވާ ކަމަކަށް ނުދެވާނެ އެވެ. އެކަމަކު ދިރާސާއެެއްގައި ބުނަނީ ވިދުން ގަދަ އަލިތަކުގެ ތެރެއަށް ނިކުމެ، ހަޅޭކުގެ ތެރޭގައި ކޮންސަޓެއް ނުވަތަ މިއުޒިކް ޝޯއެއް ބައިލުމަކީ ސިއްހަތަށް ފައިދާކުރާ ކަމެއް ކަމަށެވެ.\nއެގޮތުން ޔޯގާ އާއި ހިނގުން ފަދަ ކަސްރަތުތަކުން ހަށިގަނޑަށް ލިބޭ ފައިދާތަކަށް ވުރެ، މިއުޒިކް ޝޯއެއް ބަލަލާލައިގެން ލިބޭ ފައިދާތައް ބޮޑު ކަމަށް ދިރާސާގައި ބުންޏެވެ.\nއިނގިރޭސިވިލާތުގެ ގޯލްޑްސްމިތު ޔުނިވަސިޓީގެ ތަކުރިބާކާރަކާއި އެ ގައުމުގެ އޯ2 އެރީނާ އިން ހެދި ދިރާސާގައި ބުނާ ގޮތުން ވިއްސަކަށް މިނިޓަށް ކޮންސަޓެއް ބަލާލައިގެން ސިއްތަށް ލިބޭ ފައިދާ ޔޯގާ އާއި ހިނގައިގެން ލިބޭ ފައިދާ އަށް ވުރެ 21 ޕަސެންޓް އިތުރެވެ.\nދިރާސާގައި ބުނާ ގޮތުން ކޮންމެ ދެ މަހަކުން އެއް ފަހަރު ކޮންސަޓެއް ބަލައިލަން ވަގުތުކޮޅެއް ހޭދަކުރުމަކީ މީހާގެ އުމުރު ދިގު ވެސް ވާ ކަމެކެވެ. އަދި އެއީ އެހެން މީހުންނާ ގުޅުން ބަދަހިކޮށް، އެހެން މީހުންނާ ގާތްކޮށް އުފާވެރި ވަގުތުކޮޅެއް ހޭދަކޮށްލަން ލިބޭ ފުރުސަތެއް ކަމަށާއި އެކަމުގެ ސަބަބުން ނަފުސާނީ ގޮތުން ވެސް މީހާ ދުޅަހެޔޮވާ ކަމަށް ދިރާސާގައި ބުންޏެވެ.\nބަޔަކު މިއުޒިކް ޝޯއެއްގައި ފޯރި ނަގަނީ.\n"އަހަރެމެން މި ހެދި ދިރާސާގެ މައިގަނޑު ޕޮއިންޓަކީ ކޮންސަޓެއް ބަލާލައިގެން މީހާގެ އުމުރު ވެސް ގާތްގަނޑަކަށް ނުވަ އަހަރަށް ދިގު ކުރެވޭކަން،" ގޯލްޑްސްމިތުގެ ލެކްޗަރާ ޕެޓްރިކް ފެގަން ވިދާޅުވި އެވެ. "އެގޮތަށް އެ ދިމާވާ މައިގަނޑު ނަފުސަށް ލިބޭ ހިތްހަމަޖެހުމާ ހެދި."


SunOnline: Yameen ah jalu hukumeh ivvaane kamuge yageenkan dheyn sarukaaruge iss bayaku edhunu: Hailam\nޔާމީނަށް ޖަލު ހުކުމެއް އިއްވާނެކަމުގެ ޔަގީންކަން ދޭން ސަރުކާރުގެ އިސް ބަޔަކު އެދުނު: ހައިލަމް\nމުހައްމަދު މުޒައްޔިން ނާޒިމް 07 Nov 2019, 19:33\nހައިލަމް -- ސަން ފޮޓޯ/ ފަޔާޒު މޫސާ\nކުރީގެ ރައީސް އަބްދުﷲ ޔާމީންގެ މައްޗަށް ޖަލު ހުކުމެއް އިއްވާނެކަމުގެ ކަށަވަރުކަން ދިނުމަށް މި ސަރުކާރުގެ އިސް މަގާމުތަކުގައި ތިބެއްވި ފަރާތްތަކުން އެދިވަޑައިގެންނެވި ކަމަށް ކްރިމިނަލް ކޯޓުގެ އިސް ގާޒީ އަހްމަދު ހައިލަމް ވިދާޅުވެއްޖެއެވެ.\nރައީސް ޔާމީންގެެ މައްޗަށް އުފުލާފައިވާ މަނީ ލޯންޑަރިންގެ ދައުވާގައި ހުކުމް ކުރުމުގެ ޝަރީއަތް މިދިޔަ އަންގާރަ ދުވަހު ތާވަލްކޮށްފައި ވަނިކޮށް އެދުވަހު ހެނދުނު ޖުޑީޝަލް ސާވިސް ކޮމިޝަނުން ވަނީ އެ މައްސަލަ ބައްލަވަމުން ގެންދިޔަ ހައިލަމް ސަސްޕެންޑްކޮށްފައެވެ. އޭނާ ސަސްޕެންޑް ކުރަން ނިންމީ، ނަސްރުގެ ދުވަހުގެ ތަހުނިޔާ ފޮނުއްވައި، ކްރިމިނަލް ކޯޓުގެ ވައިބާ ގްރޫޕަކަށް ފޮނުއްވި ކުރެހުމެއްގެ މައްސަލައިގައެވެ.\nއޭގެ އިތުރުން މިދިޔަ ބުދަ ދުވަހު ޖޭއެސްސީން ބުނެފައިވަނީ، ކުރީގެ މެންބަރު އަލްހާން ފަހުމީ، ހައިލަމްއަށް ފައިސާތަކެއް ދިން މައްސަލަ ތަހުގީގު ކުރަމުންދާ ކަމަށެވެ.\nހައިލަމް މިރޭ ނެރުއްވި ނޫސްބަޔާނެއްގައި ވިދާޅުވީ، ސަރުކާރުގެ އިސް މީހުންނަށް ރައީސް ޔާމީނަށް ޖަލު ހުކުމް އަންނާނެކަމުގެ ކަށަވަރުކަން ނުދެވޭނެ ކަމަށް އޭނާ ދެންނެވި ކަމަށެވެ. އަދި އެގޮތަށް ދެނެންވުމުން އަލްހާނާއި އޭނާއާ ދެމެދު ހިނގި ފައިސާގެ ޓްރާންސެކްޝަންގެ މައްސަލަ ޕޮލިހުގައި އެބައޮތް ކަމަށާއި ހުކުމުގައި ކަށަވަރުކަން ނުލިބޭނަމަ، އެ މައްސަލަ ބެލޭނެ ކަމަށާއި ސަސްޕެންޑް ކުރާނެކަމުގެ އިންޒާރުވެސް ދިން ކަމަށް ހައިލަމްގެ ބަޔާނުގައި ބުނެފައިވެއެވެ.\n"ފަނޑިޔާރަކު ބަލަމުންދާ މައްސަލައެއްގައި ކުރާނެ ހުކުމް ސަރުކާރުގެ އޮފިޝަލުންނަށް އެނގޭކަށް ނުޖެހޭނެއެވެ. އެއީ ކިތަންމެ މަތީ މަގާމެއްގައި ހުރި ފަރާތަކަށްވިޔަސް މެއެވެ،" ހައިލަމްގެ ބަޔާނުގައި ބުނެއެވެ.\nބަޔާނުގައި ބުނީ، ރައީސް ޔާމީނަށް މަނީ ލޯންޑަރިންގެ ތުހުމަތު ކުރެވުނު ހިސާބުން ފެށިގެން ސަރުކާރުގެ އެކި މަގާމުތަކުގައި ތިއްބެވި ފަރާތްތަކުން އޭނާއަށް ސީދާ ގޮތުންނާއި ނުސީދާ ގޮތުން ނުފޫޒުފޯރުވޭނެ ކަމަށް ގަބޫލުކޮށް، ވަރަށް ގިނަ މަސައްކަތް ކުރި ކަމަށެވެ.\n"މި މަސައްކަތް އެންމެ ބޮޑަށް ސަރުކާރުގެ އެކި މަގާމުތަކުގައި ތިއްބެވި ބޭފުޅުން ކުރައްވާފައި ވަނީ މި ނޮމްވެމަބަރު މަހު ތިންވަނަ ދުވަހާއި ހަތަރުވަނަ ދުވަހު،" ބަޔާނުގައި ބުނެއެވެ.\nޖޭއެސްސީން ބަލަމުން އަންނަނީ ހައިލަމަށް އަލްހާން 200،000ރ. ދީފައިވާ ކަމަށް ފުލުހުން ހުށަހަޅާފައިވާ މައްސަލައެކެވެ. އެކަމާ ގުޅިގެން އަލްހާން ބުނެފައިވާނީ އެއީ އޭނާ ހައިލަމަށް ދެއްވި ލޯނެއް ކަމަށެވެ.\nބަޔާނުގައި ހައިލަމް ވިދާޅުވީ، އަލްހާން ފަހުމީއަކީ ވަރަށް ކުރީއްސުރެ އޭނާގެ ގާތް ރަހުމަތްތެރިއެއް ކަމަށާއި އަލްހާންއާއެކު މެއި 19 ގައި ހިނގި ފައިސާގެ ޓްރާންސެކްޝަނާ ގުޅޭގޮތުން ފުލުުހަށް ހުށަހެޅުނު މައްސަލައަކާ ގުޅިގެން އޭނާއާ ފުލުހުންގެ އިސްވެރިޔަކު ސުވާލުވެސް ކުރި ކަމަށެވެ. އަދި ފަހުން އެ މައްސަލަ ނުބެލުމަށްވެސް ނިންމިކަމަށް ބަޔާނުގައި ބުނެއެވެ.\n"އެކަން ހިނގައިދިޔަ ގޮތުގެ ތަފްސީލު އަޅުގަނޑު ކިޔައިދީފައިވާނެއެވެ. އަދި އޭގައި ޖިނާއީ އެއްވެސް ކަމެއް ނުހިމެނޭތީވެ، އެ މައްސަލަ ވަނީ އޭރު ފުލުހުން ނުބަލަން ނިންމާފައެވެ." ބަޔާނުގައި ބުނެފައިވެއެވެ.\nހައިިލަމް ވައިބާ ގުރޫޕަށް ފޮނުވި ކުރެހުމުން ފެންނަނީ، ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުުގެ ރައީސް އަދި ކުރީގެ ރައީސް މުހައްމަދު ނަޝީދުގެ ކަރުގައި ޗޭނު ޖަހައި ގަންހިންގުވާ މަންޒަރެވެ. އެކަމަށް ފަހުން ހައިލަމް މާފަށްވެސް އެދިވަޑައިގެންފައި ވެއެވެ.\nމިރޭ ނެރުނު ބަޔާނުގައިވެސް ހައިލަމް ވަނީ އެކަން ހިނގީ ވަރަށް ހިތާމަވެރިކޮށް ކަމަށާއި އޭނާއަށް "ރަނގަޅާށް ބަލާނުލެވުނީ" ކަމަށެވެ. އަދި އެކަމަށްޓަކައި މިރޭވެސް އޭނާ ވަނީ މައާފަށް އެދިވަޑައިގެންފައެވެ.\nހައިލަމް ވަނީ އޭނާގެ ބަޔާނުގައި ޖޭއެސްސީއަށްވެސް ރައްދު ދެއްވާފައެވެ.\nހަލަމް ބަޔާނުގައި ވިދާޅުވީ، ސަރުކާރުގެ ވަޒީރުންނާއި، ކުރީގެ މަޖިލިސް މެމްބަރުންނާއި މިހާރުގެ މަޖިލީސް މެމްބަރުންގެ އަތުން ފައިސާ ނެގުން ދީނީ ގޮތުންނާއި ގާނޫނީ ގޮތުން ހައްގު ފަރާތްތަކެއް އެބަތިބި ކަމަށެވެ. ސަރުކާރުގެ މަގާމެއްގައި ހުރި ކޮންމެ ފަރާތެއްގެ ބޭންކް އެކައުންޓް ބަލައިފިނަމަވެސް އެ މީހެއްގެ ގާތް މީހެއްގެ ފަރާތުން ފައިސާ ލިބިފައިވާކަން ފެންނަން ހުންނާނެ ކަމަށް ވިދާޅުވިއެވެ.\n"ވަކި ފަރާތެއް ޖަލަށް ލާނެކަމުގެ ކަށަވަރުކަން ނުލިބިގެން ފަނޑިޔާރަކު ފަހާ ދުވަންވާނީވެސް ޖުޑީޝަލް ސާވިސް ކޮމިޝަންގެ މުއައްސަސާގެ ހުރުމަތުން ކޮންމެވެސް މިންވަރެއް ނަމަވެސް ބާކީ އޮންނާނެ ގޮތަކަށް ވިސްނާލައްވާފައި ނޫންތޯއެވެ،" ބަޔާން ނިންމާލައްވަމުން ހައިލަމް ވިދާޅުވިއެވެ.


Honda aai Sony joint venturegai soikoffi – adduLIVE\nހޮންޑާ އާއި ސޮނީ ޖޭވީގައި ސޮއިކޮށްފި\nJun 19, 2022, 13:30 އަހުމަދު އަދްޝަން\nއިލެކްޓްރިކް ކާރުގެ ވިޔަފާރި ގުޅިގެން ހިންގަން ޖަޕާނުގެ މަޝްހޫރު ދެ ކުންފުނި ކަމަށްވާ ހޮންޑާ އާއި ސޮނީ ޖޮއިންޓް ވެންޗާއަކަށް ދާން ނިންމާފައިވާކަން އިއުލާންކުރުމަށް ފަހު އޭގެ ވިޔަފާރި 2025 ގައި ފަށަން ނިންމައިފި އެވެ.\nމިކަމުގެ އެއްބަސްވުމުގައި ބުރާސްފަތި ދުވަހު ރަސްމީކޮށް ބުނީ ދެ ކުންފުނި އެއްވަރަކަށް ހިއްސާވެގެން ތިމާވެއްޓާ ރައްޓެހި އެއްގަމު އުޅަނދު އުފައްދައި، ވިއްކަން ހަމަޖެހިފައިވާ ކަމަށެވެ. އޭގެ ތެރޭގައި އިލެކްޓްރިކް ކާރުގެ ތެރޭގައި ހިމެނޭ ސެލްފް ޑްރައިވިން ކާރު ވެސް ހިމެނެ އެވެ. ހޮންޑާ އާއި ސޮނީ ޗޮއިންޓް ވެންޗާއެއް ހަދަން ނިންމިކަން އިއުލާންކުރީ މިދިޔަ މާޗް މަހުގެ ތެރޭގަ އެވެ. އަދި ދެ ކުންފުނި ގުޅިގެން އުފައްދާ ކުންފުންޏަށް ދީފައިވާ ނަމަކީ ސޮނީ ހޮންޑާ މޮބިލިޓީ އެވެ.\nއިލެކްޓްރިކް ވެހިލަކް ނުވަތަ އީވީ ގޮތުގައި ހޮންޑާގައި މި ވަގުތު އޮތީ "ހޮންޑާ އީ" އެކަންޏެވެ. ނަމަވެސް ސޮނީއާ އެކު ޖޮއިންޓް ވެންޗާ ހަދައިގެން މަސައްކަތްކުރާ އިރު، އީވީ މޮޑެލްތަކުގެ އަދަދު 30 އަށް އިތުރުކޮށް، 2030 ހަމައަށް އަންނަ އިރު، ދެ މިލިއަން އީވީ އުފައްދަން އަމާޒު ހިފާފައިވެ އެވެ.\nމި ޖޮއިންޓް ވެންޗާގެ ދަށުން ކާރު އުފެއްދުމުގެ މައިގަނޑު މަސައްކަތް ކުރާނީ ހޮންޑާގެ ފަރާތުންނެވެ. ސޮނީގެ މައިގަނޑު ޒިންމާއަކީ އީވީ އަށް ބޭނުންވާ ޒަމާނީ ސޮފްޓްވެއާ އާއި ޓެކްނޮލޮޖީ ފޯރުކޮށް ދިނުމެވެ. ސޮނީ ހޮންޑާ މޮބިލިޓީ އަށް ކޮންމެ ކުންފުންޏަކުން5ބިލިއަން ޔެން (37.52 މިލިއަން ޑޮލަރު) އިންވެސްޓްކުރާނެ އެވެ.


REPORT: Inthihaabah dhe dhuvas, gaanoonaa hilaafu amalthah baivaru! | Mihaaru\nއޭޓީއެމްއަކުން މީހަކު ޑޮލަރުތަކެއް ނަގަނީ. މިފަހަރުގެ ރައްޔިތުންގެ މަޖިލިހުގެ އިންތިޚާބަކީ ވޯޓު ގަނެ ވިއްކުމުގެ ވިޔަފާރި ފުޅާ ދާއިރާއެއްގައި ކުރި އެއް އިންތިޚާބު ކަމަށް ގިނަ ބަޔަކު ގަބޫލު ކުރޭ. --- ފޮޓޯ: މިހާރު\nއިންތިހާބަށް ދެ ދުވަސް، ގާނޫނާ ހިލާފު އަމަލްތައް ބައިވަރު!\n04 އެޕްރީލް 2019 - 08:39 27 comments\nބައެއް ކެންޑިޑޭޓުން އިންތިޚާބުގެ ކެމްޕެއިނަށް ކުރި ހޭދަ މިނަން ޖެހޭނީ މިލިއަން ރުފިޔާއިންނެވެ. ނަގުދު ފައިސާ ބަހަނީ، ބައެއް މީހުން ބުނާ ގޮތުގައި، އެއްވެސް ޖެހިލުމެއް ނެތި އެވެ. އަނެއް ބަޔަކު އިންތިޚާބާ ބެހޭ ގާނޫނާ ހިލާފަށް ބޮޑެތި ވައުދުތައް ވަމުން ގެންދެ އެވެ.\nއިންތިޚާބުތަކާ ބެހޭ އާންމު ގާނޫނުގައި އިންތިޚާބާ ގުޅޭ ގޮތުން ހިންގާ ކޮރަޕްޝަންގެ މައްސަލަތައް ތަހުގީގު ކުރުމުގެ ބާރު ދީފައި އޮތީ އެންޓި ކޮރަޕްޝަން ކޮމިޝަން (އޭސީސީ) އަށެވެ. އެކަމަކު އެ ކޮމިޝަނުން އެފަދަ މައްސަލަތައް ސީރިއަސްކަމާ އެކު އަދި ނަތީޖާއަކާ ހަމައަށް ދެވޭ ވަރަށް ބަލާތޯ ވަނީ ސުވާލު އުފެދިފަ އެވެ.\nބައެއް ކެންޑިޑޭޓުން އޭސީސީއަށް ހާޒިރުކޮށް ސުވާލުކޮށްފައިވެ އެވެ. އަދި އެއަށް ވުރެ ގިނަ ކެންޑިޑޭޓުން ތިބީ، ގާނޫނޫ ހިލާފަށް ކުރާ ކެމްޕެއިންތަކުގައި ފަހަތަށް ނުޖެހި އެވެ.\n"އޭސީސީން މަސައްކަތް ނުކުރާތީ މިހެން މިވަނީ. ކެންޑިޑޭޓުން މި ކުރަނީ އެމީހުން އިންތިޚާބުވެއްޖެ ނަމަ، ގޮނޑި ގެއްލޭނެ ފަދަ ކަންކަން. އަޅުގަނޑު ދެކޭ ގޮތުގައި ކެންޑިޑޭޓެއްގެ އަތުގައި ހުންނަ ފައިސާއަކީ ވޯޓު ހޯދަން މަގަކަށް ވެގެން ނުވާނެ،" --- މަހްފޫޒް\nމާލޭގައި ބޭއްވި ކެމްޕެއިން އިވެންޓެއްގައި ބަޔަކު ބައިވެރިވަނީ -- ފޮޓޯ: މިހާރު\nއިންތިޚާބާ ބެހޭ ގާނޫނުގައި ބުނެފައިވާ ގޮތުގައި އިންތިޚާބު އިއުލާންކުރާ ތާރީޚުން ފެށިގެން އިންތިޚާބުގެ ދާއިމީ ނަތީޖާ އިއުލާންކުރާތާ 30 ދުވަހުގެ ނިޔަލަށް، ތާއީދު ހޯދަން ނުވަތަ އެހެން ކެންޑިޑޭޓެއްގެ އިންތިޚާބީ ހައްގަކަށް ނުރަނގަޅު އަސަރު ފޯރުވުމަށްޓަކައި ވަކި ފަރުދަކަށް ނުވަތަ ޖަމާއަތަކަށް ނުވަތަ އާއްމު ފައިދާއަށްޓަކައި އެއްޗެއް ދިނުން ނުވަތަ ޚިދުމަތެއް ފޯރުކޮށްދިނުން ނުވަތަ އެ ނޫން ވެސް މަންފާއެއް ފޯރުކޮށްދިނުން ނުވަތަ މިއިން ކަމެއް ކޮށްދޭނެ ކަމަށް ބުނުން ނުވަތަ ކުރަން އުޅުމަކީ ރިޝްވަތު ދިނުން ނުވަތަ ރިޝްވަތު ދޭން އުޅުމެވެ.\nގާނޫނުގައި ކަން އޮތީ އެހާ ތަފްސީލްކޮށެވެ. އެކަމަކު ސަރުކާރާއި އެންމެ ބޮޑު ޕާޓީ އެމްޑީޕީން ފެށިގެން، ޖުމްހޫރީ ޕާޓީ އާއި އަދާލަތާއި ޕީޕީއެމާއި ޕީއެންސީގެ އިތުރުން އަމިއްލަ ބައެއް ކެންޑިޑޭޓުންގެ ފަރާތުން ވެސް ފެންނަނީ ގާނޫނާ ހިލާފަށް ކެމްޕެއިން ކުރިއަށް ގެންދާ ތަނެވެ. އެހެން ގޮތަކަށް ބުނާ ނަމަ ބިރެއް ނެތި "ރިޝްވަތުގެ ކެމްޕެއިން" ގެންދަނީ ކުރިއަށެވެ.\nކެންޑިޑޭޓުގެ ދާއިރާގެ ރައްޔިތުންނަށް ކުޅިވަރު ސާމާނެވެ. ފުޓްބޯޅަ މުބާރާތްތައް ބާއްވައި ދޭނެ ކަމުގެ ވައުދެވެ. ފައިސާ ބެހުމެވެ. މަޝްރޫއުތައް އިއުލާންކުރުމާއި ހަވާލުކުރުމެވެ. ރައްޔިތުންގެ މަޖިލިހުގެ މެމްބަރުންނަށް ގާނޫނުއަސާސީން މަތިކޮށްފައިވާ ޒިންމާތަކާ އެއްވެސް ގުޅުމެއް ނެތް ވައުދުތަކެވެ.\nއޭސީސީގެ ނައިބު ރައީސް މުއައްވިޒު ރަޝީދު "މިހާރު" އަށް ވިދާޅުވީ އިންތިޚާބާ ގުޅޭ ކޮރަޕްޝަންގެ މައްސަލަތައް އެ ކޮމިޝަނުން ބަލަމުން އަންނަ އިރު، އެއްވެސް ކެންޑިޑޭޓެއްގެ މައްޗަށް ދައުވާ ކުރުމަށް ޕްރޮސެކިއުޓާ ޖެނެރަލް (ޕީޖީ) އޮފީހަށް ފޮނުވާފައި ނުވާ ކަމަށެވެ. އަދި މައްސަލަތަކުގެ ތަހުގީގުތައް ނިމުނީމަ، އެކަންކަން މީޑިއާއާ ހިއްސާ ކުރައްވާނެ ކަމަށް އޭނާ ވިދާޅުވި އެވެ.\n"އަޅުގަނޑު ގަބޫލު ކުރާ ގޮތުގައި ކިތަންމެ ވަރަކަށް ފައިސާ ދިނަސް، ވޯޓުލީ މިވެނި މީހެއް ކަން ޔަގީން ކުރެވޭނެ ގޮތެއް ނެތް. ކުރިން ހަނދު ފަޅިއެއް، ތަރި ފަދަ އެއްޗެހި ޖަހާފައި ހުންނާނީ ވޯޓު ކަރުދާހުގައި. އޭގެ ސަބަބުން އެއީ ކޮން ބައެއް ލި ވޯޓެއް ކަން އެއްކަލަ މޮނިޓަރަށް އެބަ އެނގޭ. މިފަހަރުގެ އިންތިޚާބުގައި އެހެން ކުރަހާފައި ހުންނަ ވޯޓުތައް ބާތިލްވާނެތީ، ފައިސާ ބެހުން މަދު ވާނެ،"\n"އިންތިޚާބު ބާއްވާ ފަހުން، 30 ދުވަސް ވަންދެން ހިނގާ ހުރިހާ ކަމެއް ކޮމިޝަނުން ބަލަމުން ދާނެ. ބަޔަކާ ސުވާލު ކުރަން ޖެހިއްޖެ ނަމަ، އެކަން ވެސް ކުރާނެ. މި މައްސަލަތަކުގައި ހެކި ހުށަހެޅުމުގެ ފުރުސަތު އޮންނާނީ ތަހުގީގުގައި ހޯދާ ހޯދުންތަކުން،" މުއައްވިޒް ވިދާޅުވި އެވެ.\nކުރީގެ ރައީސް މައުމޫން އަބްދުލްގައްޔޫމްގެ ގާނޫނީ ވަކީލުންގެ ޓީމުގައި ހިމެނިވަޑައިގަންނަވާ އިބްރާހިމް ޝަމީލް ވިދާޅުވި ގޮތުގައި ރިޝްވަތުގެ ކުށް ކަމަށް ބެލޭނެ ކަންކަން އިންތިޚާބާ ބެހޭ ގާނޫނާއި ގާނޫނުލްއުގޫބާތުގައި ވަރަށް ތަފްސީލްކޮށް އެބަ ހުއްޓެވެ. އެކަމަކު އިންތިޚާބާ ދިމާކޮށް ވަކިވަކި ކަންކަން ކޮށްދިނުމާއި ހަދިޔާ ދިނުން ވަރަށް ބޮޑަށް އާންމުވެފައިވާ ކަމަށް އޭނާ ވިދާޅުވި އެވެ.\nޝަމީލް ވިދާޅުވީ ކެމްޕެއިން ތެރޭގައި ވަކި މީހަކަށް ކަމެއް ކޮށްދިނުމަށް ވައުދުވުމާއި ދާއިރާ އަށް ކަންކަން ފުރިހަމަކޮށްދޭން ވައުދުވުމަކީ ކެންޑިޑޭޓުންގެ އިހްތިސޯސްގެ ތެރޭގައި ހިމެނޭ ކަންކަން ނޫން ކަމަށެވެ.\n"މިސާލަކަށް ވަކި ރަށެއްގައި ފަޅު ފުންކޮށްދިނުން. ބަނދަރު ހަދައި ދޭނެ ކަމަށް ބުނުން. އެއާޕޯޓު އަޅައިދޭނެ ކަމަށް ބުނުމަކީ މަޖިލިހުގެ މެމްބަރުންނަށް ކުރެވޭނެ ކަމެއް ނޫން. އެއީ ސަރުކާރުގެ މެންޑޭޓްގައި ހިމެނޭ ކަންކަން. އެއީކީ މެމްބަރުންނަށް މަތިކޮށްފައި އޮންނަ ކަމެއް ނޫން،" ޝަމީލް ވިދާޅުވި އެވެ.\nމާލޭގައި ބޭއްވި އެމްޑީޕީގެ ޖަލްސާއެއްގައި ރައީސް އިބްރާހިމް މުހައްމަދު ސޯލިހާއި ބައެއް ވަޒީރުން ބައިވެރިވެވަޑައިގަންނަވަނީ. --- ފޮޓޯ: މިހާރު\nއޭނާ ވިދާޅުވި ގޮތުގައި މެމްބަރުންގެ ޒިންމާއަކީ ރައްޔިތުންނަށް ބޭނުންވާ ގާނޫނުތައް ހެދުމާއި ސަރުކާރު ޒިންމާދާރު ކުރުވުމުގެ މަސައްކަތެވެ. ރައްޔިތުން އެދޭ ކަންކަން ސަރުކާރުން ނުކުރާ ނަމަ، ވަޒީރުން މަޖިލިހަށް ހާޒިރުކޮށް، ސުވާލު ކުރުމުގެ ފުރުސަތު މަޖިލިހަށް ދީފައި އޮންނަނީ އެހެންވެގެން ކަމަށް އޭނާ ވިދާޅުވި އެވެ.\nބައެއް ވަކީލުން ބުނާ ގޮތުގައި އިންތިޚާބާ ބެހޭ ގާނޫނާ ހިލާފަށް ބައެއް ކެންޑިޑޭޓުން ރިޝްވަތުގެ އަމަލުތައް ހިންގަނީ ފާޅުގަ އެވެ. އެހެންވެ، އެފަދަ ކަންކަން ޝަރުއީ ކޯޓުތަކުން ސާބިތު ކުރުމަށް އެކަށީގެންވާ ހެކި ހޯދަން ޖެހޭނެ ކަމަށް އެމީހުން ބުނެ އެވެ.\nވޯޓު ގަނެ ވިއްކުމާއި ދާއިރާގެ ރައްޔިތުންނަށް ވަމުން އަންނަ ވައުދުތައް ނުހުއްޓުވިގެން އުޅެނީ، އޭސީސީން ރަނގަޅަށް މަސައްކަތް ނުކުރާތީ ކަމަށް ޝަމީލް ވިދާޅުވި އެވެ.\nއޭނާ ދެކެވަޑައިގަންނަވާ ގޮތުގައި، ރާއްޖޭގައި ނެތީ އިންތިޚާބުގެ ކުރިން ފިޔަވަޅު އެޅޭނެ މެކޭނިޒަމެކެވެ.\nއެކަމަކު އެފަދަ ނިޒާމެއް ގާއިމްކުރެވިދާނެ އެވެ. އެގޮތުން ތަހުގީގުތައް ވަކި މުއްދަތެއްގެ ތެރޭގައި ނިންމަން ގާނޫނުގައި ލާޒިމް ކުރެވެން އެބަ އޮތެވެ.\nގާނޫނީ ވަކީލް މަހްފޫޒް ސައީދުގެ ހިޔާލު، ބައެއް ކަންކަމުގައި، ޝަމީލްއާ ތަފާތެވެ. މަހްފޫޒްގެ ނަޒަރުގައި މިފަހަރުގެ އިންތިޚާބު ވެގެން ދާނީ ވޯޓު ގަނެ ވިއްކުމުގެ ވިޔަފާރި އެންމެ މަދުން ހިނގާ އެއް އިންތިޚާބަށެވެ. އޭގެ އެއް ހުރަހަކަށް ވާނީ، އޭނާ ވިދާޅުވި ގޮތުގައި، ވޯޓު ކަރުދާހުގައި ކުރަހާ ނަމަ، ވޯޓު ބާތިލްވާ ގޮތަށް ގާނޫނަށް ގެނައި ބަދަލެވެ.\n"ރައްޔިތުން ބުނާ ކަމަށް ވަނީ އެއްޗެއް ލިބެން އޮތީ މިދުވަސް ކޮޅޭ. ވޯޓު ދީގެން ހޮވުނަސް، އެ މެމްބަރުން ކަންކަން ކުރާނީ އެމީހުން ބޭނުން ގޮތަކަށޭ. ފައިސާ ލިބެން އޮތް ދުވަސް ވަރު ހޯދަން ޖެހޭނެއޭ. އެހެން ކިއާފައި ގިނަ މީހުން މި އަތުލަނީ ފައިސާ،" --- ޝަމީލް\n"އަޅުގަނޑު ގަބޫލުކުރާ ގޮތުގައި ކިތަންމެ ވަރަކަށް ފައިސާ ދިނަސް، ވޯޓުލީ މިވެނި މީހެއް ކަން ޔަގީން ކުރެވޭނެ ގޮތެއް ނެތް. ކުރިން ހަނދު ފަޅިއެއް، ތަރި ފަދަ އެއްޗެހި ޖަހާފައި ހުންނާނީ ވޯޓު ކަރުދާހުގައި. އޭގެ ސަބަބުން އެއީ ކޮން ބައެއް ލި ވޯޓެއް ކަން އެއްކަލަ މޮނިޓަރަށް އެބަ އެނގޭ. މިފަހަރުގެ އިންތިޚާބުގައި އެހެން ކުރަހާފައި ހުންނަ ވޯޓުތައް ބާތިލްވާނެތީ، ފައިސާ ބެހުން މަދު ވާނެ،" މަހްފޫޒް ވިދާޅުވި އެވެ.\nޝަމީލްއެކޭ އެއްގޮތަށް މަހްފޫޒް ވެސް އެއްބަސްވާ އެއް ކަމެއް އެބަ އޮތެވެ؛ އެއީ ކެންޑިޑޭޓުން ފާޅުގައި އިންތިޚާބަށް ނުފޫޒު ފޯރުވުމުގެ ބޭނުމުގައި ވަމުން އަންނަ ވައުދުތަކެވެ. ޓީވީތަކާއި ބައްދަލުވުންތަކުގައި ރިޝްވަތުގެ ކުށަށް ފެތޭ އެތައް ވާހަކަތަކެއް ދައްކަމުން އަންނަ ކަމަށް މަހްފޫޒް ވެސް އެއްބަސްވެވަޑައިގަންނަވަ އެވެ.\nކޮންމެ ކެންޑިޑޭޓަކަށް ވެސް އިންތިޚާބާ ގުޅިގެން ހަރަދު ކުރެވެން އެބަ އޮތެވެ. އެއީ އޭނާ ވާދަކުރާ ދާއިރާގައި ވޯޓު ދިނުމުގެ ހައްގު ލިބިގެންވާ ކޮންމެ މީހަކަށް 2,000 ރުފިޔާއަށް ވުރެ ބޮޑު ނުވާ މިންވަރަކުންނެވެ. އެއީ މިސާލަކަށް، ވޯޓު ލުމުގެ ހައްގު ލިބިފައިވާ 3،000 މީހުން ތިބި ދާއިރާއެއް ނަމަ، ކެމްޕޭނަށް6މިލިއަން ރުފިޔާ، ކޮންމެ ކެންޑިޑޭޓަކަށް ވެސް، ހޭދަކުރެވިދާނެ އެވެ.\nއެކަމަކު ވޯޓު ގަތުމަށާއި ރިޝްވަތު ދިނުން ފަދަ ކަންކަމަށް އެ ފައިސާ ބޭނުންކުރުމަކީ ގާނޫނާ ހިލާފް ކަމެކެވެ.\nޕީޕީއެމްގެ ކެމްޕެއިން ޖަލްސާއެއް: ކެމްޕޭންގެ ފަހު ދެ ދުވަސް މި ވަނީ ފެށިފައި --- ފޮޓޯ: ނިޝާން އަލީ/ މިހާރު\n"އަޅުގަނޑު ބަހުސްތައް ބެލި އިރު، ކެންޑިޑޭޓުން އެބަ ބުނޭ ފާޅުގައި ދާއިރާގެ ޕްރީ ސްކޫލަށް ހަރަދު ކުރާނެ ވާހަކަ. މުސާރައިގެ ދެބައިކުޅަ އެއްބައި ހަރަދު ކުރާނީ ސްކޫލަށޭ،" އިޖުތިމާއީ ގޮތުން ރަނގަޅު ކަމަކަށް އެކަން ވިޔަސް، އެއީ ކެންޑިޑޭޓުންނަށް ނުވެވޭނެ ވައުދެއް ކަން ފާހަގަކުރައްވަމުން މަހްފޫޒް ވިދާޅުވި އެވެ.\nއޭނާ ވެސް ވިދާޅުވީ ކެންޑިޑޭޓުން ފާޅުކަން ބޮޑު ގޮތެއްގައި ގާނޫނާ ހިލާފުވަމުން ދާ އިރު ވެސް އޭސީސީން މައްސަލަތައް ފުރިހަމަ އަށް ތަހުގީގު ކުރަމުން ނުދާ ކަމަށެވެ.\n"އޭސީސީން މަސައްކަތް ނުކުރާތީ މިހެން މިވަނީ. ކެންޑިޑޭޓުން މި ކުރަނީ އެމީހުން އިންތިޚާބުވެއްޖެ ނަމަ، ގޮނޑި ގެއްލޭނެ ފަދަ ކަންކަން. އަޅުގަނޑު ދެކޭ ގޮތުގައި ކެންޑިޑޭޓެއްގެ އަތުގައި ހުންނަ ފައިސާއަކީ ވޯޓު ހޯދަން މަގަކަށް ވެގެން ނުވާނެ،" މަހްފޫޒް ވިދާޅުވި އެވެ.\nއިންތިޚާބުތަކާ ބެހޭ އާންމު ގާނޫނުގައި ރިޝްވަތުގެ ކުށްތަކުގެ ގޮތުގައި ހިމަނާފައިވަނީ ވޯޓު ދޭން ހުރި މީހަކަށް، ދައުލަތުގެ މުވައްޒަފެއް ނުވަތަ އަމިއްލަ ފަރުދަކު ދޭ ރިޝްވަތުގެ ކުށާއި ވޯޓު ދޭން ހުރި މީހަކަށް ނުވަތަ ޖަމާއަތްތަކަށް ކެންޑިޑޭޓަކު ދޭ ރިޝްވަތުގެ ކުށެވެ. ގާނޫނުލްއުގޫބާތުގައި މިފަދަ ކުށްތަކަށް އޮތް އެންމެ ކުޑަ އަދަބަކީ އެއް އަހަރާއި ހަތަރު މަހުގެ ޖަލު ހުކުމެކެވެ.\nމަޖިލިސް އިންތިޚާބުގެ ކެމްޕެއިންގައި މީހުންނަށް ކަންކަން ކޮށްދީގެން ނޫނީ ވޯޓު ނުލިބޭނެ ކަމަށް ގަބޫލުކުރާ ކެންޑިޑޭޓުން ގިނަ އެވެ. އަދި މިއީ އަމިއްލަ އެދުން އިސްކޮށް، ނާޖާއިޒު ފައިދާ ހޯދުމުގެ މޫސުން ކަމަށް ގަބޫލުކުރާ އާންމުން ވެސް ގިނަ އެވެ. އެހެންކަމުން ކެންޑިޑޭޓުންގެ އަތުން ވީހާވެސް ބޮޑު ފައިދާއެއް ލިބޭތޯ އުޅޭ މީހުންގެ ސަބަބުން ވެސް އިންތިހާބަށް ވަނީ ހިޔަނި އެޅިފަ އެވެ.\nއިންތިޚާބާ ގުޅޭ ކޮރަޕްޝަންގެ މައްސަލަތައް އޭސީސީން ބަލަމުން އަންނަ އިރު، އެއްވެސް ކެންޑިޑޭޓެއްގެ މައްޗަށް ދައުވާ ކުރުމަށް ޕްރޮސެކިއުޓާ ޖެނެރަލް (ޕީޖީ) އޮފީހަށް ފޮނުވާފައެއް އަދި ނުވޭ.\n"ރައްޔިތުން ބުނާ ކަމަށް ވަނީ އެއްޗެއް ލިބެން އޮތީ މިދުވަސް ކޮޅޭ. ވޯޓު ދީގެން ހޮވުނަސް، އެ މެމްބަރުން ކަންކަން ކުރާނީ އެމީހުން ބޭނުން ގޮތަކަށޭ. ފައިސާ ލިބެން އޮތް ދުވަސް ވަރު ހޯދަން ޖެހޭނެއޭ. އެހެން ކިއާފައި ގިނަ މީހުން މި އަތުލަނީ ފައިސާ،" ޝަމީލް ވިދާޅުވި އެވެ.\nއޭނާ ވިދާޅުވި ގޮތުގައި ފައިސާ އަށް ވޯޓު ގަނެގެން އިންތިޚާބުވާ މެމްބަރުން ރައްޔިތުންގެ ވިސްނުމާ އެއްގޮތަށް މަސައްކަތް ކުރާނެ ކަމަށް ގަބޫލެއްނުކުރެވެ އެވެ. އަދި މަޖިލިހަށް ހޮވިއްޖެ ނަމަ، ކެމްޕެއިނަށް ހަރަދު ކުރި ފައިސާ ހޯދުނު ގޮތަކަށް ހޯދާނެ ކަމަށް ވެސް އޭނާ ވިދާޅުވި އެވެ.\nއަންނަ ހޮނިހިރުދުވަހު އިންތިހާބު އޮންނާނެ އެވެ. މިއަދާއި މާދަމާ އަކީ ކެމްޕޭންގެ ފަހު ދެ ދުވަހެވެ. ފައިސާ ބެހުމާއި ކަންކަން ކޮށްދިނުމުގެ އެންމެ ވަރުގަދަ ދެ ދުވަސް ކަމަށް ވެސް ބައެއް މީހުން ދެކެ އެވެ. އިންތިހާބުގައި ވާދަކުރާ ގާތްގަނޑަކަށް ހުރިހާ ކެންޑިޑޭޓުން ކަހަލަ ގޮތަކަށް ހިނގަމުން އެ ދަނީ. ހަގީގަތުގައި، ގާނޫނާ ހިލާފު މަގަކުންނެވެ.\nއިތުރު ލިޔުންތައް ރައްޔިތުންގެ މަޖިލިސް އެންޓި ކޮރަޕްޝަން ކޮމިޝަން މަޖިލީހުގެ މެމްބަރުން އިލެކްޝަންސް ކޮމިޝަން ރައްޔިތުންގެ މަޖިލީހުގެ އިންތިޚާބު 2019


މަޖަލަކަށް ކުރަންފެށި ކަންތައް ފެޝަނަކަށް! – Faanooz\nމަޖަލަކަށް ކުރަންފެށި ކަންތައް ފެޝަނަކަށް!\nApril 16, 2018 | އަޙުމަދު އަނަސް\nތަފާތު ގޮތްގޮތަށް ފޮޓޯނަގައި އެ ފޮޓޯތައް މީސް މީޑިޔާއަށް އަޕްލޯޑުކުރުމަކީ ޒުވާން ކުދިންގެ އާދައެކެވެ. އެކަކު ކުރާ ކަމަކަށްވުރެ މޮޅުކަމެއް އަނެކާ ކުރަން މަސައްކަތްވެސް ކުރެއެވެ. އަދި ހަމަ އެހެންމެ އެކަންކަން ކޮޕީކުރާ އެތައްބައެއްވެސް އުޅެއެވެ. މިފަހަރު މިއޮތީ އަނެއްކާވެސް ޒުވާން ކުއްޖަކު ކުރަންފެށި ކަމެއްގެ ވާހަކައެވެ. އެހެނަސް މިފަހަރު މިއީ ތަފާތުކަަމެކެވެ.\nމޫނުމަތީގައި ފަތް އަޅައިގެން ބައެއް އަންހެން ކުދިން ނަގާފައި ހުންނަ ފޮޓޯތަކަކީ އާންމުކޮށް ފެންނަ އެއްޗެކެވެ. މިގޮތަށް މޫނުމަތީގައި ފަތް އަޅައިގެން ފޮޓޯ ނަގަފައިވާ ރައްޓެއްސަކަށް ސަމާސާ ކޮށްލުމަށް މި ޒުވާނާވެސް މޫނުމަތީގައި އެއްޗެއް އަޅައިގެން ފޮޓޯއެއް ނެގިއެވެ.\nލ.ފޮނަދުއަށް އުފަން އުމުރުން 17 އަހަރުގެ އިޒްމީމް އޭނާގެ ފޭސްބުކު ޕްރޮފައިލް ފޮޓޯއަށް މިފޮޓޯ ލުމާއެެކު އެތަށް ބައެއް އެކަމަށް ޖޯކުޖަހަމުން ދިޔައެވެ. އަދި ހަމައެހެންމެ އެއީ މޮޅުކަމަކަށް ހަދައިގެން އެތައް ބަޔަކު އެކަމާއި ތައުރީފުކުރިއެވެ. ރައްޓެހިންގެ ފަރާތުން ލިބުނު ތައުރީފާއި ގިނަބަޔަކު އެކަން މަޖަލަކަށް ހެދުމުން އިޒްމީމް މިގޮތަށް ފޮޓޯނަގަން ފެށިއެވެ. އެގޮތުން ކޮންމެ ޕްރޮފައިލް ފޮޓޯއެއްގައިވެސް އިޒްމީމް ހުންނަނީ މޫނުމަތީގައި އެއްޗެއް އަޅައިގެންނެވެ.\nއިޒްމީމް އެންމެ ފުރަތަމަ މޫނުމަތީގައި އެއްޗެއް އަޅައިގެން ނެގި ފޮޓޯ — ފޮޓޯ: ހުސައިން އަޒުހަދު\n“އަންހެންކުދިން މޫނުމަތީގައި ފަތް އަޅައިގެން ފޮޓޯނަގާތީ ސަމާސާއަކަށް އެންމެ ފުރަތަމަ އެގޮތަށް ފޮޓޯނަގަން ފެށީ. ދެން ފަހުން ގިނަ ބައެއްގެ ސަޕޯޓް އެކަމަށް ލިބެން ފެށީމަ ކުރާ ހިތްވީ”. އިޒްމީމް އޭނާ އެންމެ ފުރަތަމަ މިގޮތަށް ފޮޓޯނަގަން ފެއްޓި ގޮތް ކިޔާދިނެވެ.\nއިޒްމީމްގެ ހުރިހާ ފޮޓޯތަކެއްގައިވެސް މޫނުމަތީގައި އަޅާފައި ހުންނަނީ ތަފާތު އެއްޗެކެވެ. ހަލާކުވެފައިވާ ބައިސްކަލުގެ ފުރޮޅާއި، ކުނި ގޮނޑުން ފެންނަ ފުޅިން ފެށިގެން ލެބޯރަޓަރީ ތަކުގައި ގެންގުޅޭ ބައެއް ސާމާނާއި ހަމައަށް އިޒްމީމު މޫނުގައި އަޅައިގެން ފޮޓޯނަގާފައިވެއެވެ. މިފޮޓޯތައް ބަލާލި ކޮންމެ މީހަކަށްވެސް ތަފާތު ފެންނާނެއެވެ.\nHappy birthday Moona Elhi 😝\nPosted by Salhi on Thursday, 29 March 2018\nއިޒްމީމް މިގޮތަށް ފޮޓޯނަގަން ފެށުމާއެކު ރަށުގެ ބައެއް އެހެން ޒުވާނުންވެސް މިހާރު މިގޮތަށް ފޮޓޯނަގަން ފަށައިފިއެވެ. އިޒްމީމް މަޖަލަކަށް ފެށި ކަންތައް ފެޝަނަކަށް ވެއްޖެއެވެ.\nރާއްޖެތެރެ މީސް މީޑިޔާ ފެޝަން ތަފާތު\nސަޅި ކަމެއް. 👌❤


Uzuru nudhakkaa nukulhedhuntherikan hunna kudhinnah liyan kiyan dhaskohdhinumah govaalaa varugadha petition eh! | Atoll News\nއުޒުރު ނުދައްކާ ނުކުޅެދުންތެރިކަން ހުންނަ ކުދިންނަށް ލިޔަންކިޔަން ދަސްކޮށްދިނުމަށް ގޮވާލާ ވަރުގަދަ ޕެޓިޝަނެއް!\nޖޮނަތަން ބްރަޔަން --\nޝާއިޢުކުރީ: ފާޠިމަތު ފާޒިހާ ޖޫން 6, 2021, 13:51\nނުކުޅެދުންތެރިކަން ހުންނަ ކުދިންނަށް ލިޔަން ކިޔަން ދަސްކޮށްދިނުމުގައި ބަހަނާ އާއި އުޒުރު ނުދެއްކުމަށް ގޮވާލާ އޮންލައިންކޮށް ޕެޓިޝަނެއްގައި ސޮއި ކުރަންް ފަށައިފި އެވެ.\nމި ޕެޓިޝަން ތައްޔާރުކޮށްފައިވަނީ އިނގިރޭސިވިލާތުގެ ކުޑަކުއްޖެއް ކަމަށްވާ އުމުރުން 11 އަހަރުގެ ޖޮނަތަން ބްރަޔަން އެވެ. އެ ކުއްޖާ މި ޕެޓިޝަން ތައްޔާރުކޮށް މީހުންގެ ސޮއި ހޯދަމުން ދަނީ އެ ގައުމުގެ މިނިސްޓާ އޮފް ސްޓޭޓް ފޯ ޗިލްޑްރަން އެންޑް ފެމިލީސް ނަދީމް ޒަހާވީ އާއި ކަމާ ގުޅުންް ހުރި އިދާރާތަކަށް ހުށަހެޅުމަށެވެ.\nމި ޕެޓިޝަން ތައްޔާރު ކުރި ޖޮނަތަން އަކީ އަމިއްލައަށް ހިނގުމުން މަހުރޫމްވެފައިވާ ފުރޮޅުލީ ގޮނޑީގައި އިންނަ ކުއްޖެކެވެ. އޭނާއަށް ވާހަކަ ދެއްކުނީ އުމުރުން ނުވަ އަހަރުގައި އެވެ.\nޖޮނަތަން ބުނީ އޭނާއަށް ވާހަކަ ދައްކަން ދަސްވީ މަންމަ ކޮށްދިން ބުރަ މަސައްކަތުން ކަމަށެވެ. ޖޮނަތަން ވާހަކަ ދައްކަން ދަސްކުރީ މަންމަ ވާހަކަ ދައްކާއިރު މަންމަގެ އަނގައަށް ބަލައިގެން ކަމަށާއި އޭނާގެ މުޅި ދިރިއުޅުން މަންމަ ކޮށްދިން ބުރަ މަސައްކަތުން ބަދަލުކޮށްލައިފި ކަމަށެވެ.\nއޭނާގެ ޕެޓިޝަންގައި ބުނެފައިވަނީ ހާއްސަ އެހީއަށް ބޭނުންވާ ސްކޫލް ނުވަތަ ކްލާސްތަކުގައި އެފަދަ ކުދިންނަށް ވާހަކަދައްކަން ދަސްކޮށްދީ ލިޔަން ދަސްކޮށްދިނުމުގެ އިތުރުން ހުނަރުވެރި ބަޔަކަށް ހެދުމަށް މަސައްކަތް ނުކުރާ ކަމަށެވެ. އެތަންތަން ޖޮނަތަން ސިފަ ކުރަނީ ކުޑަކުދިން ބަލަހައްޓާ ތަންތަނުގެ ގޮތުގައި އެވެ.\nޖޮނަތަން ގަބޫލު ކުރާ ގޮތުގައި އެފަދަ ތަންތަނަކީ ނުކުޅެދުންތެރިކަން ހުންނަ ކުދިންގެ ނުފެންނަ ހުނަރުތައް ބުރަ މަސައްކަތުން ނެރެ މުޖުތަމައުއަށް ދެއްކުމަށް މަސައްކަތް ކުރަން ޖެހޭ ތަންތަނެވެ. އޭނާ ބުނީ އުމުރުން ހަތަރު އަހަރުން ފެށިގެން ހާއްސަ އެހީއަށް ބޭނުންވާ ކުދިންގެ ސެންޓަރަކަށް އޭނާ ދާން ފަށާފައިވާ ކަމަށާއި އެކަމަކު ދުވަހަކުވެސް އެތަނުން ކުދިންނަށް ވާހަކަދައްކަން ދަސްކޮށްދިނުން ފަދަ ކަންކަން ނުކުރާ ކަމަށެވެ.\nމިފަދަ ޕެޓިޝަނެއް ކަމާގުޅޭ ފަރާތްތަކަށް ހުށަހެޅުމަށް ޖޮނަތަންގެ ވިސްނުމަށް އައީ އެކުވެރިންގެ ގޮތުގައި ތިބި ނުކުޅެދުންތެރިކަން ހުންނަ ކުދިންނަށް ވާހަކަ ނުދެއްކި ލިޔަން ނޭނގޭތަން ފެނުމުން ހިތަށް ކުރާ އަސަރުންނެވެ. ޖޮނަތަން ބުނީ އެ ކުދިންނަށް ލިޔަން ކިޔަން ދަސްނުވުމުގެ ޒިންމާ ނަގަން ޖެހޭނީ މައިންބަފައިންނާއި ސްކޫލްތަކާއި ސެންޓަރުތަކުން ކަމަށެވެ.


ނެސްލޭ މައިލޯ އިން ދިވެހި ދަރިވަރުންގެ ކުޅިވަރަށް އެހީތެރިވަނީ ދަރިވަރުންގެ ޞިއްހަތާއި ތައުލީމާއި ގުޅިލާމެހިފައިވާތީ: ދިޝާން ވިޖެވަރްދަނާ\nނެސްލޭ މައިލޯ އިން ދިވެހި ދަރިވަރުންގެ ކުޅިވަރަށް އެހީތެރިވަނީ ދަރިވަރުންގެ ޞިއްހަތާއި ތައުލީމާއި ގުޅިލާމެހިފައިވާތީ ކަމަށް ރާއްޖޭގައި ނެސްލޭ މައިލޯގެ އިސް މަންދޫބެއްގެ ގޮތުން ހުންނަވާ ބިޒްނަސް މެނޭޖަރ، މޯލްޑިވްސް، ދިޝާން ވިޖެވަރްދަނާ ވިދާޅުވެއްޖެއެވެ.\nދިޝާން މިމޭރުމުން ވިދާޅުވީ ނެސްލޭ މައިލޯ އިން ސޮކަރ ވެޓަރަންސް އެސޯސިއޭޝަނާއި ގުޅިގެން ރާއްޖޭގައި ބޭއްވި5ވަނަ މައިލޯ ކިޑްސް ފުޓްބޯލް ފިއެސްޓާ ނިންމުމުގެ ގޮތުން މިއަދު ހެންވޭރު ދަނޑުގައި ބޭއްވި ރަސްމިއްޔާތުގައެވެ.\nދިޝާން ވިދާޅުވީ ދަރިވަރުން ލައްވައި ކުޅިވަރު ކުޅުވުން މިވަނީ ރާއްޖޭގެ ވެސް ސްކޫލް ކަލަންޑަރުގެ ބައަކަށްވެފައި ކަމަށެވެ. އަދި އެކަމުގެ ބޭނުމަކީ ކުދިންގެ ވިސްނުމަށާއި ހުނަރުވެރިކަމަށް ކުރިއެރުން ހޯދައިދިނުން ކަމަށެވެ. ދަރިވަރުންގެ އަމަލީ ޙަރަކާތްތައް އިތުރުވުމަކީ ދަރިވަރުން ދުޅަހެޔޮ ޞިއްހަތެއްގައި ހެދި ބޮޑުވުމަށް އެންމެ މުހިންމު އެއްކަންތައް ކަމަށާއި ދަރިވަރުންގެ ތަޢްލީމް ވެސް ގުޅިފައިވަނީ އެކުދިންނަކީ ރަނގަޅު ޞިއްހަތެއްގައި ބޮޑެތިވާ ކުދިންނަށް ވުމުގެ މައްޗަށް ކަމަށެވެ.\nދިޝާން ވިދާޅުވީ ރާއްޖޭގައި ބާއްވަމުން ގެންދާ ތަފާތު ކުޅިވަރު ޙަރަކާތްތަކަށް ނެސްލޭ މައިލޯއިން އަންނަނީ އެހީތެރިވެދެމުން ކަމަށެވެ. އަދި ނެސްލޭ މައިލޯ އިން ވަނީ ދަރިވަރުންގެ ކުޅިވަރު ކުރިއެރުވުމަށް ހިތްވަރު ދިނުމުގެ ގޮތުން އެޑިޔުކޭޝަން މިނިސްޓްރީ އާއި ގުޅިގެން "މޯލްޑިވްސް ސްޕޯޓްސް ކަލަރ އެވޯޑް" ތަޢާރަފްކުރުމުގައި ވެސް އިސްނަގާފައި ކަމަށެވެ. އަދި މި އެވޯޑް ދިނުމުގެ ތެރެއިން މިހާރުވެސް 700 އަށްވުރެ ގިނަ ދަރިވަރުންނަށް ތަފާތު ކުޅިވަރުތަކުން އެވޯޑްދެވިފައިވާ ކަމަށެވެ.\nދިޝާން ވިދާޅުވީ މައިލޯ ކިޑްސް ފުޓްބޯލް ފިއެސްޓާ އަންނަނީ އަހަރުން އަހަރަށް ކުރިއަރަމުން ކަމަށާއި އެއީ ގިނަ ބައެއްގެ މަސައްކަތުންކަން ފާހަގަކުރައްވާ ކަމަށެވެ. އަދި މިކަމުގައި ބެލެނިވެރިން އަދާކުރާ ދައުރު ވަރަށް ބޮޑުކަންވެސް ފާހަގަކުރައްވާ ކަމަށެވެ. "ފާއިތުވި4ދުވަހު ބެލެނިވެރިން ދިން އެއްބާރުލުން ވަރަށް ޚާއްޞަ ގޮތެއްގައި ފާހަގަކޮށް ޝުކުރުވެރިވަން."\nދިޝާން ވަނީ މިފަހަރުގެ މައިލޯ ކިޑްސް ފުޓްބޯލް ފިއެސްޓާ ނިންމުމުގެ ރަސްމިއްޔާތު ޝަރަފްވެރިކޮށްދެއްވަން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވަޑައިގެންދެއްވިކަން ފާހަގަކުރައްވައި އެމަނިކުފާނަށް ޝުކުރު އަދާކުރައްވައިފައެވެ. އަދި އެއީ މައިލޯ ކިޑްސް ފުޓްބޯލް ފިއެސްޓާ އިތުރަށް ކުރިއަރުވަން މަސައްކަތް ކުރަން ލިބުނު ހިތްވަރެއް ކަމުގައިވެސް ދިޝާން ވިޑާޅުވިއެވެ.\nތިނަދޫގައި ކާރަކުން ޖެހި ގެއެއްގެ ފާރު ވެއްޓިއްޖެ!\nޑިޕޮސިޓަކާ ނުލާ ލުއި ފުޅި ލިބޭ ޚާއްސަ ޕްރޮމޯޝަނެއް ވިލާ ގޭހުން ފަށައިފި\nކާނެ ބޯނެ ލާރިއެއް ނެތި ދެވަނަ ދަރަޖައިގެ ޔަތީމް5ކުދިން ބަލާ މައަކު ފަޤީރަކަށް ނުވާނަމަ ފަޤީރަކީ ކޮބާ؟\nއަންހެނުންނަށް މޮޅަށް ވިސްނެނީ ހޫނު ކޮޓަރީގައި - ފިރިހެނުންނަށް ރަނގަޅަށް މަސައްކަތްކުރެވެނީ ފިނި ކޮޓަރީގަ!\nއިއްތިކާފަށް މިސްކިތުގައި އިން މީހެއްގެ އައިނު ބިންދާލައިފި!\nޓެކްސީގެ ޚިދުމަތަށް އޮންލައިން އެޕްލިކޭޝަނެއް ތައްޔާރު ކުރާނެ ބަޔަކު ހޯދަނީ


Addu ah leggi bodu mahun musthagubalugai nafaa hoadhidhaane - AO News\nއައްޑޫ އަށް ލެއްގި ބޮޑުމަސް: މި މަހުގެ ދިގުމިނުގައި 30 ވަރަކަށް ފޫޓު ހުންނާނެ ކަމަށް ލަފާކުރެވޭ\nސްޕަރމް ވޭލް ، ދިވެހިންގެ އާންމު ނަމުންނަމަ “އޮޑިކާ ބޮޑުމަސް” ނުވަތަ “މާވަހަރު ބޮޑުމަސް” އަކީ ކޯމަސް އާއިލާގެ ތެރެއިން އެންމެ ދަތް ބޮޑު މަހުގެ ގޮތުގައި ފާހަގަ ކޮށްލެވޭ މިހާރު ވަރަށް މަދުން ފެންނަ ވައްތަރެއްގެ މަހެކެވެ. ބޮޑު މަސް ދިރާސާކުރާ ސައެންސްވެރިން ލަފާކުރާ ގޮތުގައި މިހާރު ދުނިޔޭގެ ކަނޑުތަކުގައި އުޅޭ ސްޕަރމް ވޭލްގެ އާބާދީއަކީ ގާތްގަޑަކަށް 300000 އެވެ.\nސްޕަރމް ވޭލް އާއްމުކޮށް ދިރިއުޅެނީ 1000 މީޓަރ ނުވަތަ 3200 ފޫޓް ކަނޑު އަޑީގައެވެ. މިއީ ދުނިޔޭގެ ކަނޑުގެ ދިރުން ތަކުގެ ތެރެއިން3ވަނަ އަށް އެންމެ އަޑީގައި ދިރިއުޅޭ ބާވަތެވެ. މޫސުމަށް އަންނަ ބަދަލުތަކާއެކު ވިހެއުމަށާއި އަދި ކާނާ ހޯދުމަށް އެކި ސަރަހައްދުތަކަށް މި މަސް ހިޖުރަކުރާ ކަމަށް ވެއެވެ.\nމިއާއިލާގެ އަންހެން މަސް އޭގެ ދަރިންނާއެކު ގުރޫޕްކޮށް ދިރިއުޅޭ އިރު ބޮޑެތި ފިރިހެން މަސް ދިރިއުޅެނީ މުޅިން އެކަހެރިކޮށެވެ.\nބޮޑެތި މަސް އެވްރެޖް ގޮތެއްގައި 16 މީޓަރަށް (52 ފޫޓް) ގެ ދިގުމިނުގައި ބޮޑުވާއިރު ބައެއް ފަހަރު 20.7 މީޓަރު (68 ފޫޓަށް) ވެސް މި އާއިލާގެ މަސް ބޮޑުވެއެވެ. މީގެ އިތުރުން މި މަސް ފާހަގަ ކޮށްލެވެނީ ދުނިޔޭގައި އެންމެ ބޮޑު ސިކުނޑި ހުންނަ ދިރޭ އެތީގެ ގޮތުގައެވެ. މީގެ ސިކުނޑީގެ ބަރުދަން އިންސާނެއްގެ ސިކުނޑީގެ5ގުނަ ބަރުދަނާއި އެއްވަރު ކަމަށް ވެއެވެ. އަދި 70 އަހަރަށް ވުރެ ގިނަ އަހަރު ވަން ދެން މި މަސް ދިރިއުޅޭ ކަމަށް ވެސް ވެއެވެ.\nސްޕަރމް ވޭލްގެ ދަތަކީ ދުނިޔޭގެ ބާޒާރުގައި ބޮޑު އަގުގައި ވިއްކާލެވޭ އެއްޗެކެވެ. މީގެ ދަތެއްގެ އެވްރެޖް އަގު އުޅެނީ 300 ޔޫ އެސް ޑޮލަރާއި 400 ޔޫ އެސް ޑޮލަރާ ދެމެދުގައެވެ. އެހެންވުމުގެ ސަބަބަން މި ދަތުގެ ވިޔަފާރިއަކީ ވެސް ސްމަގްލިން ވިޔަފާރިއެއްކަމުގައި ވަނީ ވެފައެވެ.\nބައެއް ގައުމު ތަކުގައި އެ ތަކެތި ހިމާޔަތް ކުރުމުގެ ގޮތުން ސްޕަރމް ވެއިލްގެ އެއްވެސް ބައެއްގެ ޓްރޭޑިން އަކީ ގާނޫނުން މަނާ ކޮށްފައިވާ ކަމެކެވެ. 1972 ކުން ފެށިގެން އެމެރިކާގައި ސްޕަރމް ވޭލްގެ އެއްވެސް ޕްރޮޑަކުޓެއްގެ ވިޔަފާރި ކުރުން ވަނީ ގާނޫނަކުންވެސް މަނާކޮށް ފައެވެ.\nބޮޑުމަހަކީ އާންމުކޮށް ރާއްޖޭގެ މާހައުލުގައި އުޅޭ މަހެއް ނޫނެވެ. ނަމަވެސް ދޭތެރެދޭތެރެއިން ރާއްޖޭގެ ސަރަހައްދަށް ބޮޑުމަސް ވަދެ އުޅެއެވެ. އަދި މަރުވެފައިވާ މިފަދަ މަސްތައް ރާއްޖޭގެ ބައެއް ރަށްރަށަށް މީގެ ކުރިންވެސް ލައްގާފައިވެއެވެ.\nމި މަސް މިފަދަ ގޮތަކަށް މަރުވެ ލައްގާ މައިގަނޑު ސަބަބަކަށް ވެފައިވަނީ ޕްލާސްޓިކު ފަދަ ކުނިބުނިން ކަނޑުތައް ނުސާފުވުމުގެ ސަބަބުންކަމަށް ދިރާސާތަކުން ބުނެއެވެ. ޔޫރަޕާއި އެމެރިކާ ބައްރުގެ ގައުމު ތަކުގައި މަރުވެގެން ލައްގާ ބޮޑު މަހުގެ ބައޮޕްސީ ހަދައެވެ. އަދި މަސް މަރުވީ ސަބަބު ދެނެ ގަންނަން މަސައްކަތް ކުރެއެވެ. މި ގޮތުން މިއަހަރުގެ ފެބްރުއަރީ މަހުގައި ސްޕެއިން އަށް ލެއްގި މަހެއްގެ ބައޮޕްސީ ނަތީޖާއިން ދައްކާފައިވަނީ ގިނަ އަދަދަކަށް އޭގެ ގޮހޮރުގައި ޕްލާސްޓިކްގެ ބާވަތްތައް ހުރެގެން އެމަހުގެ ބަނޑުގައި އުފެދުނު އިންފްލެމޭޝަންގެ ނަތީޖާ ކަމެވެ.\nސްޕަރމް ވޭލްގެ ދަތަކީ އަގުބޮޑުކޮށް ވިއްކާލެވޭ އެއްޗަކަށް ވުމުން މި ގޮތަށް ލައްގާ މަހުގައި ހުންނަ ދަތްތައް ނަގައިގެން ވިއްކާ ހަދާ މީހުންވެސް މަދެއް ނޫނެވެ. އަދި ރާއްޖޭގެ ބައެއް ރަށްރަށުގައި މަދުން ނަމަވެސް މި ފަދައިން ލައްގާ މަހުގެ ކަށިތައް ސާފުކޮށް ރީތިކޮށް ހަދައިގެން އެ ރަށަށް އަންނަ މީހުންނަށް ދަައްކާލަން ޝޯކޭސް ކޮށްފައި ވެސް ބަހައްޓައެވެ.\nގިނަ ރަށްރަށުގައި ހަދާ ގޮތަކީ މި ގޮތަށް ބޮޑުމަހެއް ލައްކޮށްފިނަމަ އެންމެ ފުރަތަމަ އެ މަސް ވަޅުލަނީއެވެ. އަދި މަސްގަނޑުވިރި ހުސްވުމުން ކަށިތައް ނަގައިގެން ކެމިކަލެއްގެ އެހީގައި ކަށިތައް ސާފުކޮށް ކަށިތަކަށް ގެއްލުމެއް ލިބިފައިހުރިނަމަ އެތަނެއް ރަނގަޅު ކުރުމަށްފަހު ރަށަށް ޒިޔާރަތް ކުރާ މީހުންނަށް ދައްކާލުމަށް ޝޯކޭސް ކޮށްފައި ބަހައްޓަނީއެވެ. އެގޮތަށް ބަހައްޓާފައި ހުރި ތަންތަނުގެ ތެރޭގައި ރާއްޖޭގެ ބައެއް ރިސޯޓުތައް ވެސް އެބަހުއްޓެވެ.\nއިއްޔެ އައްޑޫސިޓީއަށް ލެއްގި ބޮޑުމަސް ބަލާލަން ގިނަ އަދަދެއްގެ ބަޔަކު އެތަނަށް އެއްވެ ތިބެ ވެސް މިވާހަކަ ދެއްކިއެވެ. މި މަސް ނޭޗަރ ޕާކުގައި ޑިސްޕްލޭ ކުރަންވީ ކަމެވެ. ނުވަތަ އެފަދަ ފައިދާ ހުރި ކޮންމެވެސް ކަމެއް އެ މަހުން ކުރެވޭތޯ ބަަލަންވީ ކަމެވެ. ބައެއް މީހުން މަހުގެ ދަތްތައް ނެއްޓޭތޯވެސް އުޅުނެވެ.\nއައްޑޫސިޓީއަކީ ގިނަ އަދަދެއްގެ ފަތުރުވެރިން ޒިޔާރަތް ކުރާ ތަނަކަށް ވުމާއެކު މެރިން ބަޔޮލޮޖީ ޕާކެއްގެ ގޮތުގައި ތަނެއް ތަރައްގީކޮށް މި ބޮޑުމަސް އެތަނުގައި ޝޯކޭސް ކޮށް ބެލެހެއްޓިއްޖެ ނަމަ ހަމަ ގައިމުވެސް އެއީ ފަތުރުވެރިންނާއި އަދި ސިޓީ އަށް އަންނަ މެހްމާނުން ޝައުގުވެރިވާނެ އެއް ސައިޓްސީން އަކަށް ވެގެންދާނެއެވެ. އަދި އެފަދަ ތަނެއް ހެދިއްޖެނަމަ މުސްތަގުބަލުގައި އައްޑޫއަށް ލައްގާ މިފަދަ ކަނޑުގެ ދިރުންތައް ޝޯކޭސް ކުރެވޭ ތަނަކަށް ވެސް އެތަން ވެގެންދާނެއެވެ. މިއީ ކަނޑުގެ ދިރުންތަކާމެދު ލޯބިކުރާ މީހުންގެ އިތުރުން ސިޓީކައުންސިލުން އިސްނަގައިގެން ކުރެވިދާނެ މުހިއްމު މަސައްކަތަކަށް ވެގެންދާނެއެވެ.\nނޮވެމްބަރު 15, 2021\nކުރަމަތި އައިލެންޑް މޯލްޑިވްސްް ގައި ރިއްކާާތެރި ކޮއްބާއްވާފައިވާ ބޮޑު މަހެއް އެއީ


ކޯވިޑްގައި މަރުވާ ލަންކާ މުސްލިމުންގެ ހަށިތައް ރާއްޖޭގައި ވަޅުލައިދިނުމަކީ އެގައުމުގެ ސަރުކާރުން މުސްލިމުންނާމެދު އަމަލުކުރަމުންދާ ގޮތަށްކުރެވޭ ތާއީދެއް: ރައީސް މައުމޫނު\nމޫނިސާ ޢީސާ 15 ޑިސެމްބަރ 2020\nކޯވިޑްގައި މަރުވާ ލަންކާ މުސްލިމުންގެހަށިތައް ރާއްޖޭގައި ވަޅުލައިދިނުން ވެގެން ދާނީ އެޤައުމުގެ ސަރުކާރުން މުސްލިމުންނާމެދު ޢަމަލުކުރަމުންދާގޮތަށްކުރެވޭތާއީދަކަށް ކަމަށް ރައީސް މައުމޫނު ޢަބްދުލް ޤައްޔޫމް ވިދާޅުވެއްޖެއެވެ. ކޯވިޑް ގެ ސަބަބުން މަރުވާ ސްރީލަންކާމުސްލިމުންގެހަށިތައް ރާއްޖޭގައި ވަޅުލައިދިނުމަކީ ދީނީގޮތުން ކޮށްދޭންޖެހޭނެކަމެއްނޫންކަމަށް ވެސް ރައީސް މައުމޫނު މިއަދު ކުރެއްވި ޓްވީޓެއްގައި ވަނީ ވިދާޅުވެފައެވެ.\nކޯވިޑް-19 ގައި މަރުވާ ލަންކާގެ ރައްޔިތުން ވަޅުލުމަށް މާލެ ގެނައުމަށް ރައީސް މައުމޫނު ދެކޮޅުކަން ވަނީ ހާމަކުރައްވައިފިއެވެ. ރައީސް މައުމޫން ރޭ ކުރެއްވި ޓްވީޓެއްގައި ވިދާޅުވީ އެއްވެސް ދީނަކަށް ނުވަތަ ނަސްލަކަށް ނުބަލައި، ރާއްޖެއަށް ޒިޔާރަތްކުރާ ހުރިހާ މެހެމާނުންނަށް މަރުހަބާ ވިދާޅުވާ ކަމަށެވެ. އަދި އެ މެހެމާނުން ރާއްޖޭގައި އަމާންކަމާއި ހިތްހަމަޖެހުމާއެކު ތިބުމަށް އެދިވަޑައިގަންނަވާކަމަށެވެ. ނަމަވެސް ކޯވިޑް ބަލީގައި މަރުވާ ބިދޭސީން ރާއްޖެ ގެނެސް ޖަނާޒާބާއްވާ ވަޅުލުމަކީ ތާއީދު ކުރެއްވޭނެ ކަމެއް ނޫން ކަމަށެވެ. ރައީސް މައުމޫނު މިކަމާ ދެކޮޅަށް ވާހަކަ ދައްވާތީ ބައެއް ފަރާތްތަކުން ދަނީ އެމަނިކުފާނަށް ފާޑު ކިޔަމުންނެވެ.\nއިސްލާމިކް މިނިސްޓްރީން ކޮށްފައިވާ ޓްވީޓެއްގައި ވިދާޅުވީ މުސްލިމުންނަށް އެހީތެރިކަން ފޯރުކޮށް ދިނުމަކީ ދީނީ ވާޖިބެއްކަމަށެވެ.\nކޯވިޑްގައި މަރުވާ ލަންކާ މުސްލިމުން ރާއްޖޭގައި ޖަނާޒާ ބާއްވައި ވަޅުލުމަށް ސަރުކާރުން މަޝްވަރާތައް ފަށާފައިވާ އިރު، މިކަމާމެދު ރާއްޖެއާއި އަދި ލަންކާގައިވެސް ވަނީ ޚިޔާލުތަފާތުވުން އުފެދިފައެވެ. މިކަމުގައި ރާއްޖެއިން އެހީތެރިކަން ދޭންޖެހޭނެކަމަށް ބައެއް މީހުން ބުނަމުން ދާއިރު އަނެއް ބަޔަކު ބުނަނީ މިކަމަކީ އަނެއްކާވެސް ނުރައްކަލަކަށް ރާއްޖެ ހުށަހެޅުމުގެ ފުރުސަތު ބޮޑުވެގެންދާނެ ކަމެއްކަމަށެވެ.\nއަދި ލަންކާގެ މީޑިއާއިން ރިޕޯޓްކޮށްފައިވާ ގޮތުގައި މިކަމަށް އެދި ހުށަހެޅީވެސް ދިވެހި ސަރުކާރުންނެވެ. ނަމަވެސް ސަރުކާރުން ބުނެފައި ވަނީ އެކަމުގައި އެހީތެރިކަމަށް އެދުނީ ލަންކާ ސަރުކާރުންކަމަށެވެ.\nއަރުޝީފަށް ނެގީ 15/12/2020 12:04\nއެންމެފަހުން އަޕްޑޭޓްކުރީ 15/12/2020 12:04\nރައީސް ޔާމީނާއި ބައްދަލުވުމުން ސިޔާސީ މަސައްކަތްތައް ކުރިޔަށް ގެންދަން ހިތްވަރު ލިބިއްޖެ - އާދަމް ޝަރީފް\nއިބްރާހިމް ފަހީމް 1 ގަޑިއިރު ކުރިން\nފަނޑިޔާރު ޝަހީދުގެ ރައުޔު: ޔާމީން ޖަލަށްލުމަށް ކުރި ހުކުމް ބާތިލު ކުރަންޖެހޭ\nއަލީ އަފާފް ރަމީޒު 1 ގަޑިއިރު ކުރިން\nދަ ގްރާންޑޭއިން ވެލެންސިއާއާ ޕޮއިންޓުގެ ގޮތުން އެއްވަރުކޮށްފި


މުޖުތަމަޢު – Page 8 – DhiSalafiyyah\nރުޤްޔާކުރުމުގައި އާޔަތްތައް ޚާއްޞަކުރުމާބެހޭ މަސްއަލައަށް އަލުން ބަލާލުމެއް\nﷲގެ ފޮތް ކީރިތި ޤުރުއާނަކީ އެންމެހާ ބަލިތަކަށްވާ ޝިފާއެކެވެ. ބަލިތަކުން ފަސޭހަވުމަށް ރުޤްޔާގެ ގޮތުގައި ކޮންމެ ސޫރަތަކާއި އާޔަތެއް ކިޔެވިދާނެއެވެ. ޚާއްޞަކުރެވޭހުށީ ޝަރުޢުގައި ޘާބިތުވެގެންވާ ސޫރަތްތަކާއި އާޔަތްތަކެވެ.\n21/09/2012 ޢާންމު ލިޔުން, މުހިއްމު ލިޔުންތައް, މުޖުތަމަޢުއައްޝައިޚް މުޙައްމަދު ސިނާން\nތިމަން އިލާހުގެ ޙަޟްރަތަށް ދުޢާކޮށްފިނަމަ (އެއްވެސް ޝަރީކު ކުރުމެއް އަދި ދެވަނަ ފަރާތެއް މެދުވެރިނުކޮށް) ދުޢާކުރި މީހާގެ ދުޢާ ތިމަންއިލާހުއިޖާބަ ކުރައްވަމެވެ. ފަހެ، އެއުރެން ތިމަންއިލާހަށް އިޖާބަދީ އީމާން ވާހުށިކަމެވެ! (އެއީ) އެއުރެންނަށް ތެދުމަގު ލިބުމަށްޓަކައެވެ.\nޅެން: މިޅެމަކީ ޝެއިޚުލް އިސްލާމް އިމާމު އިބުނު ޤައްޔިމު އަލްޖައުޒިއްޔާ ރަޙިމަހުﷲ ލިޔުއްވާފައިވާ ވަރަށް މަޝްހޫރު ޅެމެކެވެ. އަދި ބަހުގެ ގޮތުންނާއި ޢިލްމީގޮތުންވެސް މާނަފުން ޅެމެއްމެއެވެ. “އޭ ޢީސާގެފާނަށް އަޅުކަންކުރާ މީސްތަކުންނޭވެ. އަހަރެމެންގެ ސުވާލުތަކެއް އެބަވެއެވެ. ކަލޭމެންގެ ބުއްދިތަކުން ނިކަން މިސުވާލުތަކަށް އަހަރެމެންނަށް ޖަވާބެއް ބޭނުން އެބަވެއެވެ. އިލާހު ބަޔަކު ކުރިކަމަކަން މަރުވީ ކަމުގައި ވާނަމަ ކަލޭމެން ތިޔަމަރާލި އިލާހަކީ އަޅެ ފަހެ ކޮންފަދަ އިލާހެއްބާއެވެ؟ އެބައިމީހުން އިލާހަށް އެކުޅަ ކަންތަކަށް އިލާހު އަނެއްކާ ރުއްސެވިބާވައެވެ؟…\n15/07/2012 ޢާންމު ލިޔުން, މުޖުތަމަޢުއައްޝައިޚު ޢަބްދުއްރަޙީމް ބިން މުޙައްމަދު\nސިޙުރުގެ މިޢިލްމަކީ ސިޙުރުވެރިންގެ ފަރާތުން އެކަކު އަނެކަކަށް ވާރުތަވަމުން އަންނަ ޢިލްމެކެވެ. ސިޙުރުވެރިން ވަނީ އެޢިލްމުގައި ފޮތްތައް ލިޔެ، މީހުންނަށް އުނގަންނައިދީ ހަދާފައެވެ. މަތީގައި ބަޔާންކުރެވުނު ފަދައިން ސިޙުރަކީ ޝައިޠާނާއާއި ސިޙުރުވެރިޔާ އާދެމެދު ހިނގާގުޅުމެކެވެ.\nދުނިޔޭގައި އަޅުގަނޑުމެންގެ ދުވަސްތައް ގުނަމުންދާއިރު، އަޅުގަނޑުމެންގެ ތެރެއިން ކޮންމެ މީހަކީވެސް މުހިއްމު ލަނޑުދަނޑިތަކެއް ޙާޞިލުކުރަން ބޭނުންވާމީހެކެވެ.\nﷲގެ ޙުކުމްފުޅުތަކަށް ބަދަލުނުގެންނާށެވެ!\nއަޅުގަނޑުމެންގެ މުޖުތަމަޢުގައި ފެތުރިފައިވާ ބިރުވެރިކަމުން ދުރުވުމަށްޓަކައި އަޅުގަނޑުމެންނަށް އޮތީ އަޅުގަނޑުމެންގެ ވެރި އިލާހުގެ ފޮތާއި، އެއިލާހުގެ ރަސޫލާގެ ސުންނަތެވެ.\n21/05/2012 މުޖުތަމަޢުއައްޝައިޚް މުޙައްމަދު ސިނާން\nالحمد لله والصلاة والسلام على رسول الله وعلى آله وصحبه أجمعين ރާއްޖޭގައި ޑިމޮކްރަސީއަށް ގޮވާލެވޭ ގޮވާލުންތައް ފެށިތާ މާދުވަސްތަކެއްނުވަނީސް ލޭ އޮހޮރުވުންތައް ފެށިއްޖެއެވެ. އަދި ދެކޮޅުވެރިކަމާއި ރުޅިވެރިކަން މުޖުތަމަޢުގައި އިތުރުވެ މީސްތަކުންގެ ހިތްތައް ބައިބައިވެއްޖެއެވެ. ނަތީޖާއެއްގެ ގޮތުން ގިނަ ބަޔަކު ޣާފިލުކަމުގެ ނިދިން ހޭލާ ޑިމޮކްރަސީގެ ވަބާއިން ސަލާމަތްވެވޭނެ މަގުތަކާއިމެދު ވިސްނާ ފިކުރުކުރަންފަށައިފިއެވެ. އަދި އިސްލާމީ ޝަރީޢަތަކީ މިކަމަށް އޮތް ހަމައެކަނި ޙައްލުކަމަށް މިއަދު ގިނަބަޔަކު ޤަބޫލުކުރަންފަށައިފިއެވެ. މިފަދަ ހެޔޮ ވިސްނުމާ ދިމާލަށް…


SunOnline: Dhuniyeyge emme mussandhi athlete akah messi, Ronaldo ah3vana\nދުނިޔޭގެ އެންމެ މުއްސަނދި އެތުލީޓަކަށް މެސީ، ރޮނާލްޑޯއަށް ތިން ވަނަ\nއަހްމަދު އިޒްމީމް 13 May 2022, 13:50\nފޯބްސްއިން އާންމު ކުރި އަހަރުގެ އެންމެ މުއްސަނދި އެތުލީޓުންގެ ލިސްޓުގެ އެއްވަނައަށް ޕީއެސްޖީއަށް ކުޅެމުން އަންނަ އާޖެންޓީނާގެ ކެޕްޓަން ލިއޮނަލް މެސީ ހޮވިއްޖެއެވެ.\nފާއިތުވި އަހަރު ދުވަސް ތެރޭ، ޓެކުހަށް ކެނޑުމުގެ ކުރިން އެންމެ ބޮޑު އާމްދަނީ އެއް ލިބިފައިވަނީ މެސީ އަށެވެ. ޓެކުހަށް ނުކަނޑާ، 130 މިލިއަން ޑޮލަރު މެސީއަށް ވަނީ ލިބިފައެވެ. އެންމެ މުއްސަނދި އެތުލީޓުގެ މަޤާމު މެސީ ހޯދި މިއީ ދެވަނަ ފަހަރެވެ.\nތިރީގައި މި ހިމަނާލަނީ މެސީއާއެކު، މި ލިސްޓުގައި ހިމެނުނު ގަދަ ފަސް އެތުލީޓުންނެވެ.\n1. ލިއޮނަލް މެސީ\nސޯޝިއޯސް އާއެކު، އަހަރަކު 20 މިލިއަން ޑޮލަރުގެ ޕާޓްނާޝިޕެއް ހަދާފައިވާ މެސީއަކީ ޕެޕްސީ، އެޑިޑަސް އަދި ބުޑްވެއިޒާގެ ބްރޭންޑް އެމްބެސެޑަރެވެ.\nއޭނާގެ އާމްދަނީގެ ބޮޑު ބަޔަކީ ބްރޭންޑް އެންޑޯސްމަންޓް ފީތަކުންނާއި އާޖެންޓީނާގެ ފުޓުބޯޅަ އެސޯސިއޭޝަނުން ދޭ މުސާރައިގެ އިތުރުން ޕީއެސްޖީން ލިބޭ އާމްދަނީއެވެ.\nދުނިޔޭގެ އެކި ކަންކޮޅުތަކުގައި މެސީގެ 40އަށް ވުރެ ގިނަ ބްރޭންޑް އެންޑޯސްމަންޓް އޮންނަ އިރު، ކޮންމެ އެންޑޯސްމަންޓަކަށް ފަސް މިލިއަނަށް ޑޮލަރު އޭނާ އަށް ލިބެއެވެ. މެސީ އަކީ ޔުނިސެފާއި ރެޑް ކްރޮސް ފަދަ، ހިލޭ ސާބަހަށް މަސައްކަތްކުރާ ޖަމިއްޔާތަކަށް އެހީތެރިވާ ނަމޫނާ ޝަހުސިއްޔަތެކެވެ.\n2. ލެބްރޯން ޖޭމްސް\nމިދިޔަ އެއް އަހަރު ދުވަސް ތެރޭ 121.2 މިލިއަން ޑޮލަރު ހޯދައިގެން ޖޭމްސް ވަނީ ދެވަނައަށް އެންމެ މުއްސަނދި އެތުލީޓަށް ވެފައެވެ.\nޖޭމްސް އަކީ އެމެރިކާގެ ކުޅަދާނަ ބާސްކެޓު ކުޅުންތެރިއެކެވެ. އަދި އޭނާ އަކީ 500 މިލިއަން ޑޮލަރުގެ އަގުހުރި ވިޔަފާރިއެއް ކުރާ ވިޔަފާރިވެރިއެކެވެ.\nޖޭމްސް އަކީ ހަމައެކަނި މުސާރައިގެ ގޮތުން އެންބީއޭގައި ހަ ވަނަ އަށް އެންމެ ބޮޑު މުސާރައެއް ލިބޭ ކުޅުންތެރިޔާއެވެ. އޭނާއަށް އަސާސީ މުސާރައިގެ ގޮތުގައި 41.1 މިލިއަން ޑޮލަރު ލިބެއެވެ.\nއެންޑޯސްމަންޓްގެ ގޮތުގައި އަހަރަކު 50 މިލިއަން ޑޮލަރަށް ވުރެ ބޮޑު އާމްދަނީއެއް ޖޭމްސްއަށް ލިބޭއިރު ނައިކީއާއެކު އޭނާ ވަނީ އެއް ބިލިއަން ޑޮލަރުގެ އުމުރުދުވަހުގެ ކޮންޓްރެކްޓެއް ވެސް ހަދާފައެވެ. މީގެ އިތުރުން އޭނާއަކީ ލިވަޕޫލް އެފްސީގެ ހިއްސާދާރެކެވެ.\nރޮނާލްޑޯއަށް އާމްދަނީގެ ބޮޑު ބައެއް ލިބެނީ އޭނާގެ ސޯޝަލް މީޑިއާ މަޤުބޫލުކަމުންނެވެ. އިންސްޓަގްރާމް، ފޭސްބުކް އަދި ޓްވިޓާ ގައި 690 މިލިއަން އަށްވުރެ ގިނަ ފޮލޯވަރުން އޭނާގެ އެބަހުއްޓެވެ. ނައިކީ، ހާބަލްލައިފް އަދި ކްލިއާ ޝޭމްޕޫ ފަދަ ސްޕޮންސަރުންގެ އަތުން ބޮޑު އާމްދަނީއެއް ރޮނާލްޑޯއަށް ލިބެއެވެ.\nރޮނާލްޑޯ ނައިކީއާއެކު ހަދާފައިވާ އުމުރު ދުވަހުގެ ކޮންޓްރެކްޓުން އެއް ބިލިއަން ޑޮލަރު ލިބޭނެއެވެ.\nސްޕޮންސާޝިޕާއި، ކޮމާޝަލް ކޮންޓްރެކްޓްތަކުގެ އިތުރުން ފައިސާ ލިބޭނެގޮތަށް އަމިއްލަ ވިޔަފާރިތައް ފަށައި، އޭނާ އަންނަނީ އެ ވިޔަފާރިތައް ހިންގަމުންނެވެ.\nރޮނާލްޑޯ ދަނީ ގެސްޓު ހޮޓަލުގެ ވިޔަފާރި ވެސް ކުރަމުންނެވެ. އެގޮތުން ރޮނާލްޑޯގެ ޕެސްޓާނާ ސީއާރް ސެވެން ގްރޫޕުން ދުނިޔޭގެ އެކި ކަންކޮޅުތަކުގައި ވަނީ ހޮޓާތައް ހުޅުވާފައެވެ.\n4. ނޭމާ ޖޫނިއާ\nނުވަދިހަ ފަސް މިލިއަން ޑޮލަރުގެ އާމްދަނީއަކާއެކު ނޭމާ ހިމެނެނީ ލިސްޓުގެ ހަތަރުވަނައިގައެވެ.\nއުމުރުން 30 އަހަރުގެ ނޭމާގެ އަތުގައި 220 މިލިއަން ޑޮލަރު މިހާރު ވެސް ހުރިކަމަށް ކަމާބެހޭ ގިނަ މާހިރުން ބުނެއެވެ. 2020 ވަނަ އަހަރު ނައިކީން ނޭމާއާއެކު ހަދާފައިވާ ކޮންޓްރެކްޓު އުވާލުމާއެކު، އޭނާ ވަނީ ޕޫމާއާއެކު އާ ކޮންޓްރެކްޓެއް ހަދައިފައެވެ.\nނޭމާ އަކީ ޤަތަރު އެއާވޭސް، ޤަތަރު ނެޝަނަލް ބޭންކް، ރެޑްބުލް، ރީޕްލޭ ޖީންސް، އެޕިކް ގޭމްސް ފަދަ ބޮޑެތި ބްރޭންޑްތަކާ ގުޅިފައިވާ ކުޅުންތެރިއެކެވެ.\nއޭނާ އަކީ ޓައިމް މަޖައްލާގެ ކަވަރުގައި ހިމެނުނު ބްރެޒިލްގެ ހަމައެކަނި ކުޅުންތެރިޔާއެވެ. ޕީއެސްޖީއާއެކު އޭނާ މިހާރު ހަދާފައިވާ ކޮންޓްރެކްޓް އަންނަ އަހަރު ހަމަވާއިރު، އޭނާ އެ ކުލަބު ދޫކޮށްލުން ގާތެވެ.\n5. ސްޓެފެން ކަރީ\nއެންބީއޭގެ އެއްވެސް ކުޅުންތެރިޔަކަށް މި ސީޒަނުގައި ސްޓެފަން އަށް ވުރެ ބޮޑު މުސާރައެއް ލިބިފައެއް ނުވެއެވެ. އަދި، ގޯލްޑަން ސްޓޭޓް ވޯރިއާސް ގާޑުން 215 މިލިއަން ޑޮލަރުގެ އާ ކޮންޓްރެކްޓެއްގައި މިދިޔަ އޮގަސްޓު މަހު އޭނާ ވަނީ ސޮއި ކޮށްފައެވެ.\nއުމުރުން 31 އަހަރުގެ ސްޓެފަން އަށް ސްޕޮންސާޝިޕް ޑީލްތަކުން 42 މިލިއަން ޑޮލަރުގެ އާމްދަނީއެއް ލިބިފައިވާކަމަށާއި، އަދި އަހަރަކު 37.8 މިލިއަން ޑޮލަރުގެ އާމްދަނީއެއް ލިބޭކަމަށް ފޯބްސް އިން ރިޕޯޓްކުރެއެވެ.\nމީޑިއާގެ އުފެއްދުތަކާއި ޓެކްނޮލޮޖީގެ ކަންކަމަށް އަމާޒުކޮށްގެން "ކޮންވިޑަކްޝަން މީޑިއާ" ގެ ނަމުގައި ކުންފުންޏެއް އޭނާ ވަނީ އުފައްދާފައެވެ.


STO Ge Harudhanaa Fiyavalhu Thakaa Eku, Thaketheege Evves Dhahchakaai Nulai Roadha Mas Nimumakah - Vaguthu\nރިޕޯޓު , ވިޔަފާރި\nއެސްޓީއޯގެ ހަރުދަނާ ފިޔަވަޅު ތަކާއިއެކު، ތަކެތީގެ އެއްވެސް ދައްޗަކާއި ނުލައި ރޯދަމަސް ނިމުމަކަށް\nއެސްޓީއޯ ސުޕަރ މާޓް - ވަގުތު އިމޭޖެސް: އަޝްހާދު އަބްދުﷲ\nކޮންމެ އަހަރެއްގެވެސް ރަމަޟާން މަހާއި ދިމާކޮށް ކާބޯތަކެތީގެ މައްސަލަޔަކީ ނުހަނު ބޮޑު ވެފައިވާ މައްސަލައެކެވެ. ފާއިތުވެދިޔަ އަހަރުތަކުގައި ނޫސްތަކުގެ ފަލަ ސުރުހީތަކާއި، ރައްޔިތުންގެ ކަންބޮޑުވުންތަކާއި އެންމެ ބޮޑަށް ގުޅިފައިވަނީ ރަމަޟާން މަހު ކޮންމެހެން ބޭނުންވާ ކާބޯތަކެތި ލިބުމުގައި ހުންނަ ދަތިތަކުގެ ވާހަކައެވެ. ވަކިން ޚާއްސަކޮށް ރާއްޖެއިން ބޭރުން އެތެރެކުރާ ކާބޯތަކެއްޗަކީ ރަމަޟާން މަހާއި ދިމާކޮށް މީގެކުރިން ރައްޔިތުންގެ ކަންބޮޑުވުން އެންމެބޮޑަށް އޮތް ކަންތައްތަކެވެ.\nފިޔާ، އަލުވި، ބިސް ފަދަ ބާވަތްތަކަކީ ކޮންމެ ގެއެއްގައި ވެސް ރޯދަމަހުގެ ކޮންމެ ދުވަހެއްގައިހެން ބޭނުންކުރަމުންދާ އެންމެ އާންމު ބާވަތްތަކެވެ. މީގެ ކުރީގެ އަހަރުތަކުގައި ރަމަޟާން މަހާ ދިމާކޮށް ގެންނަ ފިޔާ، އަލުވި، ބިސް ފަދަ ބާވްތަތަކުގައި މައްސަލަ ހުރެ ރައްޔިތުންނަށް އޭގެ ދަތިތައް ކުރިމަތިވެފައި އެބަހުއްޓެވެ. ބައެއް ފަހަރު މި ތަކެތި ކުނިވުމާއި، ބޯޓްތައް އައުން ލަސްވުންފަދަ ސަބަބުތައް ދިމާވެފައި އެބަހުއްޓެވެ. ނަމަވެސް ނިމިގެން މިދާ ރޯދަ މަހުގައި އެފަދަ އެއްވެސް ޝަކުވާ އެއް އަޑުނީވި ހުރިހާ ރައްޔިތުންނަށް ބޭނުންވަރަކަށް މިތަކެތި ފޯރުކޮށް ދެމުންދިޔަކަމީ އެއްވެސް ބައެއްގެ ސަމާލުކަމަށް އައި ކަމަކަށް ނުވިއެވެ.\nރައްޔިތުންނަށް ބޭނުންވާ މިފަދަ މުހިންމު ބާވަތްތައް ރާއްޖެ އެތެރެ ކުރުމުގައި އެންމެ މުހިންމު ދައުރެއް އަދާކުރަމުންދަނީ ސްޓޭޓް ޓްރޭޑިންގ އޯގަނައިޒޭޝަން (އެސްޓީއޯ)ގެ ފަރާތުންނެވެ.\nއެސްޓީއޯގެ ހިންގުންތެރި އެމްޑީއާއި މުޅި ޓީމުގެ އެންމެ ބޮޑު އަމާޒަކަށް ވެފައި އޮތީ މި ރޯދަމަހު ރައްޔިތުންނަށް ބޭނުންވާ ހުރިހާ ބާވަތެއްގެ ކާބޯތަކެތި އަގުހެޔޮ އަދި އެއްވެސް ދައްޗަކާނުލައި ލިބޭނެ އިންތިޒާމެއް ހަމަޖެއްސުމަށެވެ. ދުރާލައި ގެނެވުނު ހަރުދަނާ ބަދަލުތަކާއި، އެޅުއްވި މުހިންމު ފިޔަވަޅުތަކާއިއެކު މިއަދު އެސްޓީއޯއިން ކުރިން ރައްޔިިތުން ކުރި ޝަކުވާތައް ވަނީ ހުއްޓުވާފައެވެ.\nއެސްޓީއޯއިން މި ރަމަޟާން މަހު ރައްޔިތުންނަށް ބޭނުންވާ ކާބޯތަކެތީގެ މުހިންމު ބާވަތްތައް އެތެރެކޮށް ރައްޔިތުންނާއި ހަމަޔަށް ފޯރުކޮށް ދީފައިވާއިރު މި އަހަރު ވެގެންދާނީ ރޯދަމަސް ނިމުމާއި ހަމަޔަށްވެސް ކާބޯތަކެތީގެ އަގު އެއް މިންގަޑެއްގައި ހިފެހެއްޓުނު ރޯދަމަހެއްގެ ގޮތުގައެވެ.\nހަމަ އެހެންމެ ލުއިފަސޭހަ ކަމާއިއެކު އެސްޓީއޯ ސުޕަމާޓުން ގިނަ އަދަދެއްގެ ކާބޯތަކެތި އެއްވެސް ދައްޗަކާއި ނުލައި ލިބޭނެ އިންތިޒާމު ހަމަޖެއްސި ކަމީވެސް މި ރޯދަމަހު ރައްޔިތުންނަށް ލިބިގެން ގޮސްފައިވާ ނުހަނު ބޮޑު ހިތްހަމަ ޖެހުމެކެވެ.\nމީގެ ކުރީ އަހަރުތަކުގެ ރަމަޟާންމަހުގައި ރައްޔިތުންގެ ޝަކުވާތަކާއި ކަންބޮޑުވުމުގެ އަޑު އިންތިހާއަށް އޮތް ކަންކަން ހައްލުވެ، އެކަންކަން ހަމަޖެހިގެން ދިއުމުން އެކަމުގެ ވާހަކަ ދައްކާނެ ބަޔަކު މިއަދު ނެތެވެ. އެސްޓީއޯ އިން މިވަނީ އެފަދަ ޝަކުވާތައް ހުއްޓުވައި އެފަދަ ވާހަކަތައް ދައްކާ ފަރާތްތަކުގެ އަގަ މަތީގައި މަލަން އަޅާފައެވެ. އެސްޓީއޯއިން ދަނީގިނަ ގޮންޖެހުންތަކާއިއެކުވެސް އެއްދުވަހުން އަނެއް ދުވަހަށް ރައްޔިތުންގެ އިތުބާރު ހޯދަމުންނެވެ. ހަމަ ޔަގީނުންވެސް މި ރޯދަމަހުގައި އެސްޓީއޯއިން ރައްޔިތުންގެ އިތުބާރާއި ޔަގީންކަން ހޯދާފައިވާކަމީ އެއްވެސް ޝައްކެތް އޮތް ކަމެއް ނޫނެވެ.\nޖޫން 13, 2018 - 19:52\nޖޫން 13, 2018 - 20:48\nޖޫން 13, 2018 - 22:11\nދިވެހިން ކުޅަދާނަ ވާނެ ޝަކުވާ ކުރަން. ޝުކުރު ކުރުން އެއީ ނެތް އާދައެއް.\nޖޫން 13, 2018 - 23:30\nޥަރަށް ބޮޑު ތެދެއް. ޝުކުރިއްޔާ އެސްޓިޢޯ\nޖޫން 14, 2018 - 12:38\nޕްރޮކިއުމަންޓްވެސް އޮތީ މިހާރު ވަރަށް ހަރުދަނާ ފައްތަރަކަށް ގެނެވިފަ. ޝަހީރުގެ ސްޓްރެޓެޖިކް ޑިރެކްޝަން ވަރަށް ފުރިހަމަ.\nއެކަމު މިފަހަރު ބޯނަސް އަށް އެ ހެދި ގޮތެއް ސްޓާފުންނަކަށް ނާންގާ.\nޖޫން 14, 2018 - 23:37\nބޯނަސްގެ ވާނުވާ ނޭނގޭ. ރޯދައައް ގެނައެ ބިސްކޭސްއިން 8000 ކޭސް އުކާލި. ވަރައް ހަރުދަނާ ދޯ؟\n39 މިނެޓް ކުރިން 1\nއެސްޓީއޯގެ ކާޑު ގުދަން ތަކަށްވެސް ފެން ވަދެއްޖެ


Miyaru hifun huddha kurumaa medhu memberun ge hiyaalu dhekafi\nރައްޔިތުންގެ މަޖިލީހުގެ ޖަލްސާއެއްގައި މެންބަރުން މަސައްކަތް ކުރައްވަނީ: މިޔަރު ހިފުން ހުއްދަ ކުރުމުގެ ގަރާރަށް މެންބަރުންގެ ހިޔާލު ވަރަށް ބޮޑަށް ތަފާތު -- ފޮޓޯ: މަޖިލީސް\nރާއްޖޭގައި މިޔަރުގެ މަސްވެރިކަން ކުރުން އަލުން ހުއްދަ ކުރުމަށް ގޮވާލައި ކާށިދޫ ދާއިރާގެ މެންބަރު އަބްދުﷲ ޖާބިރު ހުށަހެޅުއްވި ގަރާރަށް ބަހުސް ކުރެއްވި ބައެއް މެންބަރުން ގަރާރަށް ތާއީދު ކުރައްވާ ވާހަކަ ދެއްކެވިއިރު، ބައެއް މެންބަރުން ގަރާރު ބޭރު ކޮށްލަން ތާއީދު ކުރައްވައި ވާހަކަ ދައްކަވައިފި އެވެ.\nއެ ގަރާރުގެ އިބްތިދާއީ ބަހުސްގެ މަރުހަލާގައި ވާހަކަ ދައްކަވަމުން ހޯރަފުށި ދާއިރާގެ މެންބަރު އަހްމަދު ސަލީމް (ސައްލެ) ވިދާޅުވީ މިޔަރުގެ މަސްވެރިކަން މަނާ ކުރުމުގެ ސަބަބުން ބައިނަލްއަގްވާމީ މުޖުތަމައުގައި ރާއްޖެއަށް ބޮޑު ޝަރަފެއް ލިބިފައިވާ ކަމަށެވެ. އެހެންކަމުން އަލުން އެ ހުއްދަ ކުރުމަކީ ރާއްޖެއަށް ގެއްލުމެއް ލިބިދާނެ ކަމެއް ކަމަށެވެ.\n"މިއީ އަޅުގަނޑު ގަބޫލު ކުރާ ގޮތުގައި މުޅި ރާއްޖެއަށް ގެއްލުން ލިބިދާނެ ވާހަކަތަކެއް މި ދައްކަނީ. މި ފަދަ ގަރާރެއް ވައްދައި މި ފަދަ ގަރާރަކާ ގުޅޭ ގޮތުން މަޖިލީހުގެ މެންބަރުން ވާހަކަ ދައްކަން ވެސް ތާއީދެއް ނުކުރަން. އެއީ އަޅުގަނޑުމެން ގޮވާލާ ގޮވާލުމެއްގެ ސަބަބުން ވެސް އަޅުގަނޑުމެންނަށް މީގެ ގެއްލުން ލިބިދާނެތީވެ،" ސައްލެ ވިދާޅުވި އެވެ.\nސައްލެ ވިދާޅުވީ، ރާއްޖެއަކީ މިޔަރުގެ އާބާދީ އެންމެ ދުޅަހެޔޮ އެއް ގައުމު ކަމަށާއި މިޔަރުގެ ބާވަތްތައް މުއްސަނދި ގައުމެއް ކަމަށެވެ. އެހެން ގައުމެއްގައި މި ވަރަށް މިޔަރު ނެތުމުން ވެސް މިޔަރުގެ ބާވަތްތައް ހިމާޔަތްކޮށް ބެލެހެއްޓުމަކީ ދިވެހިންގެ ޒިންމާއެއް ކަމަށް އޭނާ ވިދާޅުވި އެވެ.\nމީގެ އިތުރުން މީގެ ކުރިން މިޔަރުގެ މަސްވެރިކަން ކުރަމުން ދަނިކޮށް 1995 ގައި މާލެ އަތޮޅާއި އަރި އަތޮޅާއި ޅ. އަތޮޅުގައި މިޔަރު ހިފުން މަނާ ކުރީ އޭރުގައި ފަތުރުވެރިކަމުގެ ދާއިރާގައި މަަސައްކަތް ކުރާ ފަރާތްތައް ގޮވާލި ގޮވާލުމަކަށް ކަމަށް ސައްލެ ވިދާޅުވި އެވެ. ފަހުން 2010 ގައި މުޅި ރައްޖޭގައި މަނާކުރީ އެއިން ފެނުނު ފައިދާ ފެނިގެން ކަމަށެވެ.\n"1991 ގެ ހިސާބުތައް ދައްކަ ގޮތުން މިޔަރުގެ މަސްވެރިކަން ކޮށްގެން ދިވެހި އިގްތިސާދަށް ލިބިފައި ވަނީ 12.1 މިލިއަން ރުފިޔާ. އެކަމަކު މިޔަރު ދުށުމަށް ޑައިވް ކުރަންދާ ފަތުރުވެރިންގެ އަތުން 30 މިލިއަން ރުފިޔާއަށްވުރެ ގިނައިން ލިބިފައިވޭ،" ސައްލެ ފާހަގަ ކުރެއްވި އެވެ.\nސައްލެ ވިދާޅުވީ މިޔަރު ހިފުން އަލުން ހުއްދަ ކޮށްފިނަމަ ރާއްޖެއަށް އަންނަ ފަތުރުވެރިން މަދުވާނެ ކަމަށެވެ. އެ ނުކުތާއަށް ބާރު ދިނުމުގެ ގޮތުން މިޔަރު ހިފުން ހުއްދަ ތަންތަނަށް ފަތުރުވެރިން އަންނަ މިންވަރު މަދު ވާނެ ކަމަށް ބުނާ އެތައް ދިރާސާއަކަށް އަލި އަޅުވައިލެއްވި އެވެ.\n"ރާއްޖޭގައި އޮތް އެންމެ ބޮޑު އެއް ސިނާއަތަކީ ފަތުރުވެރިކަމާއި މި ޑައިވިން އިންޑަސްޓްރީ. މިޔަރު ހިފުން ހުއްދަކޮށްފިނަމަ ޑައިވިން އިންޑަސްޓްރީ މުޅިން ނެތިގެން ގޮސްދާނެ. އެއީ އެތައް މިލިއަން ރުފިޔާގެ އިންވެސްޓްމަންޓް އާއި އެތައް ވަޒީފާއެއް،" ސައްލެ ވިދާޅުވި އެވެ.\nހޯރަފުށި ދާއިރާގެ މެންބަރު އަހްމަދު ސަލީމް (ސައްލެ) -- ފޮޓޯ: މަޖިލީސް\nސައްލެގެ ވާހަކައަށް ތާއީދު ކުރައްވައި އުނގޫފާރު ދާއިރާގެ މެންބަރު މުހައްމަދު ވަހީދު (ވައްޑެ) ވިދާޅުވީ ރާއްޖޭގައި އެއް ވަގުތެއްގައި ވެސް އެތައް ގިނަ ބަޔަކު ފީނަމުން ދާނެ ކަމަށެވެ. އެއިން މިޔަރުގެ ހަމަލާއެއް ލިބިގެން އުޅޭ ކަމަށް ސޯޝަލް މީޑިއާއިން ފެންނަނީ ވަރަށް މަދުން ކަމަށް އޭނާ ވިދާޅުވި އެވެ.\n"މިހާރު ވާ ގޮތަކީ ސޯޝަލް މީޑިއާ މާ ބޮޑަށް އާންމުވެގެން ގޮސްފައިވާތީ އެެއިން އެންމެ މީހަކު ކުރާ ކަމެއްގެ ފޮޓޯއެއް ވެސް އެބަ ފެނޭ އެންމެނަށް. އެއިން ފޮޓޯއެއް ފެންނަ ފަހަރަކު ވެސް ގިނަ ފަހަރަށް ބަލައެއް ނުލެވޭނެ ބާނައިގެން އުޅޭ މިޔަރެއް ކަމެއް ވެސް މި އުޅޭނީ ދަތް އަޅައިގެން." ވައްޑެ ވިދާޅުވި އެވެ.\nއެކަމަކު ހދ. އަތޮޅުގެ ދާއިރާތައް ތަމްސީލު ކުރައްވާ ބައެއް މެންބަރުން ވަނީ އެ ގަރާރަށް ތާއީދު ކުރައްވައި ވާހަކަ ދައްކަވައިފަ އެވެ. މީގެ ކުރިން މިޔަރު ހިފުން ހުއްދައިރު އޭގެ މަސްވެރިކަން އާންމުކޮށް ކޮށް އުޅުނީ ހދ. އަތޮޅުގެ މަސްވެރިންނެވެ.\nކުޅުދުއްފުށި އުތުރު ދާއިރާގެ މެންބަރު ޔާސިރު އަބްދުލް ލަތީފް -- ފޮޓޯ: މަޖިލިސް\nކުޅުދުއްފުށި އުތުރު ދާއިރާގެ މެންބަރު ޔާސިރު އަބްދުލް ލަތީފް ވިދާޅުވީ، ބައިނަލްއަގްވާމީ މުއާހަދާތަކުގައި ސަރުކާރުން ސޮއި ކުރަނީ ވެސް އަދި މަޖިލީހުން ފާސްކުރާ ގާނޫނުތައް ވެސް ފާސްކުރަނީ ވެސް ރައްޔިތުންގެ ފައިދާއަށްޓަކައި ކަމަށެވެ. އަދި އެއިރެއްގެ ހާލަތަށް ރިއާޔަތްކޮށް ގާނޫނުތަކަށް ބަދަލު ގެނެވެން ޖެހޭނެ ކަމަށް އޭނާ ވިދާޅުވި އެވެ.\n"މިއަދުގެ ހާލަތަށް ބަލާއިރު މި ގަރާރުގައި ފާހަގަ ކުރާ ކަންކަން އެބަ ފެނިގެން ދޭ. މިޔަރުގެ ސަބަބުން ލިބޭ ގެއްލުމުގެ ވާހަކަ އަކީ މީޑިއާގައި ވެސް ވަރަށް ފުޅާކޮށް ދެކެވޭ ވާހަކައެއް. އިންސާނުންނަށް ނުރައްކާވާ މިޔަރުތައް ފާހަގަ ކުރުމަށް ދިރާސާއެއް ކުރުމަށް ގަރާރުގައިވޭ. މިފަދަ ދިރާސާއެއް ހެދިގެން މެނުވީ ކުރިއަށް ދެވޭކަށް ނެތް." ޔާސިރު ވިދާޅުވި އެވެ.\nޔާސިރު ވިދާޅުވީ އޭނާ ނިސްބަތްވާ ކުޅުދުއްފުއްޓަކީ މިޔަރުގެ މަސްވެރިކަން ކޮށްގެން އެތައް ނަފާއެއް މީގެ ކުރިން ހޯދަމުން ދިޔަ ބައެއް ކަމަށެވެ. މިޔަރު ހިފުން މަނާ ކުރި ހިސާބުން ކުޅުދުއްފުށީގެ ކުޑަ އިގްތިސާދުގެ ތެރެއަށް ވަންނަމުން ދިޔަ އެތައް މިލިއަން ރުފިޔާ މިހާރު ނުލިބޭ ކަމަށް އޭނާ ވިދާޅުވި އެވެ.\n"ރާއްޖޭގެ ރަށްރަށް އުފެދިފައި އޮންނަ ގޮތުން އެކި ރަށްރަށުގައި ކުރަނީ އެކި ބާވަތުގެ މަސައްކަތް. އެ ގޮތަށް އާދަވެފައި ތިބި ރައްޔިތުންތަކެއް ރަށްރަށުގައި މި އުޅެނީ. މި ޓޫރިޒަމުން ހަމަ ގައިމު ވެސް އަޅުގަނޑުމެން ހދ. އަތޮޅަށް ލިބުނު ފައިދާ ކުޑަ،" ޓޫރިސްޓު ރިސޯޓުތައް ވެސް އެންމެ މަދު ހދ. އަތޮޅުގެ ވާހަކަ ދައްކަވަމުން ޔާސިރު ވިދާޅުވި އެވެ.\nކެނދިކުޅުދޫ ދާއިރާގެ މެންބަރު އަހްމަދު އީސަ -- ފޮޓޯ: މަޖިލީސް\nކެނދިކުޅުދޫ ދާއިރާގެ މެންބަރު އަހްމަދު އީސަ ވިދާޅުވީ އުސޫލެއްގެ ގޮތުން އެއީ މަޖިލީހުގެ ތަޅުމަށް ބަލައިގަނެ ކޮމިޓީ މަރުހަލާގައި ދިރާސާ ކުރަން ޖެހޭ ގަރާރެއް ކަމަށެވެ. އެއީ މަސްވެރިންގެ މެދުގައި މިޔަރުގެ ކަންބޮޑުވުންތައް އޮތުމުން ކަމަށް އޭނާ ވިދާޅުވި އެވެ.\nއެކަމަކު މިޔަރު ހިފުން ހުއްދަ ކުރުމަށް ތާއީދު ކުރައްވައި ސިދާ އޭނާ އެއްޗެއް ވިދާޅެއް ނުވެ އެވެ. އީސަ ވިދާޅުވީ މިޔަރުގެ ކަންބޮޑުވުންތަކެއް އޮތްއިރު މިޔަރު ހިފުން ހުއްދަ ކޮށްގެން ލިބޭނެ ގެއްލުންތައް ވެސް އަދި ފައިދާއެއްވެސް ފާހަގަ ވާނީ ސަރުކާރުގެ ސަމާލު ކަމަށް މި ކަންކަން ގެންނަން މަޖިލީހުން ވެސް މަސައްކަތްތަކެއް ކޮށްގެން ކަމަށެވެ.\nއީސަ ވިދާޅުވި ގޮތުގައި މިޔަރު ހިފުން ހުއްދަ ކޮށްގެން މަސްވެރިންނަށް ވެސް ގެއްލުން ލިބިދާނެ އެވެ. އިޝާރާތް ކުރެއްވީ ރާއްޖޭން އެންމެ ބޮޑަށް މަހުގެ ބާވަތްތައް އެކްސްޕޯޓް ކުރާ ޔޫރަޕިއަން ޔުނިއަން (އީޔޫ) އިން ގެންގުޅޭ އުސޫލުތަކަށެވެ. މިޔަރު ހިފުން ހުއްދަކޮށްފިނަމަ އީޔޫއިން ރާއްޖޭގެ މަސް އެތެރެކުރަން ހުއްޓާލާފިއްޔާ އޭގެ ގެއްލުން އެބަ އޮތް ކަމަށެވެ.\n"އަޅުގަނޑުމެން މި ގަރާރު ބަލައިގަނެގެން ލިބޭނެ ގެއްލުމެއް ނެތް، ގެއްލުން އޮތީ ގަރާރު ބަލައިނުގަނެއް ބޭރުކޮށްލައިގެން، އެއީ ކުރަން ބަލަންވާ ބެލުމެއް ނުބަލައި، ކުރަންވާ ދިރާސާއެއް ވެސް ނުކޮށް، އަޅަން ވާނެ ފިޔަވަޅެއް ނޭނގޭނެ، އަޅަންވާ ފިޔަވަޅު ނޭޅެންނާ އަޅުގަނޑުމެންނަށް ގެއްލުން ލިބޭނެ،" އީސަ ވިދާޅުވި އެވެ.\nމިޔަރު ހިފުން ރާއްޖޭގައި އަލުން ހުއްދަކުރަން ގޮވާލާ ގަރާރެއް މަޖިލީހަށް ހުށަހެޅިއިރު، ރާއްޖޭގައި މިޔަރު ހިފުން މުޅިން މަނާ ކުރެވިގެން ދިޔައީ މިހާރު މަޖިލީހުގެ ރައީސް ކަމުގައި ހުންނެވި މުހައްމަދު ނަޝީދުގެ ވެރިކަމުގައި 2010 ވަނަ އަހަރުގަ އެވެ. އޭގެ ކުރިން މިޔަރު ހިފުން މަނާކޮށްފައި ވަނީ ރާއްޖޭގެ ބައެއް ހިސާބުތަކުގަ އެވެ.\nއެމްޑީޕީ ރައްޔިތުންގެ މަޖިލިސް މަސްވެރިން + ފިޝަރީޒް އެންޑް އެގްރިކަލްޗާ މިނިސްޓްރީ އަހުމަދު ސަލީމް